
I. Introducere 

Problema adevărului 



Ce este nihilismul în care am văzut cauza Revoluţiei epocii moderne? La 
o primă analiză, răspunsul nu pare dificil; câteva exemple clare vin imediat în 
minte. Este programul fantastic de distrugere al lui Hitler, revoluţia bolşevică, 
atacul dadaist asupra artei; este fundalul din care au izvorât aceste mişcări, 
reprezentate în modul cel mai notabil de câţiva indivizi "posedaţi" de la sfârşitul 
secolului al XlX-lea - poeţi ca Rimbaud şi Baudlaire, revoluţionari ca Bakunin 
şi Nechayev, "profeţi" ca Nietzsche; există la un nivel mai modest printre 
contemporanii noştri, frământarea vagă care determină pe unii să se strângă în 
jurul scamatorilor ca Hitler, şi pe alţii să găsească o evadare în droguri şi religii 
false, sau să săvârşească acele crime "stupide" care devin şi mai caracteristice 
acestor timpuri. Dar aceasta nu mai reprezintă decât suprafaţa spectaculoasă a 
problemei nihilismului. Pentru a explica chiar şi acesta nu este în nici un caz o 
sarcină uşoară. Dar sarcina pe care noi am stabilit-o pentru acest capitol este 
mai largă: să înţelegem natura mişcării întregi a cărei aceste fenomene sunt doar 
exemple extreme. 

Pentru a face aceasta va fi necesar să evităm două mari capcane situate pe 
ambele părţi ale drumului pe care l-am ales. Cei mai mulţi dintre comentatorii 
spiritului nihilist al epocii noastre au căzut într-una sau cealaltă dintre capcane: 
apologie sau diatribă. 

Oricine este conştient de imperfecţiunile foarte clare şi de răul civilizaţiei 
moderne care au reprezentat ocazia mai apropiată şi cauza reacţiei nihiliste - 
deşi vom vedea că acestea au fost, de asemenea, fructul unui nihilism incipient - 
, nu poate să simtă decât simpatie, cel puţin faţă de oamenii care au participat la 
acea reacţie. Această simpatie poate lua forma milei faţă de oameni, care pot, 
dintr-un punct de vedere, fi priviţi ca victime inocente ale condiţiilor împotriva 
cărora s-a îndreptat efortul lor; sau iarăşi, se poate exprima în părerea obişnuită 
că anumite tipuri ale fenomenelor nihiliste au de fapt o semnificaţie "pozitivă" 
şi au de jucat un rol într-o "nouă dezvoltare" a istoriei sau a omului. Cea de a 
doua atitudine, iarăşi, reprezintă una din roadele cele mai clare ale nihilismului 
autentic care se discută aici. Dar prima atitudine, cel puţin, nu este în întregime 
lipsită de adevăr sau dreptate. Totuşi, chiar pentru acel motiv, noi trebuie să fim 
mult mai atenţi ca să nu-i dăm o importanţă mai exagerată. Este foarte uşor, în 
atmosfera ceţei intelectuale care se infiltrează în cercurile liberale şi umaniste de 

astăzi, să acorzi simpatie unei persoane nenorocite ca să începi să recepţionezi 
ideile sale. Cu siguranţă nihilismul este într-un anumit sens "bolnav", şi boala 
lui este o mărturie a bolii epocii ale cărei elemente - bune şi rele -, duc către 
nihilism; dar boala nu este vindecată, nici măcar diagnosticată exact prin 
"simpatie". In orice caz, nu există nici pe departe vreo "victimă nevinovată" în 
întregime. 

Nihilistul este fără doar şi poate implicat integral chiar în păcatele şi 
vinovăţia omenirii care a produs relele epocii noastre. Şi, luând armele - aşa 
cum fac toţi nihiliştii - nu numai împotriva "abuzurilor" şi "injustiţiilor" reale 
sau imaginare din ordinea socială şi religioasă, dar şi împotriva ordinii însăşi şi 
Adevărului care stă la baza acelei ordini, nihilistul ia parte activă la lucrarea lui 
Satan (pentru că aşa este) care nu poate în nici un caz să fie explicată prin 
mitologia "victimei nevinovate". In ultimă analiză, nimeni nu-1 serveşte pe 
Satan împotriva voinţei lui. 

Dar dacă "apologia" este departe de noi în aceste pagini, scopul nostru nu 
este nici simplă diatribă. De exemplu, nu este suficient să condamni nazismul 
sau bolşevismul pentru "barbarismul", "gangsterismul", sau 
"antiintelectualismul" lor, şi avangarda artistică sau literară pentru 
"pesimismul" sau "exhibiţionismul" lor. Nici nu este suficient să aperi 
"democraţiile" în numele "civilizaţiei", "progresului" sau "umanismului", sau 
să aperi "proprietăţile private" sau "libertăţilor civile". In timp ce unii au o 
anumită dreptate, asemenea argumente sunt într-adevăr nepotrivite; loviturile 
nihilismului pătrund prea adânc, programul lui este mult prea radical, pentru a fi 
contracarat de ei. Nihilismul greşeşte în însăşi cauza pe care o apără, şi greşeala 
poate fi îndreptată numai prin Adevăr. Cea mai mare parte a criticii aduse 
nihilismului nu este deloc îndreptată către această cauză - după cum vom vedea 
-, şi raţiunea pentru aceasta este aceea că nihilismul a devenit, în timpul nostru, 
atât de larg răspândit şi pătrunzător, înfiltrându-se atât de complet şi de adânc în 
minţile şi inimile tuturor oamenilor de astăzi, încât nu mai există nici un "front" 
pe care se poate lupta. Iar cei care cred că luptă împotriva nihilismului folosesc 
cel mai adesea propriile lui arme, care, ca efect, se întorc împotriva lor înşişi. 

Odată ce ei au văzut scopul proiectului nostru - unii poate vor obiecta că 
noi ne-am întins prea mult: că am exagerat întinderea nihilismului sau, dacă nu, 
că fenomenul este atât de universal încât să-şi permită să sfideze complet 
intenţia noastră de a-i călăuzi. Trebuie să admitem că sarcina noastră este 
ambiţioasă, cu atât mai mult din cauza ambiguităţii multor fenomene nihiliste. 
Şi, într-adevăr, dacă ar trebui să încercăm o examinare completă a problemei, 
activitatea noastră nu s-ar termina niciodată. 

Totuşi, dacă este posibil, să întindem mrejele noastre larg şi chiar să 
încercăm a prinde "peştele" pe care îl căutăm - pentru că el este, la urma urmei, 

un peşte unic, şi încă unul mare. Nu se pune problema unei documentări 
complete asupra fenomenului nihilist; dar, cu siguranţă, este posibilă o 
examinare a mentalităţii nihiliste unice care stă la baza lor, a efectelor lui 
indiscutabile şi a rolului lui în istoria contemporană. 

Mai întâi, vom încerca aici să descriem această mentalitate - cel puţin în 
câteva dintre manifestările ei cele mai importante -, şi să oferim o schiţă a 
dezvoltării sale istorice; ăi apoi să examinăm mai profund sensul şi programul 
său istoric. Dar înainte de aceasta, noi trebuie să ştim mai clar despre ce vorbim. 
De aceea, trebuie să începem cu o definiţie a nihilismului. 

Aceasta nu ne va lua mult. Nihilismul a fost definit, şi destul de succint, 
de către fondatorul nihilismului filosofic, Nietzsche. 

"Că nu există nici un adevăr; că nu există nici o stare absolută a lucrurilor 
- nici un lucru-în-sine'. Acesta este nihilism, şi la modul cel mai extrem. " x 

"Nu există nici un adevăr": am întâlnit deja această expresie în această 
carte mai mult decât odată, şi ea va reapare frecvent pe viitor. Pentru că 
problema nihilismului este, în modul cel mai profund, o problemă a adevărului; 
ea este într-adevăr, problema adevărului. 

Dar ce este adevărul? 

Mai întâi este o problemă logică. înainte de a discuta conţinutul 
adevărului noi trebuie să examinăm propria lui posibilitate, şi condiţiile 
postulatului său. Şi, desigur, noi înţelegem prin "adevăr" - precum negarea lui 
făcută de Nietzsche îl face explicit -, adevărul absolut, care a fost deja definit de 
noi, ca dimensiunea începutului şi sfârşitului lucrurilor. 

Pentru o generaţie crescută în scepticism şi neobişnuită cu gândirea 
serioasă, expresia "adevărul absolut" are un sens perimat. Există părerea 
comună că nimeni nu este atât de naiv să mai creadă în "adevărul absolut"; în 
epoca noastră luminată, tot adevărul este "relativ". Să notăm că expresia: "tot 
adevărul este relativ", este o traducere populară a expresiei lui Nietzsche, "nu 
există nici un adevăr (absolut)"; acea doctrină este fundamentul nihilismului la 
fel, atât pentru mase cât şi pentru elită. 

"Adevărul relativ" este esenţialmente reprezentat, pentru epoca noastră, 
de cunoaşterea ştiinţei, care începe prin observaţie, înaintează prin logică, şi 
progresează în manieră ordonată de la cunoscut la necunoscut. El este 
întotdeauna discursiv, întâmplător, calificat, întotdeauna exprimat în "relaţie" cu 
altceva, niciodată singular, niciodată categoric, niciodată "absolut". 

Omul de ştiinţă necugetat nu vede nevoia vreunui alt fel de cunoaştere; 
ocupat fiind cu cerinţele domeniului său de activitate, el poate nu are nici timp 
nici înclinaţie pentru problemele "abstracte" care examinează, de exemplu, 



1. The Will to Power, vol.I, in The Complet Works of Friederich Nietzsche, New York, The MacMillan Company, 
1909, vol.14, p.6. 

supoziţiile de bază ale acelei specialităţi. Dacă el este presat, sau dacă mintea sa 
se îndreaptă spontan către asemenea probleme, explicaţia cea mai clară este de 
obicei suficientă pentru a satisface curiozitatea sa: tot adevărul este empiric, tot 
adevărul este relativ. 

Desigur, oricare dintre afirmaţii este o contradicţie. Prima afirmaţie în 
sine nu este deloc empirică, ci metafizică. A doua este ea însăşi o afirmaţie 
absolută. Problema adevărului absolut este ridicată mai înainte de toate, pentru 
observatorul critic, de astfel de auto-contradicţii; şi prima concluzie logică spre 
care poate fi el condus este aceasta: dacă există totuşi vreun adevăr, el nu poate 
fi pur şi simplu "relativ". Primele principii ale ştiinţei moderne, ca şi al oricărui 
sistem de cunoaştere, sunt ele însele imuabile şi absolute. Dacă ele nu ar exista 
nu ar fi deloc cunoaştere, nici chiar cunoaşterea cea mai "gândită", pentru că nu 
ar fi nici un criteriu prin care să clasifice ceva ca şi cunoaştere sau adevăr. 

Această axiomă are un corolar: absolutul nu poate fi dobândit cu ajutorul 
relativului. Cu alte cuvinte, primele principii ale oricărui sistem de cunoaştere 
nu pot fi atinse prin mijloacele acelei cunoaşteri înseşi, ci trebuie oferite în 
prealabil; ele reprezintă obiectul credinţei, iar nu al demonstraţiei ştiinţifice. 

Intr-un capitol anterior, am discutat despre universalitatea credinţei, 
privind-o ca stând la baza întregii activităţi şi cunoaşteri umane. Şi am văzut că 
şi credinţa, dacă nu trebuie să cadă pradă amăgirilor subiective, atunci trebuie 
ancorată în realitate. De aceea, este o problemă legitimă şi într-adevăr 
inevitabilă dacă primele principii ale credinţei ştiinţifice - de exemplu, coerenţa 
şi uniformitatea naturii, transsubiectivitatea cunoaşterii umane, compatibilitatea 
raţiunii de a trage concluzii din observaţie -, sunt fondate pe adevărul absolut. 
Dacă nu, ele nu mai pot fi decât probabilităţi neverificabile. Cu siguranţă este 
nesatisfăcătoare poziţia "pragmatică" abordată de mulţi oameni de ştiinţă şi 
umanişti care nu pot fi tulburaţi să se gândească la lucruri fundamentale - 
poziţia că aceste principii nu mai sunt decât ipoteze experimentale pe care 
experienţa colectivă le găseşte demne de încredere. Aceasta poate oferi o 
explicaţie psihologică a credinţei pe care o inspiră aceste principii, dar întrucât 
aceasta nu stabileşte fundamentul acelei credinţe în adevăr, ea lasă întregul 
edificiu ştiinţific pe nisipuri mişcătoare şi nu asigură nici o apărare împotriva 
vânturilor iraţionale care îl atacă periodic. 

Totuşi, în realitate, - dacă ar fi de la simpla nepricepere sau de la o 
înţelegere mai profundă pe care ei nu o pot justifica prin argument -, majoritatea 
oamenilor de ştiinţă cred fără îndoială că şi credinţa lor are o legătură cu 
adevărul lucrurilor. Dacă această părere este sau nu justificată, desigur este o 
altă problemă; este o problemă metafizică. Şi un lucru este sigur şi anume acela 
că nu este justificată de metafizica destul de primitivă a majorităţii oamenilor de 
ştiinţă. 

După cum am văzut, fiecare om trăieşte prin credinţă; la fel fiecare om 
este un metafizician - ceva mai puţin evident dar nu mai puţin sigur. 
Revendicarea oricărei cunoaşteri - şi nici un om nu se poate abţine să pretindă 
aceasta -, implică o teorie şi un standard de cunoaştere, şi un concept a ceea ce 
este în mod fundamental accesibil cunoaşterii şi adevărat. Acest adevăr 
fundamental, dacă ar fi exprimat ca Dumnezeul creştin sau pur şi simplu ca şi 
coerenţa fundamentală a lucrurilor, este un prim principiu metafizic, un adevăr 
absolut. Dar cu recunoaşterea, în mod logic inevitabilă, a unui astfel de 
principiu, teoria "relativităţii" cade; principiul însuşi fiind dezvăluit ca un 
absolut auto- contradictoriu. 

Astfel, afirmarea "relativităţii adevărului" este ceea ce se poate numi o 
"metafizică negativă" - dar totuşi o metafizică. Sunt câteva forme principale de 
"metafizică negativă" şi, întrucât fiecare se contrazice într-un fel uşor diferit, şi 
apelează la o mentalitate uşor diferită, ar fi bine să acordăm aici un paragraf 
examinării fiecăreia. Le putem împărţi în două categorii generale: de "realism" 
şi "agnosticism", fiecare putând fi subîmpărţită pe rând în "naivă" şi "critică". 

"Realismul naiv", sau "naturalismul", nu neagă cu precizie adevărul 
absolut, dar mai degrabă pretinde în mod absolut că nu poate fi susţinut. Negând 
orice absolut "ideal" sau "spiritual", acesta pretinde adevărul absolut al 
"materialismului" şi "determinismului". Această filosofie este încă răspândită în 
unele cercuri - este doctrina marxistă oficială şi este prezentată de unii gânditori 
ai ştiinţei nesofisticate din vest -, dar principalul curent al gândirii 
contemporane a renunţat la ea, şi ea pare astăzi amintirea amuzantă a unei etape 
mai simple, dar trecute, etapa victoriană când mulţi au transferat "ştiinţei" 
credinţa şi emoţiile pe care ei le-au închinat odată religiei. Aceasta este 
formularea imposibilă a unei metafizici "ştiinţifice" - imposibilă pentru că 
ştiinţa este prin natura ei cunoaştere a particularului, şi metafizica este 
cunoaştere a ceea ce stă la baza particularului şi este implicat de aceasta. Este o 
filosofie sinucigaşă în aceea că "materialismul" şi "determinismul" pe care le 
afirmă redau integral o filosofie invalidă; întrucât ea trebuie să insiste că 
filosofia, ca orice altceva, este "determinată", adepţii ei pot pretinde doar că 
filosofia lor întrucât există este "inevitabilă", dar nu că ea este "adevărată". De 
fapt, această filosofie, dacă este consecventă, ea ar suprima categoria adevărului 
întru totul; dar susţinătorii ei necunoscând faptul că este fie consecventă, fie 
profundă, par să nu-şi dea seama de această contradicţie fatală. Contradicţia se 
poate vedea la un nivel mai puţin abstract, în practica ei altruistă şi idealistă, de 
exemplu, nihiliştii ruşi ai secolului trecut, o practică în contradicţie flagrantă cu 
teoria lor pur materialistă şi egoistă. Vladimir Soloviev a evidenţiat în mod 
inteligent această discrepanţă atribuindu-le silogismul: "Omul este descendent 
dintr-o maimuţă, în consecinţă noi ne vom iubi unul pe altul". 

Intr-un anumit grad, toată filosofia presupune autonomia ideilor; astfel, 
"materialismul" filosofic este o specie a "idealismului". S-ar putea spune că este 
auto-recunoaşterea acelora ale căror idei nu se ridică deasupra clarităţii, a căror 
sete pentru adevăr este atât de uşor potolită de ştiinţa pe care ei o realizează în 
felul lor absolut. 

"Realismul critic", sau "pozitivismul", este negarea deschisă a adevărului 
metafizic. Pornind de la aceleaşi predispoziţii ştiinţifice ca naturalismul care 
este mai naiv, el demonstrează o modestie mai mare în abordarea absolutului în 
totalitate şi restrângându-se la adevărul "empiric", "relativ". Noi am observat 
deja contradicţia existentă în această poziţie: negarea adevărului absolut este ea 
însăşi un "adevăr absolut"; iarăşi, ca şi cu naturalismul, însăşi afirmarea 
primului principiu al pozitivismului este propria respingere a argumentelor. 

"Agnosticismul", ca şi "realismul", poate fi "naiv" sau "critic". 
"Agnosticismul naiv" sau "doctrinar" afirmă neputinţa cunoaşterii absolute a 
oricărui adevăr absolut. In timp ce pretenţia lui pare mai modestă chiar decât 
cea a pozitivismului, acesta pretinde totuşi destul de clar prea mult: dacă 
"agnosticismul" ştie de fapt că absolutul este "incognoscibil", atunci această 
cunoaştere este ea însăşi "absolută". Asemenea agnosticism este de fapt doar o 
variantă a pozitivismului, încercând, fără să aibă succes mai mare, să-i acopere 
contradicţiile. 

In cele din urmă, noi găsim numai în "agnosticismul critic" sau "pur", 
ceea ce pare a fi o renunţare plină de succes la absolut; din nefericire, asemenea 
renunţare aduce după sine renunţarea la toate celelalte şi sfârşeşte - dacă este 
consecventă -, într-un total solipsism. Agnosticismul acesta este simpla relatare 
de fapt: noi nu cunoaştem dacă există un adevăr absolut, sau care ar putea fi 
natura lui dacă ar exista. Atunci - acesta este corolarul -, hai să ne mulţumim cu 
adevărul empiric, relativ pe care îl putem cunoaşte. Dar ce este adevărul? Ce 
este cunoaşterea? Dacă nu există un standard absolut prin care acestea să se 
poată măsura, ele nici măcar nu pot fi definite. Agnosticul, dacă admite această 
critică, nu permite acesteia să-1 tulbure; poziţia sa este cea a "pragmatismului", 
"experimentalismului", "instrumenta-lismului": nu există nici un adevăr, dar 
omul poate supravieţui, se poate descurca în lume, fără el. O asemenea poziţie a 
fost apărată în medii sociale înalte - ca şi în cele foarte joase -, în secolul nostru 
antiintelectual. Dar cel puţin se poate spune despre aceasta că este iresponsabil 
din punct de vedere intelectual. Este abandonarea definitivă a adevărului, sau 
mai degrabă predarea adevărului în mâinile puterii, fie că acea putere este 
naţiunea, rasa, clasa, confortul, sau oricare altă cauză care este în stare să 
absoarbă energiile umane sortite cândva adevărului. 

"Pragmaticul" şi "agnosticul" pot fi destul de sinceri şi bine intenţionaţi; 
dar ei reuşesc doar să se autoînşele - să înşele şi pe alţii -, dacă continuă să 

folosească cuvântul "adevăr" pentru a descrie ceea ce caută ei. De fapt, 
existenţa lor este mărturia faptului că cercetarea pentru aflarea adevărului care a 
animat europeanul de un timp îndelungat, a ajuns la final. Dintr-un punct de 
vedere, patru secole şi mai bine de gândire modernă au reprezentat un 
experiment în posibilităţile cunoaşterii deschise omului, admiţând că nu există 
nici un adevăr dezvăluit. Concluzia acestui experiment - pe care Hume a văzut-o 
deja şi de la care s-a retras în confortul "bunului simţ" şi al vieţii convenţionale, 
şi pe care mulţimile le intuiesc astăzi fără să aibă un asemenea refugiu sigur -, 
este o negare absolută. Dacă nu există nici un adevăr dezvăluit, nu există nici un 
fel de adevăr, căutarea adevărului în afara Revelaţiei a ajuns la un capăt mort. 
Omul de ştiinţă admite aceasta limitându-se la cele mai restrânse specialităţi, 
fiind mulţumit dacă vede o anumită coerenţă într-o sumă limitată de fapte, fără 
să se tulbere de existenta vreunui adevăr, fie el mare sau mic. Mulţimile iau 
parte la aceasta îndreptându-se către omul de ştiinţă, nu pentru adevăr, ci pentru 
aplicaţiile tehnologice ale cunoaşterii care nu mai au decât o valoare practică, şi 
îndreptându-se totodată către alte surse iraţionale pentru valorile fundamentale 
în care oamenii se aşteptau cândva să găsească adevărul. Despotismul ştiinţei 
asupra vieţii practice este contemporan cu apariţia unei serii întregi de 
"revelaţii" pseudo-religioase; cele două sunt simptomuri ale aceleaşi maladii: 
abandonarea adevărului. 

Astfel, logica ne poate duce la negarea sau îndoiala asupra adevărului 
absolut care duce (dacă omul este consecvent şi cinstit) către prăpastia 
solipsismului şi iraţionalismului. Singura poziţie care nu implică nici o 
contradicţie logică este afirmarea unui adevăr absolut care susţine şi protejează 
toate adevărurile mai mici; şi acest adevăr absolut nu poate fi obţinut prin 
mijloace relative, umane. La acest punct logica ne păcăleşte, şi trebuie să intrăm 
într-un univers diferit în întregime, al disertaţiei dacă trebuie să mergem mai 
departe. Un singur lucru este de afirmat, şi anume acela că nu există nici o 
barieră logică pentru afirmarea adevărului absolut; printre altele este o altă 
problemă de afirmat. O asemenea afirmaţie se poate baza numai pe o sursă; 
problema adevărului trebuie să vină în finalul problemei Revelaţiei. 

Gândirea critică ezită la acest punct. Trebuie să căutăm ceea ce noi nu 
putem să obţinem prin propriile noastre puteri lipsite de ajutor. Este o lovitură 
adusă mândriei - în special faţă de acea mândrie care trece astăzi drept 
"smerenie" ştiinţifică care "stă în faţa adevărului ca un copilaş" şi totuşi refuză 
să recunoască vreun atribut al adevărului care să salveze mândra raţiune umană. 
Oricum, este o anumită revelaţie - Revelaţia dumnezeiască, revelaţia creştină -, 
care respinge raţionalismul; el nu respinge alte revelaţii. 

într-adevăr, omul care nu acceptă, integral şi conştient, o doctrină 
coerentă a adevărului aşa cum prevede Revelaţia creştină, este forţat să caute o 

asemenea doctrină în altă parte - dacă el are pretenţii să cunoască oricum. 
Acesta a fost drumul filosofiei moderne, care a sfârşit în obscuritate şi confuzie 
pentru că el niciodată nu va înfrunta adevărul pe care nu-1 poate furniza pentru 
el însuşi, adevăr care poate fi dat numai din afară. Orbirea şi confuzia filosofilor 
moderni cu privire la primele principii şi dimensiunea absolutului au fost 
consecinţa directă a propriei lor presupuneri primare, aceea a non-existenţei 
Revelaţiei; pentru că această presupunere a avut ca efect orbirea oamenilor fără 
lumina soarelui şi a redat obscur tot ceea ce fusese odată clar în lumina sa. 

Pentru cineva care bâjbâie în acest întuneric, există doar o singură cale, 
dacă omul nu va fi vindecat de orbirea sa: şi aceasta constă în căutarea luminii 
chiar în mijlocul întunericului care-1 înconjură. Mulţi aleargă către lumânarea 
care pâlpâie a "bunului simţ" şi a vieţii convenţionale şi acceptă curentul de 
opinii aparţinând cercurilor sociale şi intelectuale cărora aparţin - pentru că 
omul trebuie să se descurce cumva. Dar mulţi alţii, considerând această lumină 
prea întunecată, se adună în jurul lanternelor magice care proiectează puncte de 
vedere ispititoare, multicolore, care sunt tulburătoare, dar altceva nimic; ei 
devin adepţii unui curent sau altul - politic, religios sau artistic - pe care 
"spiritul epocii" 1-a aruncat în vâltoarea modei. 

De fapt, nimeni nu există decât prin lumina vreunei revelaţii, fie că este 
una adevărată sau falsă, dacă slujeşte luminării sau întunecării. Acela care nu va 
trăi prin Revelaţia creştină acela trebuie să trăiască printr-o revelaţie falsă; şi 
toate revelaţiile false duc către prăpastie. 

Noi am început această investigaţie cu problema logică, "ce este 
adevărul?" Această problemă poate - şi trebuie -, să fie încadrată dintr-un punct 
de vedere cu totul diferit. Scepticul Pilat a pus întrebarea, deşi nu în mod serios. 
In mod ironic pentru el, el a pus întrebarea Adevărului însuşi. "Eu sunt Calea, 
Adevărul şi Viaţa: nimeni nu vine la Tatăl Meu decât prin Mine'{Ioan 14,6). "Şi 
veţi cunoaşte Adevărul, iar Adevărul vă va face liberi" (Ioan 8,32). Adevărul în 
acest sens, Adevărul care conferă viaţă eternă şi libertate, nu poate fi obţinut 
prin nici un mijloc uman; el poate fi numai dezvăluit de Cineva de deasupra 
Care are putere să facă aceasta. 

Drumul către acest adevăr este unul îngust, şi majoritatea oamenilor îl 
pierd - pentru că ei merg pe calea cea "largă". Totuşi, nu există nici un om care 
să nu caute acest Adevăr - pentru că la fel Dumnezeu Care 1-a creat pe el, este 
Adevărul. Vom examina în următoarele capitole, multe dintre absoluturile false, 
idolii falşi pe care oamenii i-au inventat şi venerat în epoca noastră idolatră. Şi 
noi vom considera că poate ceea ce este mai uimitor în legătură cu aceste 
absoluturi, este faptul că fiecare dintre ele, departe de a fi vreo "nouă revelaţie", 
reprezintă o diluare, o deformare, o perversiune sau o parodie a unui adevăr pe 
care oamenii nu-1 pot preveni, ci numai să-1 arate chiar şi în eroarea şi blasfemia 

şi mândria lor. Noţiunea de Revelaţie divină a fost complet discreditată pentru 
cei care trebuie să asculte glasul "spiritului epocii"; Cu toate acestea este 
imposibil de stins setea de adevăr pe care a imprimat-o Dumnezeu în oameni ca 
să-i conducă la El, şi care poate fi satisfăcută numai prin acceptarea Revelaţiei 
Lui. Chiar cei care pretind satisfacţie faţă de adevărurile "relative" şi se 
consideră prea "sofisticaţi" sau "cinstiţi" sau chiar "smeriţi" pentru a urmări 
absolutul - ei chiar obosesc, în cele din urmă, de costurile deliciilor 
nesatisfăcătoare faţă de care s-au înfruptat în mod arbitrar, şi tânjesc după 
satisfacţii mai substanţiale. 

Totuşi, întreaga hrană a adevărului creştin este accesibilă numai credinţei; 
şi principalul obstacol în faţa unei asemenea credinţe nu este logica, care 
aparţine punctului de vedere modern facil, ci unei credinţe diferite şi opuse, 
într-adevăr, noi am văzut că logica nu poate nega adevărul absolut fără a se 
nega pe ea însăşi. Logica care se ridică împotriva Revelaţiei creştine este pur şi 
simplu la dispoziţia unui "adevăr absolut" fals: numit nihilism. 

In paginile următoare vom caracteriza drept "nihilişti" oamenii care, după 
cum se pare, au puncte de vedere divergente în mare măsură: umanişti, sceptici, 
revoluţionari de toate felurile, artişti şi filosofi ai diverselor şcoli; dar ei sunt 
uniţi printr-o sarcină comună. Dacă în "critica" pozitivistă a adevărurilor şi 
instituţiilor creştine, violenţa revoluţionară împotriva vechii ordini, viziunile 
apocaliptice ale distrugerii universale şi sosirea unui paradis pe pământ, sau 
eforturile ştiinţifice obiective în interesele unei "vieţi mai bune" în această lume 
- presupunându-se tacit că nu există o altă lume -, scopul lor este acelaşi: 
anihilarea Revelaţiei dumnezeieşti şi pregătirea unei Noi Ordini în care nu va fi 
nici o urmă a "vechii" opinii despre lucruri, în care omul va fi singurul 
dumnezeu existent. 

II. Etapele nihilismului dialectic 

In unitatea scopului său susţinut, mentalitatea nihilistă este singură. Dar 
această mentalitate se manifestă în fenomene la fel de diverse ca şi naturile 
oamenilor care le împărtăşesc. Numai cauza nihilistă este astfel promovată pe 
multe fronturi simultan şi duşmanii ei sunt tulburaţi şi înşelaţi de această tactică 
eficace. Totuşi, pentru observatorul atent, fenomenele nihiliste se reduc la trei 
sau patru tipuri principale, şi aceste puţine tipuri sunt, mai departe, raportate 
unul la altul ca stadiile unui proces care pot fi numite dialectica nihilistă. Un 
stadiu al nihilismului se opune altuia, nu pentru a-1 combate efectiv, ci pentru a 
încorpora greşelile aceluia în propriul program şi pentru a duce omenirea cu un 
pas mai departe pe drumul prăpastiei care se află la capătul întregului nihilism. 
Pentru siguranţă, argumentele la fiecare stadiu sunt adesea eficiente în 
sublinierea anumitor deficienţe evidente ale unui stadiu precedent sau următor; 
dar nici o critică nu este vreodată suficient de radicală pentru a aborda erorile 
obişnuite pe care le au toate stadiile. Şi adevărurile parţiale care sunt prezentate 
în mod indiscutabil în toate formele de nihilism sunt în final doar tactici pentru 
a seduce oamenii cu marea falsitate care stă la baza tuturor. 

Stadiile care urmează a fi descrise în paginile următoare nu trebuie 
înţelese pur şi simplu cronologic, deşi, în sensul cel mai îngust, ele sunt de fapt 
un fel de cronică a dezvoltării mentalităţii nihiliste din timpul eşuării 
experimentului nihilist al Revoluţiei franceze în conformitate cu cele mai noi şi 
mai explicite manifestări ale Revoluţiei Socialismului Naţional. Astfel, cele 
două decade dinainte şi cele două de după mijlocul secolului al XlX-lea pot fi 
privite ca apogeul prestigiului şi influenţei liberale, şi J.S.Mill ca liberal tipic. 
Epoca Realismului ocupă poate ultima jumătate a secolului şi este exemplificat 
pe de o parte de gânditori socialişti, pe de altă parte de filosofi şi popularizatori 
(mai degrabă ar trebui să spunem "exploratori") ai ştiinţei. Vitalismul, în 
formele simbolismului, ocultismul, expresionismul artistic şi diversele filosofii 
evolutive şi "mistice", sunt parte a celui mai semnificativ subcurent intelectual 
ce cuprinde întreaga perioadă a secolului, după 1875. Şi nihilismul distrugerii, 
deşi rădăcinile lui intelectuale sunt adânc înfipte în secolul anterior, duce la o 
concluzie importantă, în ordinea publică la fel ca şi în multe sfere private, poate 
fi urmărit pe parcursul unui întreg secol şi un sfert al dezvoltării nihiliste cu 
nivelul său maxim de distrugerie între anii 1914-45. 

Se va observa că aceste perioade se suprapun, pentru că nihilismul se 
maturizează în mod diferit la popoare diferite şi la indivizi diferiţi. De fapt 
suprapunerea este mai extremă decât poate sugera schema noastră simplă, atât 



11 



Ieromonah Serafim Rose, Cauzele revoluţiei din epoca moderna. Nihilismul 

de mult încât reprezentanţii fiecărui stadiu pot fi găsiţi în fiecare perioadă, şi ei 
toţi coexistă chiar şi azi. Ceea ce este adevărat despre perioadele istorice este 
adevărat şi despre indivizi; nu există nihilism "pur" în nici un stadiu, fiecare 
temperament predominant nihilist fiind o combinaţie a ultimelor două stadii. 

Mai mult, dacă etapa de la Revoluţia franceză este prima în care 
nihilismul a jucat rolul central, fiecare dintre stadiile acestuia a fost reprezentat 
în secolele anterioare. Liberalismul, de exemplu, este un derivat direct al 
umanismului Renaşterii. Realismul a fost un aspect important al reformei 
protestante, ca şi al iluminismului francez. A apărut un fel de vitalism în 
ocultismul renaşterii şi iluminismului şi iarăşi în romantism. Nihilismul 
distrugerii, deşi nu a fost niciodată atât de profund cum a fost în secolul trecut, a 
existat ca o ispită pentru anumiţi gânditori extremişti de-a lungul epocii 
moderne. 

Totuşi, cu aceste rezerve, planul nostru poate fi acceptat ca cel puţin o 
aproximare a ceea ce a reprezentat un proces istoric şi psihologic incontestabil. 
Atunci, să începem investigaţiile stadiilor acestui proces dialectic nihilist 
încercând să le judecăm la lumina limpede a adevărului creştin ortodox căci - 
dacă suntem corecţi -, ele există pentru a ascunde şi a nega. Vom încerca numai 
să descriem aceste stadii, şi să le scoatem în evidenţă, făcând referire la 
definiţia nihilismului pe care am adoptat-o, pentru a vedea în ce măsură ele pot 
fi considerate drept nihiliste. 

1 .Liberalismul 

Să precizăm chiar de la început că - liberalismul 'pe care îl vom descrie în 
paginile următoare nu este un nihilism evident; este mai degrabă un nihilism 
pasiv, sau, mai bine spus, este terenul cultivat neutru al stadiilor mai avansate 
ale nihilismului. Cei care au urmărit discuţia noastră anterioară cu privire la 
imposibilitatea "neutralităţii" spirituale sau intelectuale în această lume, vor 
înţelege de îndată de ce am calificat drept nihilist un punct de vedere care, deşi 
nu este direct responsabil pentru nici un fenomen nihilist izbitor, a fost 
indispensabil prealabil pentru apariţia lor. Apărarea incompetentă realizată de 
liberalism a unei moşteniri în care el nu a crezut pe deplin niciodată, a fost una 
din cauzele cele mai puternice ale nihilismului evident. 

Civilizaţia umanist-liberală care, în Europa de vest, a fost ultima formă a 
vechii ordini care a fost distrusă eficace în Marele război şi revoluţiile celei de a 
doua decade a acestui secol, şi care continuă să existe - deşi într-o formă mai 
atenuat "democrată" -, în lumea liberă de astăzi. Ea poate fi caracterizată în 
principal prin atitudinea sa faţă de adevăr. Aceasta nu este o atitudine de 
ostilitate făţişă nici chiar de indiferenţă deliberată, pentru că apologeţii ei sinceri 

au, în mod incontestabil, o sinceră consideraţie pentru ceea ce ei consideră a fi 
adevăr; mai degrabă, este o atitudine în care adevărul, în ciuda anumitor 
aparenţe nu mai ocupă o atenţie centrală. Adevărul în care liberalismul pretinde 
să creadă (desigur, în afară de adevărul ştiinţific) nu este o monedă spirituală 
sau intelectuală de circulaţie curentă, ci un capital inutil şi zadarnic lăsat din 
etapa anterioară. Cel puţin în ocazii oficiale, liberalul vorbeşte totuşi despre 
"adevăruri veşnice", despre "credinţă", despre "demnitate umană", "înaltă 
chemare" a omului sau "spiritul" său "de nepotolit", şi chiar despre "civilizaţia 
creştină"; dar este suficient de clar că aceste cuvinte nu mai înseamnă ceea ce au 
însemnat ele odată. Nici un liberal nu le consideră cu toată seriozitatea; ele sunt 
de fapt metafore, ornamente ale limbajului care sunt menite să evoce un răspuns 
emoţional, şi nu unul intelectual - un răspuns condiţionat în mare măsură de o 
folosinţă îndelungată, cu o memorie vie a timpului când asemenea cuvinte 
aveau cu adevărat un înţeles pozitiv şi serios. 

Astăzi, nimeni dintre cei care se mândresc pentru că sunt "sofisticaţi" - 
adică cei care ocupă anumite funcţii în instituţii-academice, în guvern, în ştiinţă, 
în cercuri intelectual umaniste, nimeni dintre cei care doresc sau obişnuiesc să 
fie în pas cu "timpul" -, nu crede sau nu poate să creadă pe deplin în adevărul 
absolut, sau mai precis în adevărul creştin. Totuşi denumirea de adevăr a fost 
păstrată, aşa cum au fost denumirile acelor adevăruri pe care oamenii le-au 
considerat odată ca fiind absolute, şi puţini dintre cei care se află într-o poziţie 
cu autoritate sau influentă ar ezita să le folosească, chiar atunci când ei sunt 
conştienţi că sensurile lor s-au schimbat. Intr-un cuvânt, adevărul a fost 
"reinterpretat"; au fost golite vechile forme şi s-a dat un conţinut nou, cvasi- 
nihilist. Aceasta se poate observa cu uşurinţă printr-o sumară examinare a 
câtorva dintre principalele sfere în care adevărul a fost "reinterpretat". 

Desigur, în ordinea teologică, primul adevăr este Dumnezeu. Omnipotent 
şi omniprezent Creator a toate, e dezvăluit credinţei şi în experienţa 
credinciosului (şi nu este contrazis de raţiunea acelora care nu neagă credinţa), 
Dumnezeu este ţelul suprem al întregii creaţii, Şi El însuşi, spre deosebire de 
creaţia Sa, îşi găseşte scopul în Sine însuşi. Tot ceea ce este creat se află în 
relaţie şi dependenţă de El, Care singur nu depinde de nimic în afara Lui însuşi. 
El a creat lumea care ar putea trăi în bucurie cu El, şi totul în lume este îndreptat 
către acest ţel, pe care oamenii, totuşi, îl pot pierde printr-o folosire greşită a 
libertăţii lor. 

Mentalitatea modernă nu poate tolera un asemenea Dumnezeu. El este 
prea intim - prea "personal", chiar prea "uman" -, şi prea absolut, prea 
intransigent în cerinţele Lui faţă de noi. Şi El se face cunoscut numai credinţei 
smerite - un fapt destinat să înstrăineze inteligenţa modernă mândră. Pentru 
omul modern este necesar în mod clar un "nou dumnezeu", un dumnezeu mai 

adecvat modelului unor interese moderne majore ca ştiinţa şi afacerea. De fapt, 
este o intenţie importantă a gândirii moderne de a furniza un asemenea 
dumnezeu. Această intenţie, deja clară la Descartes, este adusă în starea de a da 
roade în deismul iluminismului, şi este dezvoltat până la capăt în idealismul 
german: noul dumnezeu nu este o fiinţă, ci o idee, care nu este dezvăluit 
credinţei şi smereniei, ci construit de mintea mândră care simte încă nevoia 
"explicaţiei", atunci când şi-a pierdut dorinţa pentru mântuire. Acesta este 
dumnezeul mort al filosofilor care cer doar o "primă cauză" pentru a completa 
sistemele lor, ca şi al "gânditorilor pozitivi" şi ale altor sofişti religioşi care 
inventează un dumnezeu pentru că ei "au nevoie" de el, şi atunci ei se gândesc 
să-1 "folosească" la nevoie. Fie că omul este "deist", "idealist", "panteist", sau 
"imanent", toţi dumnezeii moderni sunt construcţii mentale, fabricate de suflete 

7 ) ţ 7 

moarte datorită pierderii credinţei în Dumnezeul adevărat. 

Argumentele ateiste împotriva unui asemenea dumnezeu, pe cât sunt de 
lipsite de sens, pe atât sunt de irelevante; pentru că, de fapt, un asemenea 
dumnezeu este acelaşi cu inexistenţa nici unui dumnezeu. Neinteresându-1 omul, 
lipsit de puterea de a acţiona în lume (în afară de faptul că inspiră un 
"optimism"), el este un dumnezeu cu mult mai slab decât oamenii care l-au 
inventat. Inutil de spus că pe o asemenea fundaţie nu se poate construi nimic 
sigur. Şi afirmăm cu temei faptul că liberalii, deşi pretind de obicei credinţa în 
această zeitate, îşi construiesc de fapt punctul lor de vedere care este mai clar, 
deşi nu este mai stabil. Ateismul nihilist este formularea explicită a ceea ce a 
fost deja nu pur şi simplu implicit ci, în realitate, prezent într-o formă confuză în 
liberalism. 

Implicaţiile etice ale credinţei într-un asemenea dumnezeu sunt în mod 
precis aceleaşi ca acelea ale ateismului; totuşi, acest acord interior este iarăşi 
ascuns în exterior în spatele unui nor al metaforei. In creştinism, întreaga 
activitate din această viaţă este privită şi interpretată în lumina vieţii viitoare, 
viaţa de dincolo de moarte care nu va avea sfârşit. Necredinciosul nu poate avea 
nici o idee despre ceea ce înseamnă această viaţă pentru creştinul credincios. 
Pentru majoritatea oamenilor de astăzi viaţa viitoare a devenit o simplă idee, ca 
şi Dumnezeu, şi, de aceea, ea pretinde la fel de puţină durere şi efort pentru a 
nega, ca şi pentru a afirma. Pentru creştinul credincios, viaţa viitoare este 
bucurie de neconceput, bucurie care depăşeşte bucuria pe care el o cunoaşte în 
această viaţă prin comuniunea cu Dumnezeu în rugăciune, în liturghie, în 
sfinţire; pentru că atunci Dumnezeu va fi totul în toate şi nu va fi nici o 
depărtare din această bucurie, care va spori într-adevăr la nesfârşit. Adevăratul 
credincios se consolează gustând dinainte din viaţa veşnică. Credinciosul în 
dumnezeul modern, neavând asemenea posibilitate de a înţelege dinainte şi de 
aici nici o noţiune despre bucuria creştină, nu poate crede în viaţa viitoare în 

acelaşi fel. într-adevăr, dacă el ar fi corect cu sine însuşi, el ar admite că nu 
poate să creadă deloc în dumnezeul modern. 

Există două forme primare de asemenea credinţă care trece drept credinţă 
liberală: cea protestantă şi cea umanistă. împărtăşit, în mod regretabil, de un 
număr tot mai mare de oameni care îşi mărturisesc credinţa lor catolică sau chiar 
ortodoxă - punctul de vedere liberal protestant despre viaţa viitoare este, ca şi 
celelalte puncte de vedere despre toate celelalte lucruri care aparţin lumii 
spirituale, o minimă profesiune de credinţă care maschează o adevărată credinţă 
în nimic. 

Viaţa viitoare a devenit infernul întunecat din concepţia populară, sau un 
loc de "odihnă binemeritată" după o viaţă de trudă. Nimeni nu are o idee foarte 
clară despre acest spaţiu, pentru că acesta nu corespunde nici unei realităţi; este 
mai degrabă o proiecţie emoţională, o consolare pentru aceia care, mai degrabă 
nu pot înfrunta implicaţiile necredinţei lor reale. 

Un asemenea "rai" este rodul unirii terminologiei creştine cu lumescul 
obişnuit, şi nu este convingător pentru oricine îşi dă seama că, în asemenea 
probleme extreme, compromisul este imposibil; nici adevăratul creştin ortodox 
nici nihilistul consecvant nu este sedus de acesta. Nu se prea pretinde aici că 
ideea ar corespunde realităţii; totul devine metaforă şi retorică. Umanistul nu 
mai vorbeşte deloc de cer, cel puţin, nu în mod serios; dar el îşi permite să 
vorbească despre "veşnicie", preferabil în forma unei figuri de stil răsunătoare: 
"realităţi eterne", "spiritul etern al oamenilor". Cineva s-ar putea întreba pe 
bună dreptate dacă acest cuvânt are vreun sens în aceste expresii. In stoicismul 
umanist "eternul" a fost redus la un conţinut atât de subţire şi fragil pentru a fi 
virtual de nedesluşit pentru nihilismul materialist şi determinist care încearcă să- 
1 distrugă - cu o justificare, desigur. 

In oricare dintre cazuri, în acela al "creştinului" liberal sau chiar mai mult 
al umanistului liberal, neputinţa de a crede în viaţa veşnică îşi are rădăcinile în 
acelaşi fapt: ei cred numai în această lume, ei nu au nici experienţa, nici 
cunoaşterea, nici credinţa în cealaltă lume şi, mai presus de toate, ei cred într-un 
"dumnezeu" care nu este suficient de puternic pentru a ridica pe om din moarte. 

In spatele retoricii lor, protestantul sofisticat, precum şi umanistul sunt 
suficient de conştienţi că nu există nici un loc pentru cer, nici pentru veşnicie, în 
universul lor. Iarăşi, sensibilitatea lor complet liberală nu respectă doctrina ei 
etică superioară. Inteligenţa lor agilă este chiar în stare să transforme într-o 
apologie pozitivă această "lipsă de ceva mai bun". Din acest punct de vedere, 
există atât "realismul" cât şi "curajul" de a trăi fără speranţa bucuriei veşnice 
dar şi fără frica durerii veşnice. Pentru cineva care este dotat cu vederea liberală 
a lucrurilor, nu este necesar să creadă în rai sau iad pentru a duce o "viaţă 



15 



Ieromonah Serafim Rose, Cauzele revoluţiei din epoca moderna. Nihilismul 

demnă" în această lume. Aceasta este orbirea totală a mentalităţii liberale cu 
privire la sensul morţii. 

Liberalul crede că dacă nu există imoralitate, omul încă mai poate să ducă 
o viată civilizată; "dacă nu există imoralitate" "toate lucrurile sunt legale" - este 
logica cea mai profundă a lui Ivan Karamazov din romanul lui Dostoievscki. 
Stoicismul umanist este posibil pentru anumiţi indivizi pentru un anumit timp; 
până când implicaţiile depline ale negării imoralităţii lovesc ţinta. Liberalul 
trăieşte într-un paradis al nebuniei care trebuie să se prăbuşească înaintea 
adevărului lucrurilor. Conform atât credinţei liberalului, cât şi celei a 
nihilismului, dacă moartea este distrugerea individului, atunci această lume şi 
tot ce se află în ea - iubire, bunătate, cuvioşie, totul -, sunt ca şi nimic. Nimic 
din ceea ce poate să facă omul nu este de importanţă majoră, şi întreaga groază 
a vieţii este ascunsă omului numai prin puterea voinţei lui de a se autoînşela. Şi 
"toate lucrurile sunt legale", nici o speranţă a unei alte lumi sau teamă nu 
împiedică oamenii de la experimente monstruoase şi vise sinucigaşe. Cuvintele 
lui Nietzsche sunt adevărul - şi profeţia -, lumii noi care rezultă din acest punct 
de vedere. 

Din tot ceea ce a fost altădată adevărat, nici un cuvânt nu trebuie crezut. 
Tot ceea ce a fost dispreţuit pe vremuri ca nelegiuit, interzis, josnic şi fatal - 
toate aceste flori înfloresc acum pe cele mai minunate poteci ale adevărului. 2 
Orbirea liberalului este un antecedent direct al nihilismului, şi în mod mai 
precis, al moralităţii bolşevice; pentru că cea din urmă este doar o aplicare 
consecventă şi sistematică a necredinţei liberale. Este ironia supremă a 
punctului de vedere liberal că, în mod precis, atunci când cea mai profundă 
intenţie avea să fi fost conştientizată în lume, şi toţi oamenii vor fi fost 
"eliberaţi" din jugul standardelor superioare, când însăşi pretenţia credinţei în 
cealaltă lume va fi dispărut - atunci în mod precis că viaţa aşa cum o cunoaşte 
sau doreşte liberalul va fi devenit imposibilă; pentru că "omul nou" care 
produce necredinţa poate să vadă în liberalismul însuşi doar ultimile "iluzii" pe 
care acesta a dorit să le împrăştie. 

Şi politica ordinului creştin a fost întemeiată pe adevărul absolut. In 
capitolul precedent am văzut deja că forma de guvernământ providenţială 
principală care s-a ataşat de adevărul creştin a fost imperiul creştin ortodox, în 
care suveranitatea a fost înveşmântată în monarhie, şi autoritatea a pornit de la 
acesta în jos printr-o structură socială ierarhică. Pe de altă parte, vom vedea în 
capitolul următor, cum o politică care respinge adevărul creştin trebuie să 
recunoască "oamenii" ca suverani şi să înţeleagă autoritatea ca pornind de jos în 
sus, într-o societate "egalitară" din punct de vedere formal. Este clar că una este 
inversiunea perfectă a celeilalte; pentru că ele sunt opuse în concepţiile lor atât 

de la sursă cât şi de la sfârşitul guvernării. Monarhia creştin-ortodoxă este 
guvernare stabilită în mod divin, îndreptată în final către cealaltă lume, 
guvernare cu învăţătura adevărului creştin şi care are ca cel mai profund scop al 
ei mântuirea sufletelor. Regula nihilistă are cel mai potrivit nume anarhia, după 
cum vom vedea. Ea este guvernarea stabilită de oameni, şi îndreptată exclusiv 
către această lume, guvernare care nu are alt ţel mai înalt decât fericirea 
pământească. 

După cum se poate presupune, punctul de vedere liberal de guvernare este 
o încercare de compromis între aceste două idei ireconciliabile. In secolul al 
XlX-lea acest compromis a luat forma "monarhiilor constituţionale" care 
reprezintă iarăşi o încercare de a îmbina o formă veche cu un conţinut nou. 
Astăzi reprezentările principale ale ideii liberale sunt "republicile" şi 
"democraţiile" Europei de vest şi America, majoritatea păstrând o balanţă destul 
de precară între forţele autorităţii şi revoluţie, în timp ce pretind credinţa în 
ambele. 

Desigur că este imposibil să crezi în ambele cu egală sinceritate şi 
ardoare, şi de fapt nimeni nu a făcut vreodată aceasta. Monarhi constituţionali 
ca Louis Philippe au gândit să facă astfel aplicând regula "prin Harul lui 
Dumnezeu şi cu voinţa oamenilor" - o formulă a cărei doi termeni se anulează 
unul pe altul, un fapt la fel de evident pentru anarhie 3 ca şi pentru monarhie. 

Un guvern este solid în măsura în care îl are pe Dumnezeu ca fundament 
al său şi voinţa Lui ca ghid; dar cu siguranţă aceasta nu este o descriere a 
guvernului liberal. In viziunea liberală, poporul este cel care conduce, şi nu 
Dumnezeu; Dumnezeu însuşi este o "monarhie constituţională" a Cărui 
autoritate a fost delegată oamenilor în totalitate, şi a Cărui funcţie este în 
întregime ceremonială. Liberalul crede în Dumnezeu cu aceeaşi ardoare retorică 
cu care crede în cer. Guvernul ridicat pe o astfel de credinţă diferă foarte puţin, 
în principiu, de un guvern ridicat pe o totală necredinţă; şi care este restul 
prezent de stabilitate, este clar îndreptat în direcţia anarhiei. 

Un guvern trebuie să conducă prin Harul lui Dumnezeu sau prin voinţa 
poporului, el trebuie să creadă în autoritate sau în revoluţie. 

Concluzionând acestea, compromisul este posibil numai ca formă, ţi 
numai pentru un timp. Revoluţia, ca şi necredinţa care a însoţit-o întotdeauna, 
nu poate fi oprită la jumătatea drumului; este o forţă care, odată trezită, nu va 
avea odihnă până când aceasta nu va sfârşi într-o conducere totalitară a acestei 
lumi. Istoria ultimelor două secole nu a dovedit nimic dacă nu a dovedit aceasta. 
Prin dorinţa de a potoli revoluţia şi a-i face concesii, aşa cum au făcut liberalii 
întotdeauna, ei arătând prin aceasta că nu au nici un adevăr pe care să-1 poată 



Vezi, de exemplu, remarcile lui Bakunin despre Louis Napoleon în G.P.Maximoff, ed., The Political Philosophy 
of Bakunin, Glencoe, Illinois, The Free Press, 1953, p.252. 

opune; trebuie, poate, să opună, dar nu să prevină dobândirea sfârşitului său. Şi 
pentru a opune revoluţiei radicale o revoluţie proprie, fie "conservatoare", "non- 
violentă", sau "spirituală", nu trebuie pur şi simplu să dezvăluie necunoaşterea 
scopului deplin şi natura revoluţiei timpului nostru, ci să admită asemenea 
primul principiu al acestei revoluţii: că vechiul adevăr nu mai este adevăr, ci 
trebuie să-i ia locul un alt adevăr. Vom dezvolta această problemă în capitolul 
următor definind mai îndeaproape scopul revoluţiei. 

De aceea, punctul de vedere al lumii liberale - în ceea ce priveşte 
teologia, etica, politica, şi alte sfere pe care nu le-am mai examinat -, adevărul a 
fost slăbit, diminuat, compromis; în toate domeniile în care adevărul a fost odată 
absolut, acesta a devenit mai puţin sigur, dacă nu în întregime "relativ". Acum 
este posibil - şi aceasta de fapt se reduce la o definiţie a orientării liberale -, să 
se păstreze pentru un timp roadele unui sistem şi un adevăr nesigur şi sceptic. 
Dar omul nu poate construi nimic pozitiv pe o asemenea incertitudine, nici pe 
încercarea de a o face respectabilă din punct de vedere intelectual în diferite 
doctrine relative pe care le-am examinat deja. Nu poate fi nici o apologie 
filosofică pentru liberalism. Apologiile lui, atunci când nu sunt pur şi simplu 
retorice, sunt emoţionale şi pragmatice. Pentru un observator relativ 
nepărtinitor, faptul cel mai izbitor despre liberal nu este atât de mult 
neadecvarea doctrinei sale, cât propria sa uitare aparentă, la această neadecvare. 

Acest fapt, care de la sine înţeles este iritabil criticilor bine intenţionaţi ai 
liberalismului, are doar o singură explicaţie plauzibilă. Liberalul nu este tulburat 
nici de deficienţele fundamentale şi contradicţiile existente în propria sa 
filosofie pentru că intresul său principal se află în altă parte. Dacă pe liberal nu-1 
interesează întemeierea ordinii sociale şi politice pe sfântul adevăr, dacă el este 
indiferent la realitatea cerului şi a iadului, dacă el îşi închipuie pe Dumnezeu ca 
pe o simplă idee a unei vagi puteri impersonale, aceasta se datoreşte faptului că 
pe el îl interesează mai mult scopurile lumeşti, şi că tot restul este vag şi abstract 
pentru el. Pe liberal îl poate interesa cultura, învăţătura, afacerea, sau pur şi 
simplu confortul; dar în fiecare din preocupările sale dimensiunea absolutului 
este pur şi simplu absentă. El este pur şi simplu incapabil sau nu doreşte să 
gândească în termenii scopurilor; el a fost înghiţit în lumesc. 

Desigur, în universul liberal, adevărul - care este ca să zicem aşa, 
învăţătură -, este foarte compatibil cu lumescul; dar este şi mai mult spre adevăr 
decât spre învăţătură. "Oricine este în adevăr ascultă glasul Meu" (Ioan 18,37). 
Nimeni nu a căutat cum se cuvine adevărul dacă nu a întâlnit la capătul acestei 
cercetări - dacă să-L accepte sau să-L respingă -, pe Domnul nostru Iisus 
Hristos, "Calea, Adevărul, şi Viaţa"; Adevărul care stă împotriva lumii şi este 
un reproş faţă de tot ceea ce este lumesc. Liberalul, care îşi crede universul său 
sigur împotriva acestui adevăr, este "omul bogat" din parabolă, supraîncărcat de 

interese şi idei lumeşti, ce nu doreşte să renunţe la ele în favoarea smereniei, 
sărăciei şi modestiei care sunt semnele autenticului căutător al adevărului. 

Nietzsche a dat o a doua definiţie nihilismului, sau mai degrabă un 
comentariu asupra definiţiei "nu există nici un adevăr"; şi cu alte cuvinte, "nu 
există nici un răspuns la întrebarea: 'de ce?'" 4 . Astfel, nihilismul înseamnă că 
întrebările fundamentale nu au nici un răspuns, adică nici un răspuns pozitiv. Şi 
nihilist este acela care acceptă implicitul "nu" pe care se presupune că îl dă 
universul ca răspuns al său acestor întrebări. Dar există două feluri de acceptare 
a acestui adevăr. Există calea extremă care se face explicită şi amplificată în 
programele revoluţiei şi distrugerii; acest nihilism se numeşte pe bună dreptate 
nihilismul activ, pentru că - după cum spune Nietzsche -, "Nihilismul nu este... 
numai credinţa că totul merită să piară; căci omul poate de fapt să-şi pună 
umărul la treabă: omul poate să distrugă'. 5 Dar există şi o cale moderată care 
este aceea a nihilismului pasiv sau implicit pe care l-am examinat aici, 
nihilismul liberalului, umanistul, agnosticul care, acceptând ideea că "nu există 
nici un adevăr", nu mai pune întrebări fundametale. Nihilismul activ presupune 
acest nihilism al scepticismului şi necredinţei. 

Regimurile nihiliste totalitare ale acestui secol şi-au asumat, ca parte 
integrantă a programelor lor, "reeducarea" nemiloasă a popoarelor lor. Puţini s- 
au supus acestui proces pentru că orice perioadă de timp a scăpat total de sub 
influenţa sa; într-un cadru unde totul este coşmar, simţul cuiva asupra realităţii 
şi, în mod inevitabil, adevărul au suferit. O "reeducare" mai subtilă, destul de 
umană în mijloacele ei dar totuşi nihilistă prin consecinţele ei, a fost practicată 
un timp în lumea liberă, şi nicăieri mai persistent sau mai eficient ca în centrul 
ei intelectual, lumea academică. Aici constrângerea externă este înlocuită de 
convingerea interioară; domneşte un scepticism extrem, ascuns în spatele 
rămăşiţelor unei "moşteniri creştine" în care cred puţini, şi încă şi mai puţini cu 
o convingere profundă. Adânca responsabilitate pe care o poseda odată omul cel 
învăţat, comunicarea adevărului, a fost renegată; şi toată pretinsa "smerenie" 
care caută să ascundă acest fapt în spatele vorbăriei sofisticate despre "limitele 
cunoaşterii umane", reprezintă doar o altă mască a nihilismului pe care 
academicianul liberal o împărtăşeşte cu extremiştii zilelor noastre. Tineretului 
care - până ce este "reeducat" în mediul academic -, încă mai este însetat de 
adevăr, îi este predată "istoria ideilor" în locul adevărului; sau interesul este 
abătut către studii "comparative", şi relativismul şi scepticismul a toate 
pătrunzător care este întipărit în aceste studii este suficient să ucidă în aproape 
toţi setea firească pentru adevăr. 



4 The Will to Power, p.8. 

5 Ibid., p.22. 

Lumea academică - şi aceste cuvinte nu sunt rostite nici în mod 
nechibzuit nici cu uşurinţă -, a devenit astăzi, în mare parte, o sursă a corupţiei. 
Este corupător să auzi sau să citeşti cuvintele oamenilor care nu cred în adevăr. 
Este şi mai corupător să primeşti, în locul adevărului, mai multă învăţătură şi 
erudiţie care, dacă sunt prezentate ca scop în sine, nu sunt mai mult decât nişte 
parodii ale adevărului pe care ei voiau să-1 servească, şi nici mai mult decât o 
faţadă în spatele căreia nu se află nici un fel de substanţă. In mod tragic, este 
corupător chiar să fii expus virtuţii esenţiale păstrată încă în lumea academică, 
integritatea celor mai buni dintre reprezentanţii ei, dacă această integritate 
serveşte, nu adevărul, ci erudiţia sceptică, seducând, astfel, oamenii cu mult mai 
eficient decât evanghelia subiectivismului şi necredinţa pe care o ascunde 
această erudiţie. In sfârşit, este corupător pur şi simplu să trăieşti şi să munceşti 
într-o atmosferă pătrunsă în totalitate de o corupţie falsă a adevărului, în care 
adevărul creştin este privit ca irelevant pentru interesele academice centrale, în 
care chiar aceia care cred încă în acest adevăr pot doar sporadic să-şi impună 
punctul de vedere asupra scepticismului promovat de sistemul academic. 
Desigur, diavolul se află în esenţă în sistemul însuşi, care este întemeiat pe 
neadevăr, şi numai incidental în mulţi practicanţi cărora acest sistem le permite 
şi îi încurajează să îl propovăduiască. 

Liberalul, omul lumesc, este omul care şi-a pierdut credinţa; şi pierderea 
credinţei adevărate este începutul sfârşitului ordinii construite pe acea credinţă. 
Cei care caută să păstreze prestigiul adevărului fără să credă în el oferă arma cea 
mai puternică tuturor duşmanilor lor; o credinţă pur şi simplu metaforică este 
nimicitoare. Radicalul atacă doctrina liberală la fiecare punct, şi aparenţa 
retoricii nu reprezintă nici o protecţie împotriva rănii realizată de lama sa 
ascuţită. Liberalul, sub acest atac persistent, se retrage punct după punct, forţat 
să admită adevărul acuzaţiilor aduse împotriva lui, fiind în stare să contracareze 
acest adevăr negativ, critic cu orice adevăr pozitiv de-al său propriu; până când, 
după o tranziţie lungă şi de obicei gradată, deodată el se trezeşte la o nouă 
realitate pentru a descoperi că vechea ordine, neapărată şi aparent nejustificată, 
a fost răsturnată, şi că un adevăr nou, mai "realistic" - şi mai brutal -, a cucerit 
terenul. 

Liberalismul este primul stadiu al dialecticii nihiliste, atât pentru faptul că 
propria lui credinţă este goală, cât şi pentru faptul că această goliciune duce la o 
reacţie şi mai nihilistă - o reacţie care, în mod ironic, proclamă cu glas şi mai 
puternic decât liberalismul "iubirea sa pentru adevăr", în timp ce împinge 
omenirea mai departe pe drumul greşelii. Această reacţie este al doilea stadiu al 
dialecticii nihiliste: realismul. 



20 



Ieromonah Serafim Rose, Cauzele revoluţiei din epoca moderna. Nihilismul 

2. Realismul 

Realismul despre care vorbim noi - un termen generic pe care îl înţelegem 
ca fiind cuprins în diferite forme ale "naturalismului" şi "pozitivismului" -, este, 
în forma sa cea mai simplă, doctrina care a fost popularizată cu precizie sub 
numele de "nihilism" de către Turgheniev în Părinţi şi fii. Figura lui Bazarov 
din acel roman este tipul "omului nou" al anilor 'şaizeci' din Rusia, materialişti 
şi determinişti înguşti la minte, care s-au gândit cu seriozitate (ca D. Pisarev) să 
găsească mântuirea omenirii în direcţia broaştei, ori s-au gândit că ei dovediseră 
inexistenţa sufletului uman nereuşind să-1 găsească în cursul unei autopsii. (Se 
aminteşte de nihiliştii sovietici, "oamenii noi" ai anilor noştri 'şaizeci', care nu 
au reuşit să-L găsească pe Dumnezeu în spaţiul cosmic). Acest "nihilist" este 
omul care nu respectă nimic, nu se apleacă în faţa nici unei autorităţi, nu acceptă 
(aşa crede el) nimic din credinţă, judecă totul în lumina unei ştiinţe luată ca 
adevăr absolut sau exclusiv, respinge tot idealismul ideilor abstracte în favoarea 
concretului şi a faptelor. Intr-un cuvânt, el nu crede în "nimic decât", în 
reducerea la tot ceea ce oamenii au considerat "mai înalt", lucrurile minţii şi 
spiritului, la nivelul cel mai scăzut sau "de bază": materia, senzaţia, fizicul. 

Opuse ambiguităţii liberale, punctele de vedere lumeşti realiste par 
perfect de clare şi deschise. In locul agnosticismului sau al unui deism evaziv, 
se află ateismul deschis; în locul "valorilor mai înalte" vagi, materialismul 
deschis şi interesul personal. Totul este claritate în universul realist - excepţia a 
ceea ce este cel mai important şi necesită claritate în cea mai mare măsură: 
începutul şi sfârşitul său. Acolo unde liberalul este vag despre lucrurile 
fundamentale, realistul este copilăreşte de naiv: ele pur şi simplu nu există 
pentru el; nu există decât ceea ce este cel mai evident. 

Desigur, un asemenea realism este o auto-contradicţie, dacă el ia forma 
unui "naturalism" care încearcă să stabilească un materialism şi determinism 
absolut, sau un "pozitivism" care dă de înţeles că neagă absolutul întru totul, sau 
"agnosticismul" doctrinar care discută cu uşurinţă despre "necunoaşterea" 
realităţii fundamentale. Noi am discutat deja despre această problemă în 
secţiunea I a acestui capitol. Dar argumentul este cu siguranţă pur academic din 
punctul de vedere al faptului că realismul, o autocontradicţie logică, nu este 
deloc tratat cum se cuvine ca o filosofic Este vorba de gândirea naivă, 
nedisciplinată a omului nechibzuit, practic care, în epoca noastră a 
suprasimplificării doreşte să-şi impună standardele minţii sale înguste şi ideile 
sale asupra întregii omeniri. Sau, la un nivel puţin diferit, gândirea la fel de 
naivă a omului de ştiinţă, care este mărginită la claritate şi evidenţă prin 
necesităţile specialităţii sale, atunci când el încearcă în mod nelegitim să extindă 
criteriile ştiinţifice dincolo de propriile sale limite. In cel de-al doilea sens este, 

ca să facem o distincţie 6 utilă, "scientism" ca fiind opus ştiinţei legitime; pentru 
că trebuie să se înţeleagă că remarcile pe care le facem aici nu sunt direcţionate 
împotriva ştiinţei însăşi, ci împotriva folosirii improprii a standardelor şi 
metodelor ei, ceea ce este atât de obişnuit astăzi. 

Este corect să se numească o asemenea filosofie nihilism? Mai precis, 
nihilismul există în sensul în care am definit noi termenul? Dacă adevărul este, 
în sensul cel mai înalt, cunoaşterea începutului şi sfârşitului lucrurilor, a 
dimensiunii absolutului şi dacă nihilismul este doctrină care exprimă faptul că 
nu există un asemenea adevăr, atunci este clar faptul că cei care merg pe drumul 
cunoaşterii ştiinţifice numai pentru adevăr, şi neagă ceea ce se află deasupra lui, 
sunt nihilişti în sensul exact al acestui termen. Slava adusă evidenţei nu 
înseamnă în nici un caz iubire de adevăr; ea este, după cum am sugerat deja, 
parodia lui. Este luat în considerare fragmentul pentru a înlocui întregul. Este 
încercarea mândră de a construi un turn a lui Babei, o colecţie de fapte clare 
pentru a ajunge pe înălţimile adevărului şi ale înţelepciunii de dedesubt. Dar 
adevărul este dobândit numai prin aplecarea în jos şi acceptarea a ceea ce este 
primit de deasupra. Toată "smerenia" pretinsă a învăţaţilor şi a oamenilor de 
ştiinţă realişti, aceşti oameni cu puţină credinţă, nu pot ascunde mândria pentru 
uzurparea - pe care o realizează ei în colectiv -, a tronului lui Dumnezeu. Ei, în 
micimea lor, cred că "cercetarea" lor susţinută cântăreşte mai mult decât 
revelaţia divină. Nici pentru aceşti oameni "nu există nici un adevăr"; şi putem 
spune despre ei ceea ce a zis Sfântul Vasile cel Mare despre oamenii de ştiinţă 
greci păgâni: "Groaznica lor condamnare va fi cu atât mai mare pentru această 
înţelepciune lumească, întrucât, privind cu atâta claritate în interiorul ştiinţelor 
amăgitoare, ei şi-au închis de bună voie ochii ca să nu cunoască adevărul" 7 . 

Oricum, până la acest punct, noi nu am reuşit în mod just să deosebim cea 
de a doua etapă a nihilismului de prima. De asemenea, acceptă majoritatea 
liberalilor ştiinţa ca reprezentând singurul adevăr? In ce diferă realistul de ei? 
Diferenţa nu constă într-o măsură atât de mare în doctrină ca importanţă şi 
motivaţie - realismul este într-un sens pur şi simplu liberalismul deziluzionat şi 
sistematizat. Liberalul este indiferent în fata adevărului absolut, o atitudine ce 
rezultă din ataşamentul excesiv faţă de această lume; pe de altă parte, cu 
realistul, indiferenţa faţă de adevăr devine ostilitate, şi simplu ataşament faţă de 
lume devine devotament fanatic fată de aceasta. Aceste consecinţe extreme 
trebuie să aibă o cauză mai acută. 

Realistul însuşi ar zice că această cauză este iubirea adevărului însuşi, 
care interzice credinţa într-un "adevăr mai înalt" care nu este nimic mai mult 



O distincţie făcută, de exemplu, de Arnold Lunn în The Revolt Against Reason, New York, Sheed and Ward, 
1951; şi de F.A. Hayek, în The Counter-Revolution of Science, Glencoe, Illinois, The Free Press, pp. 15-16. Primul 

autor este mai legat de "scientismul" teoretic, iar cel de al doilea de cel practic. 
7 

Sfântul Vasile cel Mare, Hexaimeronul, I, 4. 

decât fantezie. De fapt, Nietzsche, în timp ce credea aceasta, a văzut în ea o 
calitate creştină care se întorsese împotriva creştinismului. "Sensul adevărului, 
foarte dezvoltat prin creştinism, la sfârşit se revoltă împotriva minciunii şi 
falsităţii tuturor interpretărilor creştine ale lumii şi istoriei ei" 8 . înţelese în 
context propriu există o pătrundere a acestor cuvinte - deşi parţială şi denaturată. 
Foarte curând, Nietzsche s-a răzvrătit împotriva unui creştinism care fusese 
moderat în mod considerabil de umanismul liberal, un creştinism în care iubirea 
necompromiţătoare a adevărului absolut şi loialitatea faţă de acesta se 
manifestau rar dacă nu lipseau chiar în întregime, un creştinism care nu 
devenise nimic mai mult decât un idealism moral acoperit de un sentiment 
estetic. In mod similar, "nihiliştii" ruşi s-au revoltat împotriva idealismului 
romantic al "oamenilor de nimic" care trăiau într-o lume nebuloasă a fanteziei şi 
evadării desprinsă de orice fel de realitate, spirituală sau lumească. Adevărul 
creştin este la fel de departe de asemenea pseudo-spiri-tualitate ca şi realismul 
nihilist. Atât creştinul cât şi realistul sunt stăpâniţi de o iubire faţă de adevăr, o 
dorinţă de a nu fi înşelaţi, o pasiune pentru a ajunge la rădăcina lucrurilor şi a 
găsi cauza lor fundamentală; ambii resping ca nesatisfăcător orice argument 
care nu se referă la ceva absolut care el însuşi nu are nevoie de nici o justificare; 
ambii sunt duşmanii pasionaţi ai frivolităţii unui liberalism care refuză să ia 
lucrurile fundamentale în serios şi nu vor privi viaţa umană ca o chestiune 
solemnă ceea ce şi este. In mod precis această iubire de adevăr va frustra 
încercarea liberalilor de a păstra ideile şi obiceiurile instituite în care ei nu cred 
pe deplin, şi care nu au nici o bază în adevărul absolut. 

Ce este adevărul? Pentru persoana pentru care această întrebare este o 
problemă arzătoare, vitală, compromisul liberalismului şi umanismului devine 
imposibil. Cel ce şi-a pus odată întrebarea şi încă cu toată fiinţa sa, nu mai poate 
fi niciodată satisfăcut cu ceea ce pune lumea în locul adevărului. 

Dar nu este suficient numai să se pună această întrebare; cineva poate 
găsi răspunsul sau, dimpotrivă, ultima stare a căutătorului de adevăr va fi mai 
rea decât la început. Creştinul a găsit singurul adevăr în Dumnezeu şi Fiul Său. 
Realistul, lipsit de contactul cu viaţa creştină şi adevărul care îl animă, pune 
întrebarea într-un gol spiritual şi este mulţumit să accepte primul răspuns pe 
care îl găseşte. Considerând creştinismul o altă formă de idealism, el respinge 
aceasta şi devine un devotat fanatic al singurei realităţi care este clară orbului 
din punct de vedere spiritual: această lume. Acum, aproape că este posibil să 
admirăm cinstea materialismului şi ateismului devotat, dar nu mai putem 
recunoaşte în el, împinşi chiar de cea mai mare bunăvoinţă, iubirea de adevăr 
care, poate, 1-a inspirat la început. Mai degrabă el este victima unei iubiri a 
adevărului, care a pornit-o pe un drum greşit, a devenit o boală şi a sfârşit în 



The Will to Power, p.5. 

propria sa negare. De fapt, mobilurile realistului nu sunt pure: el pretinde să 
cunoască ceea ce, prin propria sa teorie a cunoaşterii, nu poate fi cunoscut (noi 
am văzut că negarea adevărului absolut este în sine un "absolut"). Şi dacă el 
face aşa este pentru că el are un motiv ulterior, pentru că el plasează o altă 
valoare lumească deasupra adevărului. Nietzsche, fiind un realist nemilos şi 
"căutător al adevărului", fiind sedus de o viziune a "supraomului", sfârşeşte în 
evocarea hotărârii către neadevăr şi a dorinţei de putere. De dragul mileniului 
revoluţionar, realismul marxist apare într-o întreagă împărăţie a minciunii şi 
înşelăciunii aşa cum omenirea nu a mai întâlnit niciodată. Iubirea de adevăr, 
frustrată de propriul său obiect este prostituată unei "cauze" iraţionale şi devine 
un principiu al subversiunii şi distrugerii. Ea devine duşmanul adevărului pe 
care nu a reuşit să-1 obţină, al cărui fel de ordine e fondată total sau parţial pe 
adevăr, şi - în cele din urmă -, al adevărului însuşi. 

De fapt, devine o parodie perfectă a iubirii creştine de adevăr. Acolo unde 
creştinul pune problema sensului fundamental al tuturor lucrurilor şi nu este 
mulţumit că el se bazează pe Dumnezeu şi voia Sa, la fel realismul, întreabă 
orice, dar numai pentru a fi în stare să înlăture toate sugestiile referitoare la 
aceasta sau aspiraţii către ceva mai înalt, şi să-1 reducă şi să-1 simplifice în 
termenii explicaţiei celei clare şi "fundamentale". In timp ce creştinul II vede pe 
Dumnezeu în toate, realistul vede numai "rasă" sau "sex" sau "mod de 
producţie". 

De aceea, dacă realistul împărtăşeşte împreună cu creştinul o sinceritate şi 
o corectitudine care este total străină mentalităţii liberale, este mai bine să te 
alături atacului liberal asupra adevărului creştin, şi să duci acel atac la 
concluziile sale: totala îndepărtare a adevărului creştin. Ceea ce a început cu 
jumătate de inimă în liberalism a prins avânt în realism şi acum presează către 
finalul său catastrofal. Nietzsche a prevăzut în secolul nostru "triumful 
nihilismului"; Jacob Burkhardt, care a deziluzionat liberalul, a văzut în aceasta 
sosirea unei epoci a dictatorilor care vor fi "terribles simplificateurs". Cu Lenin 
şi Stalin, Hitler şi Mussolini, cu soluţiile lor fundamental de "simple" pentru 
cele mai complexe probleme, înplinirea acestei predicţii în domeniul politic s-a 
adeverit. In mod mai profund, "simplificarea" nihilistă se poate vedea în 
prestigiul universal de astăzi care a acordat cea mai scăzută ordine a cunoaşterii 
ştiinţifice, ca şi ideile simpliste ale oamenilor ca Marx, Freud, şi Darwin, care 
susţin virtual întreaga gândire şi viaţă contemporană. 

Noi spunem "viaţă", pentru că este important să vezi că istoria nihilistă a 
secolului nostru nu a fost ceva impus dinafară sau de deasupra, sau cel puţin nu 
a fost în mod predominant aceasta; s-a presupus şi s-a alimentat dintr-un teren 
nihilist care a fost pregătit de multă vreme în inimile oamenilor. In mod precis 
evenimentele groaznice ale secolului nostru au apărut din nihilismul banal, din 

nihilismul zilnic dezvăluit în viaţa, gândirea şi aspiraţia oamenilor. Punctul de 
vedere al lui Hitler asupra lumii, este foarte instructiv în această privinţă, pentru 
că în el, nihilismul cel mai extrem şi monstruos s-a sprijinit pe temelia unui 
realism fără excepţie şi chiar tipic. El a împărtăşit credinţa obişnuită în "ştiinţă", 
"progres" şi "educare" (deşi nu, desigur, în "democraţie"), împreună cu un 
materialism practic care a dispreţuit total teologia, metafizica, şi orice gând sau 
acţiune legată de oricare altă lume decât ceea ce înseamnă "aici şi acum", 
mândrindu-se cu faptul că el avea "darul de a reduce toate problemele la 
fundamentele lor cele mai simple" 9 . 

El avea o veneraţie rudimentară a eficienţii şi utilităţii care tolera în mod 

5 5*5 

liber "controlul naşterilor", îşi bătea joc de instituţia căsătoriei pe care o socotea 
ca o simplă legalizare a instinctului sexual care ar trebui să fie "liber", a primit 
cu bucurie sterilizarea celor "nepotriviţi", a dispreţuit "elementele 
neproductive" cum ar fi călugării, nu a văzut în incinerarea morţilor decât o 
chestiune "practică" şi nici măcar nu a ezitat să dea în "folosinţă productivă" 
cenuşa, sau pielea şi grăsimea morţilor. El avea o neîncredere cvasi-anarhistă 
faţă de instituţiile sacre şi venerabile, în special Biserica cu "superstiţiile" ei şi 
toate legile şi ceremoniile ei "demodate". (Noi am avut deja ocazia să observăm 
repulsia lui faţă de monarhie, un factor determinant în refuzul său de a-şi atribui 
titlul imperial). El avea o încredere naivă în "omul natural", "animalul sănătos" 
care dispreţuieşte virtuţile creştine - fecioria în special -, care împiedică 
"funcţionarea normală" a corpului. El considera drept o încântare naivă 
comodităţile moderne şi maşinile şi, în special, automobilul şi simţul vitezei şi 
"libertatea" pe care o produce. 

Din marea mulţime a oamenilor de astăzi, în special tineri, sunt foarte 
puţini cei care nu împărtăşesc, într-un anumit grad acest Weltanschaung brut. Ei 
se "simt fără prejudecăţi" şi "eliberaţi", şi foarte puţin a mai rămas care să nu fie 
tipic "modern". Şi în mod precis pe baza unui realism care este aşa cum este el, 
în care nu mai există loc pentru orientarea asupra vieţii "complicate" creştine şi 
realităţilor extrem de importante ale lumii spirituale, pe care superstiţiile cele 
mai grosolane şi credulitatea cea mai vulgară pot prospera. Oameni bine 
intenţionaţi se gândesc să anticipeze apariţia unui alt Hitler printr-un atac asupra 
"iraţionalului" şi o apărare a "raţiunii", "ştiinţei", şi "bunului simţ"; dar, în afara 
contextului adevărului creştin, aceste valori, constituind un realism propriu, sunt 
o pregătire pentru şi nu o apărare împotriva apariţiei unui alt "simplificator 
groaznic". Cei mai eficienţi "simplificatori" contemporani sunt aceia care deţin 
puterea în Uniunea Sovietică (comuniştii n.b.) care au făcut o religie a "ştiinţei" 



Citat în Hermann Rauschning, The Voice of Destruction, New York, G.P. Putnam's Sons, 1940, p.6. Restul din 
aceasta descriere se bazează în principal pe Hitler' s Secret Conversations, 1941-1944, New York, Farrar, Straus and 
Young, 1953. 

şi "raţiunii"; şi oricine se uită la cei mai superstiţioşi oameni pentru apărarea 
oricărei valori care merită să fie apărată, este înşelat teribil. 

Realismul aparţine în mod indiscutabil "spiritului epocii", şi toţi cei care 
simt că aparţin acestui "spirit" au trebuit să se adapteze lui. Astfel, umanismul 
care într-o epocă mai liberă a avut o coloratură mai "idealistă" şi liberală, a 
considerat necesar să "se schimbe potrivit timpurilor" şi să adopte un ton mai 
realistic. Cei mai naivi au găsit o "religie" care se identifică cu cauza "ştiinţei" 
şi "progresului" şi au pătruns în dogme în mod precis auto-contradicţiile pe care 
noi le-am examinat deja; 10 oamenii de felul acesta sunt în stare să vadă şi în 
marxism un fel de "umanism". Dar chiar şi la umaniştii contemporani cei mai 
sofisticaţi, la cei mai învăţaţi şi la oameni de stat, tonul realist este neîndoielnic. 
De exemplu, acesta este dezvăluit prin invazia metodelor ştiinţifice şi atitudinile 
ultimelor fortăreţe ale "omenirii"; nici un om de ştiinţă contemporan, din orice 
domeniu, nu se simte sigur dacă activitatea sa nu este "ştiinţifică" în modul cel 
mai deplin posibil (care, desigur, înseamnă adesea, "scientism"). Realismul 
poate fi privit iarăşi, în tonul stoic, al înţelepciunii lumeşti, şi adesea cinic, al 
tuturor în afară de umaniştii cei mai naivi (sau religioşi) contemporani; 
"libertatea izvorâtă din iluzie" pe care şi-au imaginat-o ei a fost, în mare 
măsură, o deziluzie. Acum ei "cunosc mai bine" decât cred în "adevărurile mai 
înalte" care au mângâiat pe înaintaţii lor. 

Pe scurt, umanismul a ajuns la o înţelegere cu realismul - şi, aşa crede el, 
cu adevărat. In trecerea de la liberalism la realism umanistul vede nu numai o 
deziluzie, ci un proces de "maturizare". Desigur, creştinul ortodox vede ceva 
destul de diferit. Dacă funcţia liberalismului era de ascuns, cu fumul "tolerantei" 
şi agnosticismului, adevărurile mai înalte cu privire la Dumnezeu şi viaţa 
spirituală, sarcina realismului pe care noi am examinat-o era de a anihila acele 
adevăruri. In această a doua etapă a progresului dialecticii nihiliste, cerul a fost 
închis privirii oamenilor, şi oamenii nu au mai reuşit niciodată să-şi desprindă 
ochii de la pământ, ci să trăiască de acum încolo numai în şi pentru această 
lume. Această hotărâre realistă este la fel de prezentă într-un "pozitivism logic" 
în aparenţă inocent şi într-un umanism ştiinţific după cum este în mod clar 
fenomenul satanic al bolşevismului şi al socialismului naţional. Consecinţele 
acestei hotărâri sunt ascunse celor care o iau, pentru că ei implică chiar 
realitatea faţă de care realismul este orb: realitate care se află atât deasupra cât şi 
dedesubtul universului realist îngust. Vom vedea cum închiderea cerului pierde 
forţe neaşteptate de jos care produc un coşmar visului nihilist al "pământului 
nou", şi cum "omul nou" al realismului va semăna mai puţin cu o umanitate 
perfectă "pe deplin dezvoltată" mitologic decât cu o "subumanitate" veritabilă 
cum nu a mai fost întâlnită anterior în experienţa umană. 



Vezi, de exemplu, scrierile lui Corliss sau Julian Huxley. 

Trebuie să analizăm acum pasul următor în progresul nihilismului care 
duce la aceste scopuri: vitalismul. 

3. Vitalismul 

Liberalismul şi realismul au condus oamenii timp de un secol şi mai bine, 
pe un drum fals, al cărui capăt, dacă drumul nu ar fi fost deviat, ar fi existat ca 
un fel de "utopii inverse" despre care auzim acum atât de mult, - poate o "lume 
bravă nouă" mai groaznică, un sistem tehnologic inuman în care toate 
problemele lumii s-ar rezolva cu preţul înrobirii sufletelor oamenilor. împotriva 
acestei utopii a planificării raţionaliste s-au ridicat multe proteste în numele 
nevoilor naturii umane concrete şi personale, neplanificate şi nesistematice care 
sunt cel puţin la fel de esenţiale, chiar pentru o "fericire" pur lumească, după 
cum are nevoie materia mai clară; mai presus de toate un protest în numele 
"vieţii", care, orice ar însemna, ar fi în mod clar înăbuşit în paradisul realist. 

Principalul imbold intelectual al mişcării vitaliste a fost o reacţie 
împotriva eclipsei realităţilor mai înalte din "simplificarea" realistă a lumii. 
Această chestiune fiind împlinită, noi trebuie pe de altă parte să recunoaştem 
eşecul absolut al vitalismului la acest nivel. Fiind lipsiţi de o bază suficientă sau 
chiar de conştienta adevărului creştin, cei care s-au îndreptat spre corectarea 
defectelor radicale ale realismului, au inventat în general remedii pentru ei care 
nu au fost pur şi simplu fără putere, ci remedii foarte nocive care sunt de fapt 
simptome ale unei etape mai avansate a bolii pe care ei au intenţionat să o 
vindece. 

întrucât aşa cum realismul, în timp ce reacţiona împotriva liberalismului, 
s-a autocondamnat la sterilitate prin acceptarea întunecării liberale a 
adevărurilor înalte, tot aşa vitalismul şi-a compromis propriile sale aparenţe prin 
acceptarea ca presupunere esenţială a criticii adevărului absolut. Vitalismul a 
încercat să combată realismul în această problemă. Totuşi, oricât de mult poate 
tânji vitalistul după "spiritual" şi "mistic", el niciodată nu va respecta adevărul 
creştin, pentru că acesta a fost "demodat" atât pentru el, cât şi, în mod sigur, 
pentru realismul cel mai orb. In această privinţă este tipic atitudinii vitaliste 
lamentarea lui W.B. Yeats în autobiografia sa asupra "deposedării de religia 
îngustă a copilăriei mele, realizată de către Huxley şi Tyndall, pe care eu i-am 
detestat...". Orice justificare psihologică poate avea o asemenea atitudine, ea nu 
are de a face nimic cu adevărul lucrurilor; şi consecinţele nu au fost decât 
nocive. Nu există nici o formă a vitalismului care să nu fie naturalistă, nici una a 
cărui întreg program să nu înceapă şi să se termine în această lume, nici una a 
cărei abordare a altei lumi să nu fie nimic altceva decât o parodie. Să subliniem 

încă odată că drumul nihilismului a fost "progresiv"; erorile unei etape sunt 
repetate şi multiplicate în etapele următoare. 

Atunci nu mai este nici o problemă în a găsi în vitalism o întoarcere la 
adevărurile creştine, sau de orice alt fel. Totuşi, există în mod inevitabil o 
oarecare pretenţie printre vitalişti de a face aşa. Mulţi critici au observat 
caracterul "pseudo-religios" chiar al marxismului 11 , deşi acest epitet este 
aplicabil numai înflăcărării deplasate a adepţilor mai entuziaşti, şi nu doctrinei, 
care este în mod clar cu caracter antireligios. In vitalism problema "pseudo- 
religiei" devine cu mult mai serioasă. O lamentare destul de inteligibilă asupra 
pierderii valorilor spirituale devine mai puternică, pe de o parte faţă de fanteziile 
lor subiective şi (uneori) faţă de satanismul adevărat, pe care lipsa de 
discernământ îl consideră drept revelaţie a lumii "spiritua-le" şi, pe de altă parte, 
faţă de un eclectism dezrădăcinat care culege idei din fiecare civilizaţie şi epocă 
şi găseşte o legătură total arbitrară între aceste fragmente greşit înţelese şi 
propriile concepţii dezbătute. Pseudo-spiritualitatea şi pseudo-tradiţionalismul, 
unul sau ambele, sunt elemente integrale ale multor sisteme vitaliste. Atunci, 
noi trebuie să fim prudenţi în examinarea pretenţiilor celor care ar restabili un 
sens "spiritual" vieţii şi, în special, celor care se cred aliaţi sau aderenţi la 
"creştinism". Erorile "spirituale" sunt cu mult mai periculoase decât simplul 
materialism. Şi noi vom găsi de, în partea a treia a acestei cărţi, că majoritatea a 
ceea ce trece astăzi drept "spiri-tualitate" reprezintă de fapt o "nouă 
spiritualitate", un cancer născut din nihilism care se ataşează organismelor 
sănătoase pentru a le distruge din interior. Această tactică este exact contrariul 
atacului realist îndrăzneţ asupra adevărului şi vieţii spirituale; dar aceasta este în 
acelaşi timp şi o tactică nihilistă, şi încă una mai adecvată. 

Astfel, din punct de vedere intelectual, vitalismul presupune o respingere 
a adevărului creştin împreună cu o anumită pretenţie pseudo-spirituală. Totuşi, 
dându-ne seama de aceasta, noi vom fi nepregătiţi să înţelegem mişcarea 
vitalistă dacă nu suntem conştienţi de starea spirituală a oamenilor care au 
devenit adepţii acesteia. In liberalism şi realism boala nihilistă este încă destul 
de superficială: în principal este încă o problemă de filosofie restrânsă la o elită 
intelectuală. Totuşi, în vitalism - ca şi în marxism, mentalitatea cea mai extremă 
dintre cele realiste -, boala nu se dezvoltă numai din punct de vedere calitativ, 
ea se extinde şi cantitativ; pentru prima dată şi oamenii de rând încep să arate 
semne ale nihilismului, ceea ce la început se restrângea numai la puţini oameni. 

Desigur, acest fapt se află în acord perfect cu logica internă a 
nihilismului, care năzuieşte spre universalitate, care a fost creat împotriva 
creştinismului pentru a-1 distruge. 



Acum este cunoscut faptul că Marx era satanist şi mare preot. 

Pe la mijlocul secolului al XlX-lea, gânditori perceptivi îşi exprimau 
înţelegerea faţă de şansa mulţimilor "trezite", cei care urmau să fie exploataţi de 
"simplificatorii groaznici"; şi până pe vremea lui Nietzsche, cel mai puternic 
"profet" vitalist, înţelegerea se adâncise şi devenise o certitudine. Nietzsche a 
putut observa că "moartea lui Dumnezeu" începuse să-şi "arunce primele umbre 
asupra Europei". Şi cu toate că "evenimentul însuşi este cu mult prea important, 
prea îndepărtat şi cu mult dincolo de puterea de înţelegere a majorităţii 
oamenilor, pentru ca cineva să-şi dea seama de realitarea acestuia", totuşi 
apariţia acestuia era sigură, şi au existat oameni ca Nietzsche care au fost "copiii 
cei dintâi născuţi şi prematuri ai secolului următor" 12 - secolul, "triumfului 
nihilismului". 

Adevărul creştin, pe care liberalismul 1-a subminat şi realismul 1-a atacat 
nu este un simplu adevăr filosofic, ci adevărul vieţii şi al mântuirii; şi odată ce 
începe să câştige teren, printre mulţimile care fuseseră hrănite cu acel adevăr, 
convingerea că nu mai este credibil, rezultatul nu va mai fi simplu scepticism 
urban ca cel cu care se consolează puţini liberali, ci o catastrofă spirituală de 
dimensiuni enorme, una al cărui efect se va face simţit în fiecare dimensiune a 
vieţii şi gândirii umane. Gânditori ca Nietzsche au simţit prezenţa primelor 
umbre ale acestei catastrofe, şi astfel au fost în stare să o descrie în amănunt şi 
să deducă anumite consecinţe. Dar aceste consecinţe nu s-au putut manifesta pe 
scară largă până când aceste umbre nu începuseră să se furişeze în inimile 
mulţimilor. Spre sfârşitul secolului al XlX-lea un număr din ce în ce mai mare 
de oameni obişnuiţi începuseră această căutare fără odihnă - o mare parte a 
propriilor noastre scene contemporane -, pentru a găsi un substitut al lui 
Dumnezeu Care era mort în inimile lor. Această nelinişte a fost principalul 
imbold psihologic al vitalismului. Aceasta este materia primă, gata de a fi 
modelată după exemplul presupunerilor intelectuale pe care le-am examinat 
deja, de către maeştri inspiraţi de ultimul curent al "spiritului epocii". Poate că 
noi avem tendinţa să ne gândim la această nelinişte în special în termenii ei de 
către dema-gogii nihilişti, dar aceasta a fost un stimulent important al artei 
vitaliste cât şi al religiei. Şi prezenţa acestei componente în majoritatea 
fenomenelor vitaliste este motivul pentru care ei - contrar "judecăţii sănătoase" 
aparente a liberalismului şi realismului -, prezintă simtome, nu pur şi simplu de 
deviere intelectuală, ci şi de dezorientare spirituală şi psihologică. 

înainte de a trece la o considerare a manifestărilor mai formale ale 
vitalismului în filosofie şi artă, va fi bine să privim mai atent unele manifestări 
obişnuite ale acestei nelinişti tăcute care stă la baza tuturor. In cele din urmă, 
este la fel de sigur că noi am dat de înţeles că aceasta este o caracteristică 
nihilistă. Mulţi vor obiecta că semnificaţia sa a fost adesea exagerată, că este pur 



12 

Friedrich Nietzsche, The Joyful Wisdom, p.343. 

şi simplu o nouă formă a ceva ce a existat întotdeauna, şi că este o pretenţie 
ridicolă să conferi demnitate unei chestiuni atât de obişnuite prin denumirea 
exaltată a nihilismului. Desigur, există o oarecare bază pentru o asemenea 
judecată. Totuşi, cu greu se poate nega faptul că fenomenul modern diferă în 
câteva aspecte importante de oricare dintre predecesorii lui. Pentru prima dată în 
istorie, acesta există astăzi, la o scară foarte vastă pentru a cuprinde aproape 
universul; remedii "normale", remediile bunului simţ, par să nu mai aibă nici un 
efect asupra acestuia, şi dacă se întâmplă să aibă vreun efect, se pare că ele îl 
încurajează. Şi drumul său este exact comparabil cu acela al extinderii 
necredinţei moderne, astfel încât dacă unul nu este cauza celuilalt ele sunt cel 
puţin manifestări paralele ale unuia şi aceluiaşi proces. Aceste trei chestiuni sunt 
atât de strâns legate între ele că noi nu le vom separa în următoarea relatare, ci 
le vom examina împreună. 

Regimurile fascist şi socialist naţionalist au fost cele mai dibace în 
exploatarea neastâmpărului popular şi utilizării lui în scopurile sale proprii. Dar 
este lucru "curios" - "curios" oricui nu înţelege caracterul epocii -, că acest 
neastâmpăr nu a fost potolit de înfrângerea exploatatorilor săi principali ci mai 
degrabă a crescut de atunci în intensitate şi - "cel mai curios" -, în special în 
ţările cele mai avansate în ceea ce priveşte ideologiile democratice şi liberale şi 
cele mai binecuvântate cu prosperitate lumească, şi în ţările "înapoiate", în 
proporţie directă cu propriul lor progres spre aceste scopuri. Nici războiul, nici 
idealismul liberal, nici prosperitatea nu pot să-1 potolească - şi nici idealismul 
marxist, pentru că prosperitatea sovietică a produs acelaşi fenomen. Aceste 
remedii sunt ineficiente, pentru că boala este atât de profundă încât nu se poate 
ajunge la ea. 

Poate că manifestarea cea mai izbitoare a neliniştii populare este crima, şi 
în special crima juvenilă. In epocile anterioare crima a fost un fenomen localizat 
şi care avea cauze aparente şi clare în pasiunile umane ca şi lăcomia, desfrâul, 
invidia, gelozia şi aşa mai departe. Niciodată nu a fost ceva mai mult decât o 
prefigurare vagă a crimei care a devenit tipică pentru secolul nostru, crimă 
pentru care singurul nume pe care avangarda de astăzi îndrăzneşte să-1 
folosească în alt context nihilist este cel de "absurd". 

Un părinte care este ucis de copilul său, sau un copil de către un părinte. 
O persoană absolut străină este bătută sau ucisă dar nu jefuită -, de către un 
individ sau o "bandă". Asemenea grupuri terorizează împrejurimi întregi dând 
târcoale după pradă sau bătându-se fără sens unii cu alţii. Şi pentru care scop? 
Este un timp al "păcii" şi "prosperităţii" şi cei care devin criminali provin din 
elemente ale societăţii care sunt atât dintre "cele mai bune" cât şi dintre "cele 
mai rele". Nu există nici o raţiune "practică" pentru conduita lor şi există adesea 
o indiferenţă totală faţă de măsurile de precauţie, sau consecinţele lor. Când sunt 

interogaţi, cei care sunt suspectaţi pentru asemenea crime îşi explică 
comportarea în acelaşi mod: a fost un "impuls" sau un "imbold" care i-a 
îndemnat, sau a fost o plăcere sadică în comiterea crimei, sau a existat un 
pretext total irelevant, cu ar fi plictiseala, confuzia, sau resentimentul. Intr-un 
cuvânt, ei nu-şi pot explica deloc comportarea lor, nu există nici un motiv clar 
pentru aceasta şi, în consecinţă, - aceasta este poate trăsătura cea mai 
consecventă şi mai izbitoare pentru asemenea crime -, nu există remuşcare. 

Desigur, există alte forme mai puţin violente de tulburare populară. Există 
pasiunea pentru mişcare şi viteză, exprimată în special în vetabilul cult al 
automobilului (noi am remarcat deja această pasiune la Hitler); atracţia 
universală a televizorului şi cinematografului, având cel mai frecvent funcţia de 
a furniza câteva ore de fugă de realitate, atât prin subiectele lor eclectice şi 
"captivante" cât şi prin efectul hipnotic al mijloacelor mass media. Sporirea 
caracterului primitiv şi sălbatec al muzicii populare şi a expresiei, poate mai 
autentice, a sufletului contemporan, "jazzul", cultul puterilor fizice în sport şi 
slava morbidă a "tineretului" care este parte integrantă a acestuia; extinderea şi 
tolerarea generală a promiscuităţii sexuale, trecută cu vederea de către multe 
persoane presupuse responsabile, ca un indicativ al "sincerităţii" tineretului 
contemporan şi pur şi simplu ca o altă formă a atitudinii "deschise", 
"experimentele" atât de mult încurajată în artă şi ştiinţe; lipsa de respect faţă de 
autoritatea nutrită de o atitudine populară care nu vede nici o valoare ci 
"imediatul" şi "dinamicul" şi duce tineretul cel mai "idealist" la democraţii 
împotriva legilor şi instituţiilor "represive". 

In mijlocul unor astfel de fenomene "activitatea" este în mod clar o 
evadare - o evadare de la plictiseală, de la lipsa de sens şi, în modul cel mai 
profund, de la goliciunea care pune stăpânire pe inima care a abandonat pe 
Dumnezeu, Adevărul revelat. In manifestările mai complexe ale impulsului 
vitalist, la care ne întoarcem acum, acţionează aceeaşi psihologie. Noi nu vom 
fac altceva decât să sugerăm bogăţia acestor manifestări, pentru că pe unele le 
vom analiza mai în amănunt mai târziu în ceea ce priveşte rolul lor ca forme ale 
"noii spiritualităţi". 

In politică, formele cele mai pline de succes au fost cultul lui Mussolini 
pentru activism şi violenţă, şi cultul mai întunecat al lui Hitler pentru "sânge şi 
pământ"; natura acestora este prea familiară generaţiei actuale, nevoilor 
comentate mai departe în acest context. Totuşi, poate nu este atât de clar astăzi, 
când barometrul politic indică spre "stânga" cu atâta claritate, cât de profundă a 
fost atracţia acestor mişcări, când au apărut, acum vreo patruzeci de ani. In afară 
de masele dezrădăcinate, care a fost obiectivul principal al exploatării lor, o 
parte deloc neglijabilă a intelectualităţii şi avangardei culturale au devenit 
simpatizanţi entuziaşti ai demagogilor nihilişti, cel puţin pentru un timp. Dacă 

puţini dintre cei rafinaţi au acceptat fie nazismul fie fascismul ca o "nouă 
religie", unii cel puţin au întâmpinat pe unul sau pe celălalt ca un antidot salutar 
al "democraţiei", "ştiinţei" şi "progresului" (adică, liberalismul şi realismul) 
care păreau să promită un viitor pe care nici un om sensibil nu era în stare să le 
pătrundă fără înţelegere. "Dinamismul", "vitalitatea" şi pseudo-tradiţionalismul 
lor păreau în mod înşelător "rătăcitor" multora care respirau atmosfera 
intelectuală sufocantă a timpului. 

Arta modernă a avut o atracţie similară, şi reacţia similară împotriva 
"realismului" academic, lipsit de viaţă, a dus la fel 1 aculori ciudate. Surse şi 
influenţe noi şi exotice au fost găsite în arta din Africa, Orient, Mările Sudului, 
ca omul preistoric, copii şi nebuni, ca şi în spiritism şi ocultism. 
"Experimentarea" continuă a fost regula, o căutare constantă pentru forme şi 
tehnici "noi"; inspiraţia era găsită mai presus de toate în "sălbăticie", 
"primitivism" şi "spontaneitate". Ca şi futuriştii în manifestul lor (deşi 
futurismul însuşi cu greu, poate fi considerat ca artă), artiştii cei mai tipic 
moderni au slăvit în operele lor "orice fel de originalitate, îndrăzneală, violenţă 
extremă, şi ei au crezut, de asemenea, că "mâinile noastre sunt libere şi pure, 
pentru a începe totul din nou". 

Potrivit mitului vitalist, artistul este un "creator", un "geniu", el este 
"inspirat". In arta sa, realismul este transformat de "viziune". Este un semn şi o 
profeţiei a "trezirii spirituale". Pe scurt, artistul este un "magician" în propriul 
său domeniu, în exact acelaşi fel în care Hitler a fost în politică. In ambele nu se 
află adevărul, ci sentimentul subiectiv care le guvernează. 

In religie - sau, pentru a vorbi mai precis, pseudo-religie -, 
experimentarea neobosită caracteristică vitalismului s-a manifestat în forme 
chiar mai variate decât le are aceasta în şcolile artei moderne. De exemplu, 
există secte ale căror zeitate este o "forţă" vagă, imanentă; există varietăţile 
"gândirii noi" şi "gândirii pozitive", care este interesată să angajeze şi să 
utilizeze această "forţă", ca şi cum ar fi o formă de electricitate. Strâns legate de 
acestea se află ocultismul şi spiritismul, ca şi anumite forme false ale 
"înţelepciunii orientale", care abandonează toată simularea legăturii cu 
"Dumnezeu" pentru a invoca categoric "puteri" şi "prezenţe" mai imediate. 

Vitalismul religios apare, de asemenea, în cultul larg răspândit al 
"conştiinţei" şi "realităţii". Intr-o formă destul de redusă acesta este prezent la 
adepţii artei moderne în "actul creativ" şi "viziunea" care inspiră această artă. 
Căutarea fără discernământ a "iluminării", ca la cei care se află sub influenta 
zen budismului, este o formă mai extremă a acestui cult. Şi presupusa 
"experienţă religioasă" stimulată de diferite droguri este, poate, reductio ad 
absurdum a sa. 

Iarăşi, există o încercare de a fabrica un cult pseudo-păgân al "naturii" şi 
în special al elementelor sale cele mai "primitive" şi de bază: pământul 13 , trupul, 
sexul 14 . Zarathustra al lui Nietzsche este un "profet" puternic al acestui cult, şi 
aceasta reprezintă tema lui D.H. Lawrence şi a altor romancieri şi poeţi ai 
acestui secol. 

Şi este încercarea, în majoritatea felurilor de "existenţialism " şi 
"personalism", de a transforma religia în nimic mai mult decât o "întâlnire" 
personală cu alţi oameni şi - uneori - cu un "Dumnezeu" vag conceput sau, în 
"existenţialismul" patologic, ateist, să facă o religie a "rebeliunii" şi o auto- 
mărire frenetică. 

Toate aceste manifestări vitaliste ale "impulsului religios" au în comun o 
ostilitate faţă de orice doctrină sau instituţie neschimbătoare şi superioară, 
precum şi goana după valorile "imediate" ale vieţii, "vitalitate", "experienţă", 
"conştientă", sau "extaz". 

Am descris trăsăturile cele mai izbitoare ale vitalismului şi am dat unele 
sugestii. Totuşi, trebuie să definim termenul şi să expunem caracterul său 
nihilist. După cum am văzut, liberalismul a subminat adevărul prin indiferentă 
faţă de acesta, păstrând totuşi prestigiul numelui său; şi realismul 1-a atacat în 
numele unui adevăr mai mic, parţial. Vitalismul, ca opus al celor două, nu are, 
totuşi, nici o legătură cu adevărul. El îşi dedică pur şi simplu tot interesul pentru 
ceva de o ordine complet diferită. 

Nietzsche a spus că "falsitatea unei opinii nu este pentru noi o obiecţie 
faţă de aceasta... Problema este, cât de mult o opinie se îndepărtează de viaţă 
sau păstrează viaţa..." 15 Când începe asemenea pragmatism nihilismul trece în 
etapa vitalismului care poate fi definită ca eliminare a adevărului, ca şi criteriu 
al acţiunii umane, şi substituirea noului standard: "dătătorul de viaţă", "vitalul" 
este despărţirea finală a vieţii de adevăr. 

Vitalismul este un fel mai avansat al realismului. împărtăşind punctul de 
vedere mai îngust asupra vieţii al celui de-al doilea şi preocuparea sa de a 
reduce tot ce este mai înalt la termenii cei mai de jos posibili, vitalismul 
exprimă eşecul acestui proiect în faţă unei conştiinţe mai "realiste" că nu există 



13 

Aici putem include şi mişcarea ecologică cu tendinţele ei neo-pâgânism de reîntoarcere la cultul 

fertilităţii. 

14 

Feminismul actual şi, putem spune, "new-age-ist" luptă nu numai pentru egalitatea sexelor, ci şi pentru 
anularea oricăror deosebiri între sexe, inclusiv cele naturale şi cele sociale, decurgând din cele naturale. Este o 
luptă pentru o totala libertate sexuala, inclusiv lezbianismul, uranismul şi incestul - o strădanie antifireascâ de a 
crea "omul androgin" al viitorului: omul ne-om. Feminismul actual se ridică împotriva familiei în structura ei 
tradiţională. Feminismul vrea o revoluţionare a întregii culturi, vrea un om nou (androgin) într-o societate 
mondială a păcii ca mod de existenţă, vrea abolirea alienării, generalizarea atitudinii prometeice şi edificarea 
paradisului pe pământ prin forţe umane proprii. (Bruno Wurtz, New Age, Editura de vest, Timişoara, 1992, pag. 
145). 

Friederich Nietzsche, Beyond Good and Evil, # 4. 

nici un adevăr absolut aici în lume. Că singurul principiu care nu se schimbă în 
această lume este schimbarea însăşi. Realismul reduce supranaturalul la natural, 
ceea ce este revelat la raţional, adevărul la obiectivitate. Vitalismul merge mai 
departe şi reduce totul la experienţă şi senzaţie subiectivă. Lumea care părea atât 
de solidă, de sigur, raţionalistului se dizovlă în punctul de vedere vitalist asupra 
lucrurilor. Mintea nu mai are răgaz deloc pentru odihnă, totul este înghiţit de 
mişcare şi acţiune. 

Logica credinţei duce inexorabil în abis; cel care nu se va întoarce la 
adevăr trebuie să urmeze eroarea până la capăt. Şi umanismul face la fel, după 
ce a contractat contaminarea realistă sucombă la microbul vitalist. Despre acest 
fapt nu există o indicaţie mai bună decât standardele "dinamice" care au ajuns 
să ocupe un loc tot mai mare în critica de artă şi literatură formală, şi chiar în 
discuţii despre religie, filosofie şi ştiinţă. Astăzi, în nici unul dintre aceste 
domenii, nu există calităţi mai apreciate decât acelea de a fi "original", 
"experimental" sau "captivant"; problema adevărului, dacă este totuşi ridicată, 
este tot mai mult împinsă în spate şi înlocuită de criterii subiective: 
"integritate", "autenticitate", "individualitate". 

O asemenea abordare este o invitaţie deschisă obscurantismului, ca să nu 
mai amintim de şarlatanie. Şi dacă ultima poate fi înlăturată ca o înşelare pentru 
vitalist, care nu a devenit regulă, în nici un caz nu este posibil să ignore 
obscurantismul vulgar în creştere, pe care temperamentul vitalist îl tolerează şi 
chiar îl încurajează. Devine şi mai greu în climatul intelectual contemporan să te 
angajezi în discuţie raţională cu apologeţii vitalişti. De exemplu, dacă pe cineva 
îl interesează sensul operei de artă contemporană, i se va spune că nu are nici un 
"sens", că este "artă pură" şi poate fi doar "simţită", şi dacă criticul nu "simte" 
întocmai, el nu are nici un drept să o comenteze. încercarea de a introduce vreun 
standard criticii, chiar de felul cel mai elementar şi tehnic, este stăvilită de 
pretenţia că vechile standarde nu pot fi aplicate artei noi, că ele sunt "statice", 
"dogmatice" sau, pur şi simplu, "demodate", şi că astăzi arta poate fi judecată 
numai în termenii succesului în realizarea propriilor intenţii unice. Dacă criticul 
vede o intenţie morbidă sau inumană în spatele operei de artă, există acuza că 
este o reflectare exactă a "spiritului epocii", şi este de la sine înţeles faptul că un 
om este naiv dacă el crede că arta ar trebuisă fie mai mult decât atât. Desigur 
ultimul argument este cel favorit al avangardei de astăzi, fie el literar, filosofic 
sau "religios". Pentru oamenii plictisiţi de adevăr este suficient că un lucru 
"există", şi că el este "nou" şi "captivant". Poate că acestea sunt reacţii de 
înţeles faţă de abordarea peste măsură şi utilitară a liberalismului şi realismului 
la domenii ca arta şi religia care folosesc un limbaj destul de diferit de limbajul 
prozaic al ştiinţei şi afacerilor. Desigur, ca să le critice eficient, cineva trebuie să 
le înţeleagă limbajul şi să ştie ceea ce ei încearcă să spună. Dar ceea ce este la 

fel de clar, este faptul că ei încearcă să spună ceva: tot ceea ce face omul are 
sens, şi fiecare artist şi gânditor serios încearcă să comunice ceva prin opera sa. 
Dacă s-ar proclama că nu există nici un sens sau că există numai dorinţa de a 
exprima "spiritul epocii", sau că nu există nici o dorinţă de comunicare - de ce, 
şi acestea sunt sensuri, şi încă foarte prevestitoare de rele, ceea ce criticul 
competent va observa cu siguranţă? Din nefericire, dar foarte semnificativ, 
sarcina criticii de astăzi a fost identificată virtual cu cea a apologiei. Rolul 
criticului se vede, în general, că nu mai este decât acela de a explica, pentru 
mulţimile de oameni neinstruiţi, ultima "inspiraţie" a "geniului creativ". 16 
Astfel, "receptivitatea" pasivă ia locul inteligenţei active, şi "succesul" - 
succesul "geniului" în exprimarea intenţiei sale, indiferent de natura acelei 
intenţii -, înlocuieşte perfecţiunea. Prin noile standarde şi Hitler a avut "succes", 
până când "spiritul epocii" a dovedit că a "greşit"; şi avangarda şi 
"simpatizanţii" ei umanişti nu au totuşi nici un argument împotriva 
bolşevismului astăzi, dacă acesta nu este complet prozaic şi realist, spre 
deosebire de socialismul naţional, care era "expresionist" şi "captivant". 

Dar poate că cea mai mare parte a dezvăluirii contaminării umanismului 
de către vitalism este o axiomă ciudată, romantică şi sceptică în acelaşi timp, că 
"iubirea de adevăr" nu se sfârşeşte niciodată pentru că nu se poate realiza 
niciodată, că întreaga viaţă este o căutare constantă pentru ceva pentru care nu 
există nici o speranţă de a găsi, o activitate constantă care nu poate niciodată - 
nici nu ar trebui -, să cunoască un loc de odihnă. Umanismul sofisticat poate fi 
foarte elocvent atunci când descrie aceasta, primul principiu nou al cercetării 
erudite şi ştiinţifice, ca o recuperare a naturii "provizorii" a tuturor 
cunoştinţelor, ca o reflecţie a celui care nu este niciodată satisfăcut, ca mintea 
umană care este permanent curioasă, sau ca parte a procesului misterios al 
"evoluţiei" sau "progresului"; dar semnificaţia atitudinii este clară. Este ultima 
încercare a necredinciosului de a ascunde faptul că abandonează adevărul în 
spatele unui nor de retorică nobilă şi, mai pozitiv, există în acelaşi timp 
exaltarea micii curiozităţi pentru locul pe care îl ocupa odată iubirea de adevăr, 
autentică. Acum este destul de adevărat că şi curiozitatea, exact ca şi analogul 
ei, pasiunea, nu se sfârşeşte niciodată şi nu este satisfăcută niciodată; dar omul a 
fost făcut pentru mult mai mult decât atât. El a fost făcut ca să se ridice deasupra 
curiozităţii şi pasiunii, şi prin iubire să dobândească adevărul. Acesta este un 
adevăr elementar al naturii umane, şi el necesită, poate, o anumită simplitate 
pentru a-1 înţelege. Comportarea neserioasă intelectuală a umanismului 



Unele referiri convingătoare despre acest subiect şi alte subiecte legate de acesta, cu referire la 
literatura modernă, se găsesc în Graham Hough, Reflections on a Literary Revolution, Washington, The 
Catholic University of America Press, 1960, pag 66. 

contemporan este la fel de departe de o asemenea simplitate cum este departe de 
adevăr. 

După cum am sugerat deja, din punct de vedere psihologic este de înţeles 
destul de bine atracţia vitalismului. Numai oamenii cei mai întunecaţi la minte 
şi cei mai puţin perceptivi pot rămâne satisfăcuţi pe timp îndelungat de credinţa 
moartă a liberalismului şi realismului. La început elemente extremiste - artişti, 
revoluţionari, foarte mulţi dezrădăcinaţi -, şi apoi, unul câte unul, apărătorii 
umanişti ai "civilizaţiei" şi în cele din urmă chiar şi cele mai respectabile şi 
conservatoare elemente ale societăţii sunt cuprinse de nelinişte interioară care îi 
duce către preocupări "noi" şi "captivante", şi nimeni nu ştie exact spre ce. 
Profeţii nihilişti, la început, în general dispreţuiţi, intră în modă ca oameni care 
vin să împărtăşească frământarea şi presimţirile lor. Ei sunt treptat încorporaţi în 
panteonul umanist şi ei se bazează pe intuiţii şi revelaţii care vor scoate oamenii 
din deşertul sterp în care i-a condus realismul. Sub senzaţionalismul şi 
eclectismul trivial care caracterizează tendinţa contemporană către "misticism" 
şi "valori spirituale", se află o foame mai adâcă pentru ceva mai substanţial 
decât a dovedit sau poate să dovedească liberalismul şi realismul, o foame pe 
care variantele vitalismului o pot sâcâi, dar niciodată nu o pot satisface. 
Oamenii L-au respins pe Fiul lui Dumnezeu care, chiar şi acum, doreşte să 
sălăşluiască în oameni şi să le aducă mântuirea. Şi găsind intolerabil golul pe 
care 1-a lăsat această respingere în inimile lor, ei au alergat la nebuni şi vrăjitori, 
la profeţi falşi şi sofişti religioşi, pentru un cuvânt al vieţii. Dar acest cuvânt, dat 
atât de rapid, se transformă în pulbere în gurile lor atunci când ei încearcă să îl 
repete. 

In furia lui pentru adevăr, realismul distruge adevărul. In acelaşi fel 
vitalismul, în însăşi cercetarea vieţii pe care o realizează, miroase a moarte. 
Vitalismul ultimilor o sută de ani a fost un simptom neîndoielnic al oboselii 
lumii. Şi profeţii săi, chiar mai mult decât oricare dintre filosofii liberalismului 
şi realismului mort, pe care ei le-au atacat, au fost o manifestare a sfârşitului 
Europei creştine. Vitalismul nu este produsul "prospeţimii" şi "vieţii" şi 
"grabei" pe care adepţii săi le caută cu disperare (în mod precis pentru că ei duc 
lipsă de acestea), ci el este produsul corupţiei şi necredinţei care nu sunt decât 
ultima fază a civilizaţiei muribunde pe care ei o urăsc. Omul nu are nevoie să fie 
partizanul liberalismului şi realismului împotriva căruia vitalismul a vrut să 
vadă că acesta a "reacţionat peste măsură", că antidotul său pentru o boală de 
netăgăduit este în sine o penetrare mai puternică a aceluiaşi germen nihilist care 
a cauzat boala. Dincolo de vitalism poate doar încă o etapă, definitivă, prin care 
poate trece nihilismul: nihilismul distrugerii. 

4. Nihilismul distrugerii 

In cele din urmă noi găsim aici un nihilism aproape "pur", o furie 
împotriva creaţiei şi împotriva civilizaţiei care nu se va linişti până ce nu le va 
reduce la absolut nimic. Dacă nici o altă formă a nihilismului nu există, în 
schimb nihilismul distrugerii este unic epocii moderne. Fusese distrugere pe 
scară largă înainte, şi fuseseră oameni care se mândriseră cu distrugerea. Dar 
niciodată până în vremea noastră nu a existat o doctrină şi un plan al distrugerii; 
niciodată înainte mintea omului nu s-a deformat atât pentru a găsi o apologie 
pentru această lucrare foarte clară a lui Satan, şi pentru a porni un program 
pentru îndeplinirea ei. 

Chiar printre nihiliştii cei mai reţinuţi, ca să fie siguri, au fost aluzii 
puternice pentru distrugerea Evangheliei. Realistul Bazarov a fost în stare să 
afirme că "nu există nici o singură instituţie a societăţii noastre care să nu 
trebuiască să fie distrusă" 17 . Nietzsche a spus că "cine doreşte să fie creativ 
trebuie mai întâi să distrugă şi să sfărâme valorile acceptate". Manifestul 
futuriştilor - care au fost poate la fel de aproape de nihilismul pur ca şi de 
vitalism -, au slăvit războiul şi "arma distrugătoare a anarhismului". Distrugerea 
vechii ordini şi abolirea adevărului absolut au fost scopurile admise ale 
majorităţii realiştilor şi vitaliştilor. 

Totuşi, ceea ce la alţii a fost un prolog, la nihiliştii puri devine un scop în 
sine. Nietzsche a proclamat principiul de bază al întregului nihilism, şi apologia 
expresă a nihilismului distrugerii, în expresia, "nu există nici un adevăr, totul 
este permis" 18 ; dar consecinţele extreme ale acestei axiome fuseseră deja 
valorificate înaintea lui. Max Stirner (pe care îl vom întâlni din nou în capitolul 
următor) 19 a declarat război tuturor standardelor şi principiilor, declarându-se 
împotriva lumii şi râzând triumfător peste "mormântul omenirii" - totul, doar, în 
teorie. Serghei Neciaev a pus teoria în practică atât de perfect că astăzi el pare o 
creaţie mistică, dacă nu cumva un demon din adâncurile iadului însuşi, ducând o 
viaţă de cruzime şi amoralitate faţă de principii, sub pretextul avantajului total 
în numele Revoluţiei. El 1-a inspirat pe Dostoievski în realizarea personajului 
Piotr Verkhovensky din Posedaţii, un roman foarte strălucitor cu privire la 
carecterizarea pe care o face mentalităţii nihiliste extreme (cartea este plină, de 



17 

Ivan S. Turgenev, Father and Sons (Părinţi şi fii). 

1 Q 

Citat în Karl Jaspers, Nietzsche and Christianity, Henry Regnery Company, 1961, (Gateway Edition), 

pag. 83. 

19 

Capitolul următor urma să fie despre Anarhism (vezi rezumatul). 

fapt, de reprezentanţi ai acestei mentalităţi) ca să fie absolut incredibilă oricui 
care ca şi Dostoievski, nu a cunoscut fascinaţia şi ispita nihilismului. 

Mihail Bakunin, care a fost sub influenţa lui Neciaev un timp, doar pentru 
a descoperi că practica consecventă a nihilismului a fost un lucru destul de 
diferit de prezentarea lui teoretică, scrisă sub această influenţă a "Catehismului 
revoluţionar" care oferea o apologie rece pentru neciaevism în timp ce afirma că 
"sarcina noastră este groaznică, totală, inexorabilă şi distrugere universală". 
Sentimentul este prea tipic lui Bakunin ca să poată fi explicat prin fascinaţia sa 
momentană. înainte de a se naşte Neciaev, el a terminat cartea sa Reacţie în 
Germania, cu vestita sa chemare: "Să ne punem toată încrederea noastră în 
spiritul veşnic care distruge şi anihilează numai pentru că el este necercetabil şi 
sursă creatoare veşnică a întregii vieţi. Pasiunea pentru distrugere este şi ea o 
pasiune creatoare!" Aici vitalismul se îmbină cu voinţa de a distruge: dar 
distrugerea triumfă în final. Fiind întrebat ce ar face dacă noua ordine a visurilor 
lui ar deveni realitate, el a răspuns cinstit: "Atunci eu ar trebui să dau jos îarăşi 
tot ceea ce făcusem". 20 

Era în spiritul lui Neciaev şi al "Catehismului revoluţionar" că asasinii 
nihilişti (ei erau numiţi la timpul acela "anarhişti", dar noi am adoptat înţelesul 
mai precis al acestui cuvânt din această carte), cu "propaganda faptelor" lor, au 
terorizat clasele conducătoare - şi nu numai -, din Europa şi în special din Rusia 
de-a lungul ultimului sfert al veacului al XlX-lea. In acelaşi spirit, Lenin (care 1- 
a admirat mult pe Neciaev) şi-a asumat putere cruntă şi a început primul 
experiment de succes din Europa printr-o politică total lipsită de principii. 
Pasiunea pentru violenţă s-a despărţit de revoluţia pe care a explicat-o în mod 
ştiinţific şi a ajutat Europa ca să intre în primul dintre războaiele nihiliste din 
1914, şi în acelaşi timp, într-un alt domeniu anunţat în arta dadaistă, "să fie 
înlăturat totul", "să nu mai fie nimic din ceva, nimic, nimic, nimic." Totuşi, 
Hitler a trebuit să dezvăluie cu claritate absolută natura şi scopurile unei pure 
"revoluţii a nihilismului", o revoluţie săvârşită în alternativale nihiliste în mod 
egal, ale lui Weltmacht oder Niedergang. cucerirea lumii sau ruină totală. O 
revoluţie a cărui lider era în stare să exulte (chiar înainte de a veni el la putere), 
chiar aşa cum exalta Stirner, că "noi putem fi distruşi, dar dacă suntem, noi vom 
târâ lumea cu noi - o lume în flăcări." 21 

Desigur, asemenea fenomene sunt extreme, şi ele trebuie privite în 
perspectivă proprie. Doar puţini au fost în stare de un aşa nihilism pur, şi se 
poate argumenta cu uşurinţă că ei nu aparţin curentului principal al istoriei 
moderne, ci unui curent lateral. Au fost condamnaţi şi de nihiliştii mai puţin 



20 

Citat în E.H. Carr, Michaek Bakunin, pag. 440. 

21 

Citat în Rauschning, op. cit., pag. 5. 

extremişti. Totuşi, exemplul lor a fost cel mai instructiv, şi ar fi o greşeală să 
îndepărtăm acest exemplu ca fiind o simplă exagerare sau o parodie. Vom vedea 
că distrugerea este un element indispensabil din programul nihilismului şi, mai 
mult, că el este expresia neechivocă a slavei adusă inexistenţei care se află în 
centrul "teologiei" nihiliste. Nihilismul distrugerii nu este o exagerare, el este 
mai degrabă o împlinire a scopului celui mai profund al nihilismului. In el 
nihilismul şi-a asumat forma sa cea mai groaznică, dar şi cea mai adevărată; în 
el faţă inexistenţei îşi îlătură măştile şi se dezvăluie în toată goliciunea sa. 

Părintele Ioan Kronstadt, acel om sfânt al lui Dumnezeu, a îndrăgit 
sufletul omului prin prisma unui ochi îmbolnăvit de păcat şi astfel incapabil să 
vadă soarele spiritual. 22 Acelaşi aspect poate servi pentru a trasa progresul bolii 
nihilismului, care nu mai este altceva decât o mască a păcatului întocmită cu 
grijă. Ochiul spiritual din natura umană căzută nu este sănătos, după cum ştie 
fiecare creştin ortodox; în această viaţă noi vedem numai împăienjenit şi avem 
nevoie de credinţă şi harul lui Dumnezeu pentru a efectua o vindecare care ne 
va întări în viaţa viitoare să vedem din nou cu claritate. Prima etapă a 
nihilismului, care este liberalismul, s-a născut din cauza considerării ochiului 
nostru bolnav drept unul sănătos, al confundării viziunii deformate cu adevărata 
privelişte a lumii, şi astfel deformarea viziunii despre Biserică, ale cărei slujbe 
nu sunt necesare unui om "sănătos". In cea de a doua etapă, realismul, boala 
nemaifiind îngrijită de doctorul necesar, începe să progreseze. Vederea este 
îngustată; obiectele depărtate, deja destul de obscure în starea "naturală" a 
vederii deformate, devin invizibile. Doar obiectele cele mai apropiate se văd cu 
claritate, şi pacientul devine convins că altele nu mai există. In cea de a treia 
etapă? Infecţia vitalismul duce la inflamare; chiar cele mai apropiate obiecte 
devin obscure şi deformate şi apar halucinaţii. In cea de a patra etapă, nihilismul 
distrugerii, urmează orbirea şi boala se răspândeşte în restul corpului, având ca 
efect agonia, convulsiile şi moartea. 



2: My Life in Christ, New York, Holy Trinity Monastery, 1957, vol.I, pag. 178. 

III. Teologia şi spiritul nihilismului 

1. Revolta: Războiul împotriva lui Dumnezeu 



Astfel, interesul nostru s-a concentrat mult asupra definiţiei şi descrierii; 
dacă a avut succes, aceasta s-a identificat cu mentalitatea nihilistă şi a furnizat o 
idee despre originile şi întinderea ei. Totuşi, toate acestea au reprezentat doar 
fundamentul necesar pentru sarcina la care trebuie să ne întoarcem acum: o 
explorare a sensului mai profund al nihilismului. 

Examinarea pe care am făcut-o anterior a fost istorică, psihologică, 
filosofică; dar revoluţia, după cum am văzut în ultimul capitol 23 , are o bază 
teologică şi spirituală, chiar dacă "teologia" ei este inversă şi "spiritualitatea" ei 
este satanică. Creştinul ortodox găseşte în revoluţie un vrăjmaş formidabil, şi 
unul cu care trebuie să lupte, cinstit şi total, cu cele mai bune arme care se află 
la dispoziţia sa. Acum este momentul să atace doctrina nihilistă la rădăcină; să 
se intereseze de sursele lui teologice, de rădăcinile lui spirituale, de programul 
lui fundamental, şi de rolul lui în teologia creştină a istoriei. 

Desigur, doctrina nihilistă nu este explicită la majoritatea nihiliştilor. 
Analiza noastră în această chestiune a trebuit să deducă implicaţii care nu au 
fost întotdeauna clare, şi adesea nu au fost urmărite de nihiliştii înşişi, astfel 
încât, încercarea noastră de a scoate o doctrină coerentă din literatura şi 
fenomenele nihilismului pare multora că ne va conduce la concluzii mult mai 
subtile. Totuşi, noi suntem ajutaţi mult în această sarcină de nihilişti sistematici 
ca Nietzsche, care exprimă fără echivoc ceea ce alţii doar sugerează sau 
încearcă să ascundă. De asemenea, suntem ajutaţi de observatorii fini ai 
mentalităţii nihiliste ca Dostoievski, ale căror priviri pătrunzătoare lovesc însăşi 
inima nihilismului şi îl demască. 

"Revelaţia" nihilistă nu a fost exprimată mai clar la nimeni decât la 
Nietzsche. Noi am văzut deja această "revelaţie" în forma sa filosofică, în 
expresia "nu există nici un adevăr". Alternativa sa, expresia teologica mai 
explicită la Nietzsche este tema constantă, în mod semnificativ, a "profetului" 
inspirat, Zarathustra; şi în cea mai timpurie apariţie din scrierile lui Nietzsche se 
află rostirea "extaziată" a unui nebun: "Dumnezeu este mort" 24 . Cuvintele 
exprimă un adevăr sigur: ca să fim siguri, nu un adevăr al naturii lucrurilor, ci 



23 

Capitolul anterior trebuia să fie despre sosirea Noii Ordini Mondiale (vezi rezumatul). 

24 

The Joyful Wisdom, # 125, (înţelepciunea veselă). 

un adevăr cu privire la starea omului modern; acestea sunt o încercare imaginară 
de a descrie un fapt pe care nici un creştin, cu siguranţă, nu-1 va nega. 

Dumnezeu este mort în inima omului modern: aceasta înseamnă "moartea 
lui Dumnezeu". Şi faptul este la fel de adevărat despre atei şi satanişti care se 
bucură de acest fapt, aşa cum se întâmplă cu mulţimile de oameni nesofisticaţi, 
în care sensul realităţii spirituale a dispărut pur şi simplu. Omul şi-a pierdut 
credinţa în Dumnezeu şi în sfântul Adevăr care îl susţineau odată. Apostazia 
determinată de deşertăciunea lumească care a caracterizat epoca modernă de la 
început, devine la Nietzsche, conştientă de sine şi găseşte cuvintele pentru a se 
exprima. "Dumnezeu este mort"; cu alte cuvinte: "noi ne-am pierdut credinţa 
noastră în Dumnezeu". "Nu există nici un adevăr"; cu alte cuvinte: "noi am 
devenit şovăielnici faţă de tot ceea ce este sfânt şi absolut". 

Totuşi, mai profundă decât faptul subiectiv exprimat de "revelaţia" 
nihilistă este o hotărâre şi un plan care merge cu mult dincolo de simpla 
acceptare a "faptului". Zarathustra este un "profet"; cuvintele lui sunt 
intenţionate cu claritate ca o contra-revolutie directionată împotriva revelaţiei 
creştine. într-adevăr, pentru cei care acceptă noua "revelaţie" - cu alte cuvinte, 
pentru cei care simt că aceasta este autoconfesiunea lor, sau pentru cei care 
trăiesc ca şi cum ar fi aşa - se deschide un nou univers spiritual, în care 
Dumnezeu nu mai există, în care mai semnificativ, oamenii nu doresc ca 
Dumnezeu să existe. "Nebunul" lui Nietzsche ştie că oamenii "ucigându-L" pe 
Dumnezeu şi-au ucis propria lor credinţă. 

Atunci, în mod hotărât este greşit să priveşti nihilismul modern ca 
"agnostic", indiferent sub ce formă poate să apară. "Moartea lui Dumnezeu" nu 
i s-a întâmplat pur şi simplu ca un fel de catastrofă cosmică, mai degrabă el a 
dorit-o în mod activ - pentru siguranţă, nu în mod direct, ci la fel de eficient, 
preferând altceva în locul Dumnezeului adevărat. Trebuie să menţionăm că 
nihilismul nici nu este într-adevăr ateu. Desigur, se poate pune la îndoială, dacă 
există un asemenea lucru cum este "ateismul", pentru că nimeni nu neagă 
adevăratul Dumnezeu decât dacă se decide slujirii unui dumnezeu fals; 
Ateismul care este posibil filosofului (deşi este, desigur, o filosofie greşită) nu 
este posibil tuturor oamenilor. Anarhistul Poudhon (a cărui doctrină o vom 
examina mai îndeaproape în capitolul următor) a văzut aceasta suficient de clar, 
şi s-a declarat, nu ateu (atheist), ci ateu (antitheist). 25 "Revoluţia nu este ateistă, 
în sensul strict al cuvântului... ea nu neagă absolutul, ea îl elimină..." 26 . "Prima 
datorie a omului, atunci când el devine inteligent şi liber, este de a stârni 
continuu ideea de Dumnezeu în mintea şi conştiinţa sa. Pentru că Dumnezeu, 
dacă el există, este în esenţă ostil naturii noastre... Fiecare pas pe care îl facem 



25 

Vezi, de exemplu, Justice (Justiţia), cf. de Lubac, Proudhon, pag. 271). 
Justice, III, 179. Citat de Lubac, idem, pag. 270. 

înainte reprezintă o victorie în care noi zdrobim divinitatea." 27 Umanitatea 
trebuie determinată să vadă că "Dumnezeu, dacă există vreun dumnezeu, este 
duşmanul ei." 28 Ca efect, Albert Camus propovăduieşte aceeaşi doctrină atunci 
când ridică "răsvrătirea" (şi nu "necredinţa") la rangul de primul principiu. 
Bakunin, de asemenea, nu a fost dispus să "respingă" existenţa lui Dumnezeu; 
ei credea că "dacă Dumnezeu ar exista într-adevăr, ar fi necesar să fie 
înlăturat". 29 Mai eficient, "ateismul" bolşevic al secolului nostru a fost destul de 
clar un război de moarte împotriva lui Dumnezeu şi a tuturor lucrărilor Lui. 

Nihilismul revoluţionar se ridică împotriva lui Dumnezeu în mod 
irevocabil şi categoric. Dar nihilismul filosofic şi existenţialist - o chestiune care 
nu este întotdeauna clară - este în mod egal ateist (antitheistic) atunci când 
consideră că viata modernă trebuie să continuie de acum încolo fără Dumnezeu. 
Mulţimea duşmanilor împotriva lui Dumnezeu este recrutată, în aceeaşi mare 
măsură, dintre cei mulţi care acceptă cu pasivitate poziţia lor de avangardă, ca şi 
dintre puţinii entuziaşti activi care se află în locurile de frunte. Totuşi, mai 
important pentru un observator este faptul că rândurile ateismului se măresc nu 
numai cu "atei" activi şi pasivi, dar şi cu mulţi care se cred "religioşi" şi aduc 
slavă vreunui "dumnezeu". Robespierre a stabilit un cult al "Fiinţei Supreme", 
Hitler a recunoscut existenţa unei "forţe supreme", un "dumnezeu în interiorul 
oamenilor", şi toate formele vitalismului nihilist au un "dumnezeu" asemănător 
cu cel al lui Hitler. Războiul împotriva lui Dumnezeu este capabil de o varietate 
de stratageme, printre care folosirea numelui lui Dumnezeu, şi chiar al lui 
Hristos. Dar dacă este în mod clar "ateist", sau "gnostic", sau ia forma slavei 
vreunui "nou dumnezeu", nihilismul are ca fundament al său declararea 
războiului împotriva adevăratului Dumnezeu. 

Ateismul formal este filosofia nebunului (dacă putem parafraza astfel 
psalmistul); 30 dar ateismul (antitheismul) este o maladie mai profundă. 
Literatura ateismului (antitheismului) este la fel de plină de inconsistenţe şi 
contradicţii cum este literatura ateistă (atheismul) formală. Dar acolo unde 
ultima greşeşte este puerilitatea (şi omul care este cel mai sofisticat într-o 
anumită disciplină poate să fie cu uşurinţă copil în teologie şi viaţa spirituală) şi 
prin intensitate sinceră faţă de realităţile spirituale, cea dintâi îşi datorează 
deformările faptelor unei pasiuni foarte ascunse care, prin recunoaşterea acestor 
realităţi, doreşte să le distrugă. Argumentele mărunte ale lui Bertrand Russell - 
deşi chiar ateismul (atheismul) său este, desigur, în cele din urmă un fel de 
antiteism (antitheism) - sunt explicate şi respinse cu uşurinţă, şi ele nu 

System of Economical Contradictions: or The Philosophy of Misery, Boston, 1888, vol.I, pag. 448. 

Ibidem, pag. 468. 

God and the State, London, 1910, pag. 16. 

Psalm 52,1: "Zis-a cel nebun în inima sa: Nu este Dumnezeu!" 

reprezintă nici un pericol pentru o credinţă solidă. Dar atacul profund şi ferm al 
lui Proudhon este o chestiune diferită, pentru că el nu s-a născut din sofistică 
lipsită de vlagă ci din mare înfocare. 

Aici noi trebuie ă înfruntăm cinstit un fapt la care am făcut referire 
anterior, dar pe care nu 1-a examinat încă pe deplin: nihilismul este animat de o 
credinţă la fel de puternică, în felul său propriu, şi de spirituală în prufunzimea 
ei, ca şi credinţa creştină pe care acesta încearcă să o distrugă şi să o 
înlocuiască; succesul său şi exagerările sale nu sunt explicabile în nici un alt fel. 

Noi am văzut că şi credinţa creştină este contextul spiritual în care 
întrebările despre Dumnezeu, Adevăr şi Autoritate se încarcă semantic şi inspiră 
consimţământul. In mod similar, credinţa nihilistă este un context, un spirit 
distinctiv care stă la bază şi conferă sens şi putere doctrinei nihiliste. Succesul 
nihilismului în timpul nostru este dependent şi poate fi măsurat de răspândirea 
acestui spirit; argumentele sale nu par convingătoare după măsura în care sunt 
adevărate, ci în măsura în care acest spirit a pregătit oamenii să le accepte. 

Atunci care natura credinţei nihiliste? Este absolut opusul credinţei 
creştine şi, de aceea, nu este numită "credinţă" în mod just. Acolo unde credinţa 
creştină este veselă, sigură, calmă, iubitoare, smerită, răbdătoare, supunându-se 
în toate voinţei lui Dumnezeu, dublura sa nihilistă este plină de îndoială, 
suspiciune, dezgust, invidie, gelozie, mândrie, nerăbdare, răzvrătire, blasfemie - 
una sau mai multe dintre aceste calităţi predomină în orice personalitate dată. 
Este o atitudine de insatisfacţie de sine, de lume, de societate, de Dumnezeu; 
aceasta ştie doar un singur lucru: că nu va accepta lucrurile aşa cum sunt, ci 
trebuie să-şi consacre energiile, fie pentru a le schimba, fie pentru a fugi de ele. 
Bakunin a descris bine aceasta ca fiind "sentimentul răzvrătirii, această mândrie 
satanică, care dispreţuieşte orice dependenţă faţă de superior, fie că este de 
origine sfântă sau umană." 31 

Răzvrătirea nihilistă, ca şi credinţa creştină, este o atitudine spirituală 
extremă şi ireductibilă, avându-şi sursa şi puterea în ea însăşi - şi, desigur, în 
autorul supranatural al răzvrătirii. Vom fi nepregătiţi să înţelegem natura sau 
succesul nihilismului, sau existenţa reprezentanţilor sistematici ai acestuia, ca 
Lenin şi Hitler, dacă noi îi căutăm izvorul oriunde în afară de voinţa satanică 
esenţială, direcţionată către negare şi răzvrătire. Desigur, majoritatea nihiliştilor 
înţeleg această voinţă ca ceva pozitiv, ca sursă a "independenţei" şi "libertăţii"; 
dar însuşi limbajul prin care oameni ca Bakunin consideră necesar să se 
exprime, trădează importul mai profund al cuvintelor lor, la oamenii pregătiţi să 
le ia în serios. 

Atunci, faptul că nihilismul respinge credinţa creştină şi instituţiile sale 
reprezintă rezultatul nu atât de mult al pierderii credinţei în ele şi în originea lor 

Maximoff, op. cit., pag. 380. 

sfântă (deşi, nici un nihilism nu este pur, acest scepticism este şi el prezent), ci 
al răzvrătirii împotriva autorităţii pe care le reprezintă şi respectarea rânduielilor 
lor. Literatura umanismului, socialismului şi anarhismului secolului al XX-lea 
are ca temă constantă non serviam. Dumnezeu Tatăl, împreună cu locaşurile şi 
toţi slujitorii bisericii Sale, trebuie să fie înlăturat şi zdrobit, şi omul triumfător 
trebuie să-şi înalţe tronul pentru a conduce în toate drepturile sale. Această 
literatură mediocră din punct de vedere intelectual, îşi datorează puterea şi 
influenţa sa continuă indignării sale "corecte" împotriva "nedreptăţilor" şi 
"tiraniei" Tatălui şi reprezentanţilor Săi pământeşti; faţă de pasiunea ei, cu alte 
cuvinte, şi nu faţă de adevăr. 

Această răzvrătire, această ardoare mesianică care animă pe cei mai mari 
revoluţionari, fiind o credinţă inversă, este mai puţin interesată în prăbuşirea 
fundamentului filosofic şi teologic al Vechii Ordini (care sarcină poate fi lăsată 
sufletelor mai puţin râvnitoare) decât în distrugerea credinţei rivale căreia i-a dat 
naştere. Doctrinele şi instituţiile pot fi "reinterpretate", golite de conţinutul lor 
creştin şi hrănite cu un conţinut nou, nihilist. Dar credinţa creştină, sufletul 
acestor doctrine şi locaşuri, pot sesiza pericolul; de aceea trebuie distrusă 
complet înainte de a declanşa apărarea. Aceasta este o necesitate practică a 
nihilismului dacă aceasta vrea să triumfe; mai mult, este o necesitate 
psihologică şi chiar una spirituală, pentru că răzvrătirea nihilistă percepe vag 
faptul că Adevărul se află în credinţa creştină, şi conştiinţa sa neliniştită şi 
incertitudinea sa nu se vor linişti până când îndepărtarea totală a credinţei îşi va 
fi justificat poziţia sa şi îşi va fi "dovedit" adevărul său. La o scară redusă, 
aceasta este psihologia apostatului creştin; la scară mai mare, aceasta este 
psihologia bolşevismului. 

Campania bolşevică de dezrădăcinare a credinţei creştine, chiar şi atunci 
când ea a încetat în mod clar să mai fie un pericol pentru stabilitatea statului 
ateist, nu are nici o explicaţie raţională; aceasta este, mai degrabă, parte a unui 
război nemilos, până la moarte, dus împotriva singurei forţe capabile să se ridice 
împotriva bolşevismului şi să-1 "respingă". Nihilismul a eşuat atât timp cât 
adevărata credinţă creştină rămâne măcar în persoana unui singur credincios; 
pentru că acea persoană va fi un exemplu viu al Adevărului care va dovedi 
zadarnice toate realizările impresionante ale lumii, de care este în stare 
nihilismul, şi va respinge în persoana lui toate argumentele împotriva lui 
Dumnezeu şi a împărăţiei cerurilor. Mintea omelui este suplă, şi ea poate fi 
determinată să creadă orice, spre care înclină voinţa sa. Intr-o atmosferă 
străbătută de înflăcărarea nihilistă, aşa cum există încă în Uniunea Sovietică, 32 
cel mai puternic argument nu poate face nimic pentru a insufla încrederea în 
Dumnezeu, în nemurire, în credinţă. Dar un om de credinţă, chiar şi în această 



32 

Cartea de faţă a fost scrisă înainte de 1989 (n.b.) 

atmosferă, se poate adresa inimii omului, şi poate să arate prin exemplul său 
propriu, că ceea ce este imposibil lumii, este posibil lui Dumnezeu şi credinţei. 

Răzvrătirea nihilistă este un război împotriva lui Dumnezeu şi împotriva 
Adevărului; dar puţini nihilişti sunt pe deplin conştienţi de aceasta. Nihilismul 
teologic şi filosofic clar este susţinut de puţine suflete rare; pentru majoritatea, 
răzvrătirea nihilistă ia forma mai bruscă a unui război împotriva autorităţii. 
Mulţi oameni a căror atitudine faţă de Dumnezeu şi Adevăr poate să pară 
neclară îşi dezvăluie nihilismul lor cel mai clar în atitudinea lor faţă de 
"principiul blestemat şi fatal al autorităţii" 33 - după spusele lui Bakunin. 

Revoluţia nihilistă declară astfel imediat anihilarea autorităţii. Unii 

5 1 

apologeţi au plăcerea de a menţiona "corupţiile", "abuzurile" şi "nedreptăţile" 
din Vechea Ordine ca justificare pentru răzvrătirea împotriva ei; Dar asemenea 
lucruri - a căror existenţă nimeni nu o poate nega - au fost adesea pretextul, dar 
niciodată cauza, izbucnirilor nihiliste. Nihilistul atacă autoritatea insăşi. In 
ordinea politică şi socială, nihilismul se manifestă ca o revoluţie care 
intenţionează, nu o simplă schimbare a guvernării sau o reformă mai mult sau 
mai puţin răspândită, a ordinii existente, ci stabilirea unei concepţii complet noi 
a sfârşitului şi mijloacelor de guvernare. In rânduiala religioasă, nihilistul nu 
caută o simplă reformă a Bisericii şi nici măcar o bază a unei noi "biserici" sau 
"religii", ci o modernizare completă a ideii religioase şi a experienţei spirituale. 
In artă şi literatură, nihilistul nu se interesează de modificarea vechilor canoane 
estetice cu privire la subiect sau stil, nici de dezvoltarea de noi genuri sau 
tradiţii, ci de o întreagă abordare nouă a problemei "creaţiei" artistice şi o nouă 
definire a "artei". 

Nihilismul atacă chiar primele principii ale acestor discipline şi nu simple 
aplicaţii vagi sau greşite ale lor. Dezordinea atât de aparentă din politica, religia, 
arta şi alte domenii contemporane, reprezintă rezultatul anihilării deliberate şi 
sistematice ale fundamentelor autorităţii din ele. Politica şi morala neprincipială, 
expresia artistică nedisciplinată, "experienţa religioasă" confuză - toate 
reprezintă consecinţa directă a aplicării atitudinii de răzvrătire la ştiinţele şi 
disciplinele care aveau stabilitate odată. 

Răzvrătirea nihilistă a pătruns atât de profund în esenţa epocii noastre că 
rezistenţa împotriva ei este slabă şi ineficientă; filosofia populară şi cea mai 
mare parte a "gândirii serioase" îşi consacră toate energiile pentru a se apăra de 
aceasta. De fapt, Camus vede în răzvrătire singurul adevăr evident prin sine 
însuşi, lăsat oamenilor de astăzi, singura credinţă care rămâne oamenilor care nu 
mai pot crede în Dumnezeu. Filosofia lui de răzvrătire este o articulare dibace a 
"spiritului epocii", dar nici măcar nu poate fi luată în serios mai mult decât 
altceva. Gânditori Renaşterii şi Iluminismului erau nerăbdători aşa cum este 

Camus astăzi să se disperseze de teologie, să-şi fundamenteze întreaga lor 
cunoaştere pe "natură". Dar dacă "răzvrătirea" este tot ceea ce "omul natural" 
poate să cunoască astăzi, de ce "omul natural" al Renaşterii şi Iluminismului 
părea să cunoască cu mult mai mult, şi credea despre sine că este o fiinţă cu 
mult mai nobilă? "Lor li se transmitea foarte mult" - este răspunsul obişnuit - 
"şi trăiau pe baza capitalului creştin fără să ştie aceasta; astăzi noi ne aflăm în 
situaţie falimentară, şi ştim aceasta". Intr-un cuvânt, omul contemporan este 
"deziluzionat". Dar, strict vorbind, cineva poate fi "deziluzionat" de o iluzie: 
dacă oamenii şi-au pierdut calea, nu de la iluzie, ci de la adevăr - şi aceasta este 
într-adevăr situaţia - atunci este necesară cugetarea mai profundă pentru a 
explica "starea" lor prezentă. Dacă Camus poate accepta "rebelul" ca "omul 
natural", dacă el poate considera totul ca fiind "absurd" cu excepţia 
"răzvrătirii", înseamnă doar un singur lucru: că el a fost bine instruit în şcoala 
nihilismului, el a învăţat să accepte lupta împotriva lui Dumnezeu ca starea 
"naturală" a omului. 

Nihilismul a redus oamenii la o asemenea stare. înainte de epoca 
modernă viata omului a fost în mare măsură condiţionată de virtuţile ascultării, 
supunerii şi respectului faţă de Dumnezeu, faţă de Biserică şi faţă de autorităţile 
pământeşti legale. Pentru omul modern pe care nihilismul 1-a "luminat", această 
Veche Ordine nu este decât o memorie groaznică a unui trecut întunecat de care 
omul a fost "eliberat"; istoria modernă a fost cronica căderii întregii autorităţi. 
Vechea Ordine a fost înlăturată, şi dacă se menţine o stabilitate precară în ceea 
ce este neîndoielnic într-o etapă de "tranziţie", se pregăteşte în mod clar o "nouă 
ordine"; etapa "răzvrătitului" este la îndemână. 

Regimurile nihiliste ale acestei etape a acestui secol au avut o experienţă 
anticipată, şi răzvrătirea larg răspândită a epocii prezente este o prevestire mai 
îndepărtată. Acolo unde nu există nici un adevăr răzvrătirea va conduce. Dar 
"voinţa", a zis Dostoievski, cu obişnuita pătrundere în mentalitatea nihilistă, "se 
află cel mai aproape de nimic; cei mai domestici sunt cei mai aproape de cei mai 
nihilişti". 34 Cel care a abandonat adevărul şi întreaga autoritate întemeiată pe 
acel adevăr are numai voinţă oarbă între el însuşi şi infern. Şi această voinţă, 
indiferent de realizările spectaculoase din momentele scurte ale puterii (cele ale 
lui Hitler şi ale bolşevismului au fost pe departe cele mai spectaculoase), este 
direcţionată irezistibil către acel infern ca de un magnet imens care a căutat 
abisul răspunzător în interiorul său. In acest abis, această nimicnicie a omului 
care trăieşte fără adevăr, noi pătrundem chiar în inima nihilismului. 

2. Mărirea inexistentei 

3 

"Inexistenţa!, în sensul în care o înţelege nihilismul modern, este un 
concept unic faţă de tradiţia creştină. "Ne-existenţa" diferitelor tradiţii orientale 
reprezintă o concepţie complet diferită, pozitivă; noţiunea lor neclară despre 
"haosul" primordial există cu cât ei se afropie cel mai mult de ideea de nihil. 
Dumnezeu a vorbit celorlalte popoare doar în parte şi indirect. El a dezvăluit 
numai poporului său ales întregul adevăr cu privire la începutul şi sfârşitul 
lucrurilor. 

într-adevăr, pentru alte popoare şi pentru raţiunea neajutorată, creatio ex 
nihilo reprezintă una din învăţăturile creştine care este cea mai dificilă de 
înţeles 35 . Dumnezeu a creat lumea nu din El 36 , nu dintr-o materie preexistentă 
sau haos primordial, ci din nimic. In nici o altă doctrină nu este afirmată atât de 
limpede omnipotenţa lui Dumnezeu. Minunea neîntunecată a creaţiei lui 
Dumnezeu îşi are în mod precis baza în acest fapt, că a fost adusă la existenţă 
din absolută ne-existentă. 

Se poate pune întrebarea că ce legătură are nihilismul cu o asemenea 
doctrină? Are legătura negării. Nietzsche face afirmaţia pe care am citat-o într- 
un context diferit, când am vorbit despre ce înseamnă nihilismul. Că valorile 
cele mai înalte îşi pierd valoarea. Nu există nici un scop. nu există nici un 
răspuns la întrebarea: de ce? 37 Intr-un cuvânt, nihilismul îşi datoreşte întreaga sa 
existenţă negării adevărului creştin. Nihilismul consideră lumea "absurdă", nu 
ca rezultat al "cercetării" imparţiale asupra problemei, ci prin incapacitatea sau 
reaua voinţă de a crede în înţelesul creştin. Numai oamenii care odată credeau 
că ei cunosc răspunsul la întrebarea "de ce?" au putut fi atât de deziluzionaţi să 
"descopere" că în cele din urmă nu există nici un răspuns. 

Totuşi, dacă creştinismul are fi pur şi simplu o religie sau o filosofie 
printre multe altele, negarea lui nu are fi o problemă de o însemnătate atât de 
mare. Joseph de Maistre - care nu a fost atât de pătrunzător în critica revoluţiei 
franceze, chiar dacă în ideile sale mai pozitive nu trebuie avut încredere - a 
văzut cu precizie momentul, şi într-un timp când efectele nihilismului erau cu 
mult mai puţin clare decât sunt astăzi. 



35 

Aceasta învăţătură cu atât este mai greu de înţeles cu cât omul are o concepţie mai materialista despre 

lume. Exista, totuşi, oameni de ştiinţă care şi-au dat seama de erorile concepţiilor materialeste despre lume; dar 

şi aceştia se împart în două grupe: creştini şi necreştini. Totul se reduce la interpretarea datelor obţinute în urma 

cercetărilor. 

Aşa cum cred panteiştii, fie ei antici sau moderni. 

Au existat întotdeauna nişte forme de religie în lume şi oameni periculoşi 
care li s-au opus. Impietatea a fost şi ea întotdeuna o crimă... Dar numai în sânul 
adevăratei religii poate exista impietate reală... Impietatea niciodată nu a produs 
în timpurile trecute relele pe care le-a provocat în zilele noastre, pentru că vina 
ei este întotdeauna direct proporţională cu educarea care o înconjoară... Deşi au 
existat întotdeauna oameni nelegiuiţi, aceasta nu s-a întâmplat niciodată înainte 
de secolul al XVIII-lea, şi în inima creştinătăţii, o insurecţie împotriva lui 
Dumnezeu?* 

Nici o altă religie nu s-a afirmat atât de mult şi atât de puternic aşa cum s- 
a afirmat creştinismul, pentru că glasul lui este glasul lui Dumnezeu, şi 
Adevărul lui este absolut; şi nici o altă religie nu a avut un duşman atât de 
radical şi intransigent ca nihilismul, pentru că nimeni nu se poate opune 
creştinismului fără să intre în bătălie cu Dumnezeu însuşi. 

Lupta cu însuşi Dumnezeu Care 1-a creat pe om din nimic necesită, 
desigur, o anumită orbire, ca şi iluzia puterii; dar nici un nihilist nu este atât de 
orb ca să nu perceapă, totuşi destul de slab, consecinţele finale ale acţiunii sale. 
"Neliniştea" înspăimântătoare caracteristică atâtor oameni de astăzi dovedeşte 
participarea lor pasivă la programul ateismului (antitheism); cu atât mai clar se 
vorbeşte de un "abis" care pare să se fi deschis în inima omului. Această 
"nelinişte" şi acest "abis" sunt în mod precis inexistenţa din care Dumnezeu a 
adus pe fiecare om la viaţă, şi invers, acolo unde se pare că omul cade atunci 
când îl neagă pe Dumnezeu, şi în consecinţă, neagă propria sa creaţie şi propria 
sa existentă. 

Aşa cum ar fi ea, această frică a "căderii din existenţă" este modul cel 
mai pătrunzător al nihilismului de astăzi. Aceasta este tema constantă a artelor, 
şi nota dominantă a filosofiei "asurde". Dar există un nihilism mai conştient, 
nihilismul ateistului (antiteistul) explicit, care a fost mai direct responsabil 
pentru calamităţile acestui secol. Pentru omul îndurerat din cauza unui 
asemenea nihilism, sensul căderii în abis, departe de a sfârşi în nelinişte şi 
disperare pasivă, este transformată într-o furie a energiei satanice care îl 
îndeamnă să şteargă întreaga creaţie şi să o aducă , dacă poate, târând-o în neant 
cu el. Totuşi, în final, un Proudhon, un Bakunin, un Lenin, un Hitler, oricât de 
mare ar fi influenţa şi succesul lor temporar, trebuie să eşueze; ei trebuie chiar 
să mărturisească, împotriva voinţei lor, pentru adevărul pe care îl vor distruge. 
Pentru că strădania lor de a anihila creaţia - şi astfel să anuleze actul creaţiei lui 
Dumnezeu prin întoarcerea lumii chiar la inexistenţa din care a venit - este doar 
o parodie inversă a creaţiei lui Dumnezeu 39 şi ei, întocmai ca şi tatăl lor, 



On God and Society (Despre Dumnezeu şi societate), Eseu despre pincipiul generativ al Constituţiilor 

politice şi alte instituţii umane, Henry Regnery Company, (Gateway Edition, 1959, pag. 84-86. 
39 

Cf. Joseph Pieper, The End of Time, pag. 58. 

diavolul, nu sunt decât nişte maimuţe plăpânde ale lui Dumnezeu, care, în 
încercarea lor dovedesc existenţa lui Dumnezeu pe care ei II neagă, şi prin 
eşecul lor mărturisesc puterea şi slava Lui. 

Am afirmat suficient de des că nici un om nu trăieşte fără un dumnezeu. 
Cine atunci - sau care - este dumnezeul nihilistului? Acesta este nihil, 
inexistenţa însăşi - nu inexistenţa absenţei sau non-existenţei, ci cea a apostaziei 
şi negării. Este "cadavrul" "Dumnezeului mort" care îl apasă atât de tare pe 
nihilist. Dumnezeu atât de real şi atât de prezent până acum creştinilor nu poate 
fi înlăturat peste noapte. Un monarh atât de absolut nu poate avea un succesor 
imediat. Aşa este că, în momentul prezent al istoriei spirituale a omului - 
indiscutabil, un moment al crizei şi tranziţiei - un Dumnezeu mort, un mare gol 
se află în centrul credinţei omului. Nihilistul doreşte ca lumea, care medita 
odată la Dumnezeu, să mediteze acum la... nimic. 

Poate fi aceasta un ordin întemeiat pe nimic? Desigur că nu poate. Este o 
auto-contradicţie, este sinucidere. Dar să nu ne aşteptăm la coerenţă din partea 
gânditorilor moderni; de fapt, aceasta este problema pe care gândirea modernă 
şi revoluţia sa au atins-o în timpul nostru. Dacă este o problemă care poate fi 
ţinută numai pentru un moment, dacă ea a fost atinsă numai pentru a fi rapid 
înlăturată, pentru toate acestea realitatea ei nu poate fi negată. Sunt multe 
semne, pe care le vom examina la locul potrivit, care arată că lumea a început să 
iasă din "epoca nihilismului de la sfârşitul ultimului mare război, şi merge către 
un fel de "new age". Dar în orice caz această "nouă eră", dacă aceasta vine, nu 
va asista la înfrângerea nihilismului, ci la perfecţionarea lui. Revoluţia îşi 
dezvăluie adevărata sa faţă în nihilism. Fără pocăinţă - şi nu a fost nici una - 
ceea ce vine după, poate fi doar o mască care să ascundă aceeaşi faţă. Indiferent 
dacă este făţiş în ateismul explicit al bolşevismului, fascismului, nazismului, sau 
în mod pasiv în cultul indiferenţei şi disperării, "absurdismului" şi 
"existenţialismului", omul modern şi-a dezvăluit cu claritate hotărârea de a trăi 
de acum înainte fără Dumnezeu - cu alte cuvinte, într-un gol, în nimic. înainte 
de secolul nostru, cei bine intenţionaţi mai puteau să se înşele că "liberalismul" 
şi "umanismul", "ştiinţa" şi "progresul", Revoluţia însăşi şi întregul drum al 
gândirii moderne reprezentau ceva "pozitiv" şi chiar, într-un sens destul de vag, 
îl aveau pe "Dumnezeu" de partea lor. Este acum destul de clar că revoluţia şi 
Dumnezeu nu pot avea nici o legătură. Intr-o filosofie modernă, consecventă, nu 
există nici un fel de loc pentru Dumnezeu. Orice deghizări şi-ar asuma, întreaga 
gândire umană trebuie să presupună aceasta, trebuie să fie construită pe vidul 
lăsat de "moartea lui Dumnezeu". De fapt, Revoluţia nu poate fi competă până 
ce ultimile vestigii ale credinţei în adevăratul Dumnezeu nu sunt dezrădăcinate 
din inimile oamenilor şi fiecare nu învaţă să trăiască în acest vid. 

Din credinţă vine coerenta. Lumea credinţei, care era odată lumea 
normală, este o lume coerentă la modul suprem pentru că în ea totul este orientat 
către Dumnezeu de la început până la sfârşit, şi obţine sensul ei propriu în acea 
orientare. In distrugerea acelei lumi, răzvrătirea nihilistă a însufleţit o nouă 
lume: lumea "absurdului". Acest cuvânt, care este foarte la modă în prezent 
pentru a descrie situaţia omului contemporan, are de fapt, dacă este înţeles 
întocmai, un sens profund. Pentru că dacă inexistenţa este centrul lumii, atunci 
lumea, atât în esenţa ei cât şi în fiecare detaliu, este incoerentă, nu reuşeşte să 
fie verosimilă, este absurdă. Nimeni nu a descris mai clar şi mai succint această 
lume decât Nietzsche, "profetul" ei, şi aceasta chiar în pasajul unde a afirmat 
primul ei principiu pentru prima dată, "moartea lui Dumnezeu". 

Noi l-am ucis pe el (Dumnezeu), tu şi eu! Noi toţi suntem ucigaşii lui! 
Dar cum am fâcut-o? Cum am fost în stare să înghiţim marea? Cine ne-a dat 
buretele cu care să ştergem orizontul întreg? Ce am făcut noi când s-a desprins 
acest pământ de soarele său? încotro se îndreaptă el acum? încotro ne îndreptăm 
noi? Departe de orice soare? Ne îndepărtăm noi neîncetat? înapoi, în lateral, 
înainte, în toate direcţiile? Mai există un deasupra sau dedesubt? Nu ne 
îndepărtăm ca prin inexistenţa infinită? Spaţiul gol nu se întinde peste noi? Nu 
devine el mai rece? Noaptea nu îşi adânceşte întunericul din ce în ce mai tare? 40 

Aşa este universul nihilist, în care nu există nici sus nici jos, nici bine nici 
rău, nici adevărat nici fals, pentru că nu mai există nici un punct de orientare. 
Acolo unde exista odată Dumnezeu, acum nu există nimic. Acolo unde exista 
odată autoritate, ordine, certitudine, credinţă, acum există anarhie, confuzie, 
acţiune arbitrară şi neprincipială, îndoială şi disperare. Acesta este universul 
descris atât de viu de catolicul elveţian Max Picard, ca lumea "care fuge de 
Dumnezeu" şi "alternativ", ca lumea "discontinuităţii" şi "incoerenţei". 41 

Inexistenţa, incoerenţa, antiteismul, ura împotriva adevărului: ceea ce am 
discutat în aceste pagini este mai mult decât simplă filosofie, chiar mai mult 
decât o răzvrătire a omului împotriva lui Dumnezeu pe care el nu îl va mai 
servi. In spatele acestor fenomene se află o inteligenţă subtilă, pe un plan neclar 
atât filosofului cât şi revoluţionarului o slujesc pur şi simplu, dar nu o comandă; 
avem de a face cu lucrarea lui Satan. 

într-adevăr, mulţi nihilişti, departe de a contesta acest fapt, se mândresc 
cu el. Bakunin s-a aflat de partea lui "Satan, veşnicul răzvrătit, primul liber 
cugetător şi emancipator al lumilor." 42 Nietzsche s-a proclamat "Antihrist". 
Poeţi, decadenţi, şi avangarda în general de la perioada romantică încoace, au 



40 The Joyful Wisdom, # 125. 

41 

Vezi Max Picard, Flight from God, Henry Regnery Company, 1951; şi Hitler în Our Selves, Henry 
Regnery Company, 1947. 

42 

God and the State, pag. 2. 

fost foarte fascinaţi de satanism, şi unii să îl transforme într-o religie. Proudhon 
1-a invocat pe Satan în foarte multe cuvinte: 

"Oriunede ai fi, vino la mine, Lucifer, Satan! Diavolul care contrasta cu 
Dumnezeu şi Biserica în credinţa părinţilor mei. Voi acţiona ca purtător de 
cuvânt al tău şi nu voi cere nimic de la tine. ' 43 

Ce trebuie să creadă creştinul ortodox despre aceste cuvinte? Apologeţii 
şi discipolii gândirii nihiliste, atunci când consideră asemenea pasaje că merită 
să fie comentate întru totul, la fel cum merită şi metaforele îndrăzneţe să 
exprime o "răzvrătire" poate copilărească, ei de obicei le desconsideră, ca fiind 
exagerări imaginative. Pentru siguranţă, trebuie admis că există un mod de 
exprimare juvenil în majoritatea "satanismului" modern. Cei care îl invocă cu 
atâta uşurinţă pe Satan şi se proclamă Antihrist pot avea o conştiinţă foarte 
limitată a importului integral al cuvintelor lor, şi foarte puţini dezvăluie un 
adevăr mai profund. Revoluţia nihilistă se ridică împotriva autorităţii şi ordinii, 
împotriva Adevărului, împotriva lui Dumnezeu. Şi pentru a face aceasta 
înseamnă, cu claritate, o înţelegere cu Satan. Nihilistul, întrucât nu crede nici în 
Dumnezeu, nici în Satan, poate considera simplă iscusinţă să apere vechiul 
duşman al lui Dumnezeu, în lupta sa împotriva lui Dumnezeu. Dar în timp ce el 
poate crede că nu face nimic altceva decât se joacă cu cuvintele, el spune de fapt 
adevărul. 

De Maistre, şi mai târziu Donoso Cortes, scriind într-o zi când Biserica 
Romei era mai conştientă de sensul revoluţiei decât este acum, şi era încă în 
stare să se ridice puternic împotriva ei, a numit revoluţia o manifestare satanică. 
Istoricii zâmbesc la asemenea lucruri. Poate că mai puţini zâmbesc astăzi când 
se aplică aceeaşi expresie - deşi chiar şi acum, rar cu deplină seriozitate - faţă de 
socialismul - naţional sau bolşevism. Şi unii pot chiar să suspecteze că există 
forţe şi cauze care au scăpat cumva atenţiei privirii lor isteţe. 



43 

Idee generale de la revolution; Justice, III, pag. 433-434 (de Lubac, 173). 

IV. Programul nihilist 

Războiul împotriva lui Dumnezeu, consistă în proclamarea domniei 
inexistenţei, care inseamnă triumful incoerenţei şi absurdităţii, întregul plan 
hotărât de către Satan. Pe scurt, aceasta este teologia şi sensul nihilismului. Dar 
omul nu poate trăi cu asemenea negare vulgară; spre deosebire de Satan, nici 
măcar nu poate să dorească de dragul ei, ci numai din eroare, considerând-o 
pozitivă şi bună. Şi, de fapt, nici un nihilist - în afară de câteva momente de 
furie şi entuziasm, sau poate disperare - nu a văzut negarea sa ca altceva decât 
ca mijlocul către un scop mai înalt. Nihilismul promovează ţelurile sale satanice 
prin intermediul unii program pozitiv. Cei mai violenţi revoluţionari - un 
Neciaev sau Bakunin, un Lenin sau Hitler, şi chiar liber profesioniştii demenţi ai 
"propagandei faptelor" - au visat la "noua ordine" care va fi posibilă datorită 
distrugerilor lor violente a vechii ordinii (creştine n.b.). Dadaismul şi 
"antiliteratură" nu caută distrugerea totală a artei, ci drumul către o artă "nouă". 
Nihilismul pasiv, în apatia şi disperarea "existenţială", suportă viaţa numai prin 
speranţa vagă că el poate totuşi să găsească un fel de satisfacţie finală într-o 
lume care pare să o nege. 

Atunci conţinutul visului nihilist este unul "pozi-tiv". Dar adevărul cere 
ca noi să-1 vedem în perspectivă proprie: nu prin ochelarii coloraţi în roz a-i 
nihilismului însuşi, ci în maniera realistă pe care o permite cunoştinţa intimă a 
secolului nostru cu nihilismul. înarmat cu cunoaşterea pe care o oferă această 
cunoştinţă, şi cu adevărul creştin care ne permite să-1 interpretăm corect, vom 
încerca să pătrundem dincolo de expresiile nihiliste pentru a vedea realităţile pe 
care le ascund. Văzute în această perspectivă, înseşi expresiile care par 
nihilistului "pozitive" în întregime, apar creştinului ortodox într-o altă lumină, 
ca elemente dintr-un program destul de diferit de acela al apologeţilor nihilişti. 



1. Distrugerea vechii ordini 

Primul şi cel mai clar element din programul nihilist este distrugerea 
vechii ordini. Vechea ordine este pământul hrănit cu adevărul creştin, în care 
oamenii îşi aveau rădăcinile. Legile şi instituţiile sale şi chiar tradiţiile sale erau 
întemeiate pe acel adevăr şi consacrat să fie predat şi altora; locaşurile sale erau 
ridicate spre slava lui Dumnezeu şi erau un semn vizibil al ordinii lui pe 
pământ; chiar condiţiile de viaţă în general "primitive" (dar naturale) au servit 
(neintenţionat, desigur) ca un memento al locului modest al omului de aici, al 

dependenţei sale de Dumnezeu chiar şi pentru putinile fericiri pământeşti pe 
care le avea, şi a adevăratului său sălaş care se află dincolo de această "vale a 
lacrimilor", în împărăţia lui Dumnezeu. Războiul eficient împotriva lui 
Dumnezeu şi a adevărului Său cere distrugerea fiecărui element al Vechii 
Ordini; aici intră în joc "virtutea" nihilistă specifică a violenţei. 

Violenţa nu este un aspect pur şi simplu secundar al revoluţiei nihiliste, ci 
o parte a esenţei ei. Potrivit "dogmei" marxiste "forţa este moaşa fiecărei 
societăţi vechi însărcinate cu un nou prunc" 44 ; ea apelează la violenţă, şi chiar 
un fel de extaz la perspectiva utilizării ei, care abundă în literatura 
revoluţionară. Bakunin a invocat "pasiunile rele" care necesită libertatea 
"anarhiei populare" 45 pentru cauza "distrugerii universale", iar "Catehismul său 
revoluţionar" este abecedarul violentei nemiloase. Marx a fost înflăcărat în 

5 1 

apărarea "teoriei revoluţionare" ca singurul mijloc de grăbire a sosirii 
comunismului 46 ; Lenin a definit "dictatura proletariatului" ca o dominare care 
nu este împiedicată de lege şi care se bazează pe violenţă" 47 . Incitarea 
demagogică a maselor şi deşteptarea pasiunilor celor mai josnice pentru 
scopurile revoluţionare au fost îndelung practici nihiliste standard. 

Spiritul violenţei a fost pus în aplicare în modul cel mai complet în 
secolul nostru de către regimurile nihiliste ale bolşevismului şi socialismului 
naţional. Acestea şi-au asumat rolurile principale în sarcina nihilistă a distrugerii 
Vechii Ordini. Indiferent de deosebirile psihologice şi "accidentele" istorice 
care le-au plasat în tabăra opusă ambele au fost partenere în realizarea nebună a 
acestei sarcini. Pentru siguranţă, bolşevismul a avut rolul mai "pozitiv" dintre 
cele două, întrucât a fost în stare să-şi justifice crimele monstruoase printr-un 
interes faţă de un pseudo-creştinism, idealism mesianic pe care Hitler 1-a 
dispreţuit; rolul lui Hitler în programul nihilist a fost mai specializat şi 
provincial, dar totuşi esenţial. 

Nazismul a servit cauza acestui program - chiar în nereuşită - de fapt, 
chiar în nereuşita scopurilor sale evidente. In afară de foloasele politice şi 
ideologice obţinute în perioada nazistă în istoria europeană care s-a obişnuit cu 
puterile comuniste (se crede acum în mare măsură şi în mod eronat că dacă 
comunismul este răul în sine nu poate fi la fel de rău ca nazismul), nazismul 
avea o altă funcţie, mai evidentă şi directă. Goebbels a explicat această funcţie 
în programele sale de radio din ultimile zile ale războiului. 



44 
45 
46 



Karl Marx, Capitalul, Chicago, Charles Kerr and Company, 1906, voi. I, pag. 824. 

Vezi citatele în E.H.Carr, op. cit., pag. 173, 435; cf. Maximoff, op. cit., pag. 380-381. 

Pentru o sinopsă a orientărilor lui Marx despre violenţă vezi J.E. LeRossignol, From Marx to Stalin, 



New York, Thomas Y. Crowell Company, 1940, pag. 321-322. 

47 

Left - Wing Communism, citat în Stalin, Foundation of Leninism, New York, International Publishers, 
1932, pag. 47. Sau: The Proletahan and the Renegade Kautsky, Little Lenin Library, Nr. 18, pag. 19. 

"Teroarea bombei nu cruţă nici locuinţele bogaţilor nici ale săracilor; 
înaintea sarcinilor de muncă ale întregului război era desfiinţarea ultimilor 
bariere de clasă... împreună cu monumentele de cultură s-au prăbuşit şi ultimile 
obstacole în îndeplinirea sarcinii noastre revoluţionare. Acum, că totul se află în 
ruină, suntem forţaţi să reconstruim Europa. In trecut, proprietăţile private ne 
legau de o acumulare burgheză. Acum bombele, în loc să ucidă toţi europenii, 
au sfărmat doar zidurile închisorilor care îi ţineau în captivitate... încercând să 
distrugă viitorul Europei, duşmanul a reuşit doar să-i distrugă trecutul. Şi cu 
aceasta a dispărut tot ceea ce era vechi şi uzat. A% 

Astfel nazismul şi războiul său au făcut pentru Europa centrală (şi mai 
puţin complet pentru Europa de Vest) ceea ce a făcut bolşevismul în Revoluţia 
sa cu Rusia: a distrus Vechea Ordine şi, astfel, a eliberat drumul pentru 
construirea "noului". Atunci bolşevismul nu a avut nici o dificultate în preluarea 
a ceea ce a lăsat nazismul; în puţini ani Europa Centrală a trecut sub "dictatura 
proletariatului" - adică tirania bolşevismului - pentru care nazismul pregătise 
deja calea. 

Nihilismul lui Hitler a fost prea pur, prea neechilibrat, pentru a avea mai 
mult decât un rol negativ, preliminar în întregul program nihilist. Rolul său, ca 
şi rolul primei faze pur negative a bolşevismului, s-a terminat acum, şi 
următoarea etapă aparţine unei puteri care are o imagine mai completă a întregii 
revoluţii, puterea sovietică despre care Hitler a păstrat, ca efect, moştenirea sa în 
cuvintele, "viitorul aparţine doar celei mai puternice naţii răsăritene." 49 



2. Realizarea "noului pământ"' 

Dar noi nu avem de- a face cu viitorul final, cu sfârşitul Revoluţiei; între 
revoluţia distrugerii şi paradisul pământesc există o etapă de tranziţie, cunoscută 
în doctrina marxistă ca "dictatura proletariatului". In această etapă putem vedea 
o a doua funcţie "constructivă" a violentei. Puterea sovietică nihilistă a fost cea 
mai nemiloasă şi sistemetică din dezvoltarea acestei etape, dar în mod precis 
aceeaşi acţiune se realizează de către realiştii lumii libere, care au avut mare 
succes în transformarea şi "simplificarea" tradiţiei creştine într-un sistem pentru 
promovarea "progresului" internaţional. Idealul realiştilor sovietici şi 
occidentali este identic, urmărit de către cei sovietici cu înflăcărare sinceră, iar 
de către cei din occident mai spontan şi sporadic, nu întotdeauna în mod direct 
de către guverne, dar cu încurajarea lor, bizuindu-se mai mult pe iniţiativa 



48 

Citat în H.R. Trevor - Roper, The Last Days of Hitler, New York, The Macmillan Company, 1947, 

pag. 50-51. 

49 

Citat în Ibid., pag. 82. 

individuală şi ambiţie. Realiştii de pretutindeni iau în considerare o "nouă 
ordine" totală, construită integral de oameni eliberaţi de jugul lui Dumnezeu şi 
pe ruinele unei ordini vechi a cărui fundament era sfânt. Revoluţia nihilismului 
este acceptată, cu voie sau fără de voie; şi prin truda muncitorilor din toate 
domeniile, de ambele părţi ale "cortinei de fier" apare un regat nou, pur uman, 
în care apologeţii lui văd un "pământ nou" nevisat de către epocile trecute, un 
pământ exploatat total, controlat şi organizat numai pentru om şi împotriva 
Dumnezeului adevărat. 

Nici un loc nu este ferit de imperiul devastator al acestui nihilism. 
Pretutindeni oamenii urmăresc cu nerăbdare "progresul" - nici ei nu ştiu pentru 
care motiv, sau doar cu un sens foarte vag. In lumea liberă este poate un gol 
înfiorător care îndeamnă oamenii, în special, la o activitate febrilă care promite 
uitarea goliciunii spirituale la care participă întreaga omenire. In lumea 
comunistă un rol important îl joacă ura împotriva duşmanilor reali şi imaginari, 
dar în primul rând împotriva lui Dumnezeu pe care revoluţia lor 1-a detronat, o 
ură care îi inspiră să refacă lumea împotriva Lui. In oricare dintre aceste cazuri 
există o lume rece, inumană, pe care oamenii fără Dumnezeu o conturează, o 
lume în care există pretutindeni organizare şi eficienţă, dar nicăiri iubire şi 
smerenie. "Puritatea" şi "funcţionarismul" steril al arhitecturii contemporane 
sunt o expresie tipică a acestei lumi. Acelaşi spirit este prezent în boală 
planificării totale, de exemplu în "controlul naşterilor", în experimentele care 
privesc controlul eredităţii şi al minţii, în "starea de bunăstare". Unele dintre 
scuzele pentru asemenea maşinaţii se apropie periculos de un fel straniu de 
demenţă lucidă, unde precizia detaliului şi tehnica sunt unite spre o 
insensibilitate îngrozitoare până la capătul inuman pe care aceste maşinaţii le 
servesc. 

"Organizarea" nihilistă - transformarea totală a pământului şi societăţii 
industrializate, arhitectura modernă şi desing-ul modern, şi filosofia inumană a 
"ingineriei genetice" care le însoţeşte - este o urmare a acceptării absolute a 
industrialismului şi tehnologiei pe care le-a văzut în ultimul capitol, ca purtători 
ai deşertăciunii lumeşti care, dacă nu este controlată, trebuie să sfârşească în 
tiranie. In aceasta noi putem vedea o transformare practică a dezvoltării 
filosofice pe care am abordat-o în secţiunea I de mai sus: transformarea 
adevărului în putere. Ceea ce poate părea "inofensiv" în pragmatismul şi 
scepticismul filosofic devine cu totul altceva la "planificatorii" zilelor noastre. 
Pentru că dacă nu există nici un adevăr, puterea nu cunoaşte nici o limită, cu 
excepţia aceleia impuse de mediul în care funcţionează, sau de o putere mai 
mare, opusă aceleia. Puterea "planificatorilor" contemporani îşi va găsi limita sa 
naturală, dacă nu i se opune rezistenţă, numai într-un regim al organizării totale. 

într-adevăr, astfel a fost visul lui Lenin; pentru că înainte ca "dictatura 
proletariatului" să ajungă la final, "întreaga societate va avea o organizare şi o 
economie unică, şi la muncă egală va remunerare egală". 50 întreaga energie a 
"noului pământ" nihilist trebuie închinată problemelor lumeşti. întreg mediul 
uman şi tot ceea ce se află în acest mediu trebuie să servească cauza 
"producţiei" şi să amintească oamenilor că singura lor fericire se află în această 
lume. Trebuie stabilit, de fapt, despotismul absolut al deşertăciunilor lumeşti. 
Lumea artificială construită de oamenii care vor să şteargă ultimile vestigii ale 
influenţei divine în lume şi ultima urmă de credinţă care există în oameni 
promite să fie atotcuprinzătoare şi omniprezentă, căci oamenilor le va fi 
imposibil să vadă, să-şi imagineze, sau chiar să spere ceva dincolo de aceasta. 
Din punct de vedere nihilist, această lume va fi de un "realism" perfect şi 
"eliberarea" totală; de fapt această lume va fi cea mai vastă şi cea mai eficientă 
închisoare pe care au cunoscut-o oamenii vreodată, pentru că potrivit cuvintelor 
exacte ale lui Lenin - "nu va exista nici o cale de ieşire din aceasta, nu se va 
putea merge nicăiri". 51 

Puterea oamenilor în care se încred nihiliştii aşa cum se încred creştinii în 
Dumnezeu, nu poate elibera niciodată, ea poate numai să înrobească; numai în 
Hristos, Care a "biruit lumea" 52 se află eliberarea de acea putere, chiar atunci 
când ea va fi devenit totală, dar nu absolută. 

3. Formarea "omului nou" 

Distrugerea Vechii ordini şi organizarea "noului pământ" nu sunt, totuşi, 
singurele elemente din programul istoric al nihilismului; poate că ele nici măcar 
nu sunt cele mai importante elemente. Ele reprezintă doar pregătirea pentru o 
lucrare mai semnificativă şi mai îngrijorătoare decât celelalte două: 
"transformarea omului". 

Acesta a fost visul pseudo-adepţilor lui Nietzsche, Hitler şi Mussolini al 
unei "umanităţi mai înalte", de a fi formaţi printr-o violenţă "creativă"; "aceasta 
este misiunea secolului nostru", a spus propagandistul lui Hitler, Rosenberg: "să 
creeze un nou tip uman dintr-un nou mit al vieţii". 53 Cunoaştem din practica 
nazistă că acest "tip uman" a existat, şi omenirea se pare că 1-a respins ca fiind 
brutal şi inuman. Dar "schimbarea generală a naturii umane" către care se 
îndreaptă marxismul are un final asemănător. Marx şi Engels prezintă clar acest 
subiect: 



50 

State and Revolution (Stat şi revoluţie), International Publishers, New York, 1935, pag. 84. 

Loc. cit. 

Ioan 16, 33. 

Mythus des 20 Jahrhunderts, pag. 22. 

"Atât pentru producţia la scară de masă a acestei conştiinţe comuniste, cât 
şi pentru succesul cauzei înseşi, schimbarea oamenilor în masă este necesară, o 
schimbare care să poată avea loc numai printr-o mişcare practică, o revoluţie, de 
aceea, această revoluţie este necesară, nu numai pentru faptul că şi clasa 
conducătoare nu poate fi înlăturată pe altă cale, dar şi pentru că şi clasa care 
produce răsturnarea numai printr-o revoluţie poate să reuşească să înfrunte toată 
stricăciunea timpurilor şi să se adapteze pentru a întemeia o societate nouă". 54 

Lăsând deocamdată deoparte problema felului de oameni care trebuie 
formaţi prin acest proces să observăm cu atenţie mijloacele utilizate: este iarăşi 
vorba de violenţă, care este la fel de necesară formării "omului nou" tot aşa cum 
este şi cu construirea "noului pământ". într-adevăr, cele două elemente sunt 
legate între ele esenţial în filosofia deterministă a lui Marx, pentru că "în 
activitatea revoluţionară, schimbarea individului coincide cu schimbarea 
împrejurărilor" 55 Schimbarea împrejurărilor, şi mai la obiect, procesul 
schimbării lor prin violenţă revoluţionară, transformă revoluţionarii înşişi. Aici 
Marx şi Engels, ca şi contemporanul lor Nietzsche, ca şi Lenin şi Hitler, care au 
urmat, subscriu misticii violenţei, văzând o schimbare magică care acţionează în 
natura umană prin pasiunile urii, mâniei şi dorinţei de a stăpâni. In această 
privinţă trebuie să menţionăm şi cele două războaie mondiale, a căror violenţă a 
ajutat distrugerea pentru totdeauna a Vechii Ordini şi a vechii umanităţi, 
înrădăcinată într-o societate stabilă şi tradiţională, şi a avut un rol important în 
formarea noii umanităţi dezrădăcinate pe care o idealizează marxismul. Cei 
treizeci de ani ai războiului nihilist şi revoluţia dintre 1914 şi 1945 au 
reprezentat un teren formator ideal pentru "noul tip uman". 

Desigur că nu este nici un secret pentru filosofii şi psihologii 
contemporani, faptul că omul însuşi se schimbă în secolul nostru violent, sub 
influenţa, desigur, nu numai a războiului şi revoluţiei, dar şi a orice altceva, care 
practic se pretinde a fi "modern" şi "progresist". Am menţionat deja formele 
cele mai izbitoare ale vitalismului nihilist, al cărui efect cumulativ a fost de a 
dezrădăcina, dezintegra şi "mobiliza" individul, de a înlocui stabilitatea şi 
înrădăcinarea sa normală cu o fugă fără sens pentru putere şi mişcare, şi de a 
înlocui sentimentul uman normal cu o excitabilitate nervoasă. Atât în practică 
cât şi în teorie, activitatea realismului nihilist a fost paralelă şi contemporană cu 
aceea a vitalismului: o lucrare de standardizare, specializare, simplificare, 
mecanizare, dezumanizare; efectul său a fost de a "reduce" individul la nivelul 
cel mai "primitiv" şi de bază, pentru a-1 face de fapt sclavul mediului său 
înconjurător, lucrătorul perfect din "fabrica" internaţională a lui Lenin. 



54 

Marx şi Engels, The German Ideology (Ideologia germană), partea I, New York, International 

Publishers, 1947, pag. 69. 

55 Ibid., pag. 204 (nota 46) 



57 



Ieromonah Serafim Rose, Cauzele revoluţiei din epoca moderna. Nihilismul 

Aceste observaţii sunt la ordinea zilei astăzi; s-au scris numaroase volume 
despre aceasta. Mulţi cugetători sunt capabili să vadă clar legătura dintre 
filosofia nihilistă care reduce realitatea şi natura umană la termenii cei mai 
simpli posibili, şi o practică nihilistă care reduce în mod similar omul comcret. 
Şi nu puţini îşi dau seama de seriozitatea şi radicalitatea acestei "reduceri", chiar 
şi până la a vedea în aceasta, ca Erich Kahler, o schimbare calitativă în natura 
umană. 

Orientarea puterii către dezmembrarea şi infirmarea individului... se 
manifestă evident în cele mai diverse aspecte ale vieţii moderne - economic, 
tehnologic, politic, ştiinţific, învăţământ, psihologic, artistic - apare atât de 
copleşitor că suntem convinşi să vedem în aceasta o schimbare adevărată, o 
transformare a naturii umane. 56 

Dar puţini dintre cei care îşi dau seama de aceasta au o conştiinţă reală a 
semnificaţiei şi implicaţiilor ei profunde (pentru că ele sunt teologice şi, astfel, 
complet în afara scopului oricărei analize pur şi simplu empirice), sau a unui 
remediu posibil (pentru aceasta trebuie să fie de ordin spiritual). Autorul citat, 
de exemplu, trage nădejde din perspectiva unei tranziţii, spre "vreo formă 
existenţială supraindividuală", care dezvăluie faptul că el nu are o inteligenţă 
superioară faţă de cea a "spiritului epocii" care, într-adevăr, după cum vom 
vedea, a înlăturat idealul "supraomului" social. 

Mai precis, ce este această "schimbare", omul nou? El este omul 
dezrădăcinat, discontinuu, pe care nihilismul 1-a distrus, materia primă a oricărui 
vis demagogic; "liberul cugetător" şi scepticul, închis doar faţă de adevăr dar 
"deschis" fiecărei mode intelectuale noi, pentru că el însuşi nu are nici o bază 
intelectuală. "Căutătorul" unei "noi revelaţii", gata să creadă orice este nou, 
pentru că adevărata credinţă a fost anihilată în el; planificatorul şi 
experimentatorul care preamăreşte dovada "faptei", pentru că el a abandonat 
adevărul, văzând lumea ca pe un vast laborator, în care el liber să determine 
ceea ce este "posibil"; omul care se conduce singur, care se preface a fi smerit 
numai pentru a-şi cere "drepturile", de fapt este plin de mândria care îl 
determină să aştepte ca să i se ofere totul într-o lume în care nimic nu este 
interzis cu autoritate; omul monentului, fără a avea conştiinţă sau valori, şi care 
se află astfel la mila celui mai puternic "stimul"; "răzvrătitul" care urăşte toată 
înfrânarea şi autoritatea pentru că el însuşi îşi este propriul şi singurul 
dumnezeu; "omul maselor", acest incult nou, care a "redus" şi "simplificat" 
complet şi care este capabil să aibă doar idei elementare, este totuşi foarte 
dispreţuitor faţă de oricine atrage atenţia asupra lucrurilor mai înalte sau asupra 
complexităţii reale a vieţii. 



Erich Kahler, The Tower and the Abyss, New York, George Braziller, Inc., 1957, pag. 225-226. 

Aceşti oameni sunt toţi ca un singur om, omul a cărui formare a fost chiar 
scopul nihilismului. Dar simpla descriere nu poate face dreptate acestui om; se 
poate vedea imaginea lui. Şi de fapt o asemenea imagine a fost de curând 
zugrăvită; este imaginea picturii şi sculpturii contemporane, care a apărut, în cea 
mai mare parte, de la sfârşitul celui de-al doilea război mondial, ca şi cum ar da 
formă realităţii produsă de etapa cea mai concentrată a nihilismului din istoria 
umană. 

S-ar părea că forma umană a fost "redescoperită" în această artă; din 
haosul neatenţiei totale apar forme identificabile. Este de presupus că rezultatul 
este un "nou umanism", o "întoarcere către om" care este cu totul mai 
semnificativă prin aceea că - spre deosebire de atât de multe şcoli artistice ale 
secolului al XX-lea - nu este o născocire artificială a cărei substanţă este 
ascunsă în spatele unui nor al jargonului iraţional, ci o creştere spontană care s- 
ar părea să aibă rădăcini adânci în sufletul omului contemporan. De exemplu, în 
opera lui Alberto Giacometti, Jean Dubuffet, Francis Bacon, Leon Golub, Jose 
Luis Cuevas - pentru a lua o exemplificare internaţională 57 - pare să fie o artă 
"contemporană" veritabilă care, fără să abandoneze dezordinea şi "libertatea" 
separării, dirijează atenţia dinspre simpla evadare către o "obligare umană" 
serioasă. 

Dar ce fel de "om" este acela spre care s-a "întors" această artă? Cu 
siguranţă că nu este omul creştin, omul după chipul lui Dumnezeu, pentru că 
nici un om "modern" nu poate crede în el; nici un este vorba de "omul" golit 
întrcâtva de vechiul umanism, pe care gânditorii "înaintaţi" îl privesc ca fiind 
neîncrezător şi demodat. Nu este nici măcar "omul" desfigurat şi denaturat din 
arta "cubistă" şi "expresionistă" de la începutul acestui secol; mai degrabă 
aceasta începe acolo unde acea artă dispare şi încearcă să intre într-un domeniu 
nou, să zugrăvească "omul nou". 

Observatorului creştin ortodox, care nu are legătură cu ceea ce avangarda 
consideră modern şi sofisticat, ci cu adevărul, îi este necesară puţină reflectare 
pentru a pătrunde în secretul acestei arte: în aceasta nu se află nici o problemă a 
"omului"; este o artă subumană şi demonică care se manifestă brusc. Nu omul 
este subiectul acestei arte, ci creatura joasă care a apărut (Giacometti foloseşte 
cuvântul "sosit") din adâncuri necunoscute. 

Corpurile pe care şi le asumă această creatură (şi în toate metamorfozele 
ei este totdeauna aceeaşi creatură) nu sunt în mod necesar deformate cu 
violenţă; aşa cum sunt ele sucite şi deformate, ele sunt adesea mai "realiste" 
decât figurile de om din perioada artei moderne timpurii. Este clar faptul că 

Numeroase exemple ale acestei arte se pot vedea în două cărţi: Peter Selz, New Image of Man, New 
York. The Museum of Modern Art, 1959; şi Selden Rodman, The Insiders, Louisiana State, University Press, 
1960. 

această creatură nu este victima vreunui atac violent; mai degrabă el s-a născut 
deformat, el este o "schimbare" adevărată. Se poate observa asemănarea dintre 
deformarea acestor figuri şi fotografiile copiilor malformaţi născuţi de curând 
de către miile de femei care se grogaseră cu Thalidomide în timpul sarcinei; şi 
fără îndoială că noi nu am văzut ultimile "consecinţe" monstruoase. 

încă şi mai revelatoare decât corpurile acestor creaturi sunt înfăţişările. 
Ar fi prea mult să se spună că aceste feţe exprimă disperarea; ar însemna să li se 
atribuie vreo urmă de umanitate care le lipseşte în modul cel mai categoric. Mai 
degrabă, ele sunt feţe ale creaturilor mai mult sau mai puţin "adaptate" la lumea 
pe care o cunosc, o lume care nu este ostilă, ci total alienată, nu inumană, ci "a- 
umană". 58 Chinul şi furia şi disperarea expresioniştilor timpurii sunt îngheţate 
aici, şi desprinse dintr-o lume cu care ei au avut cel puţin legătura negării, 
pentru a forma o lume a lor proprie. In această artă, omul nu mai este chiar o 
caricatură a lui însuşi; el nu mai este zugrăvit în agonia morţii spirituale, pustiit 
de nihilismul hidos al secolului nostru care atacă nu doar trupul şi sufletul, 
cinsăşi ideea şi natura omului. Nu, toate acestea au trecut; criza a luat sfârşit; 
omul este mort. Noua artă sărbătoreşte naşterea unei specii noi, creatura 
adâncurilor mai joase, subumanitatea. 

Am tratat această artă într-o măsură care este, poate, disproporţionată faţă 
de valoarea ei intrinsecă, pentru că ea oferă evidenţă concretă şi neîndoielnică - 
pentru cel care are ochi să vadă - a realităţii care, exprimată în mod abstract, 
pare sincer incredibilă. Este uşor de înlăturat ca fantezie "noua umanitate" 
prevăzută de un Hitler sau un Lenin; şi chiar planurile acelor nihilişti destul de 
respectabili care se află astăzi printre noi, care discută calm despre evoluţia 
ştiinţifică a unui "supraom biologic", sau proiectează o utopie pentru ca 
"oamenii noi" să se formeze prin cea mai îngustă "educaţie modernă" şi un 
control strict al minţii, (planurile) par îndepărtate şi doar vag ameninţătoare. 

Dar confruntată cu imaginea reală a "omului nou", o imagine brutală şi 
dezgustătoare care depăşeşte imaginaţia, şi în acelaşi timp atât de spontană, 
dură, şi larg răspândită în arta contemporană, antrenează omul imediat, şi groaza 
totală a stării omului contemporan îl izbeşte şi nu va putea uita curând. 



Termenul aparţine lui Erich Kahler, op. cit, p. 15. 

V. Dincolo de nihilism 

Imaginea "omului nou", prezentată în aceste pagini, a fost în exclusivitate 
negativă. Mulţi dintre cei care studiază statutul omului contemporan, în timp ce 
admit poate unele dintre observaţiile noastre, le-ar condamna în ansamblu ca 
fiind "unilaterale". Atunci, cu toată corectitudinea, noi trebuie să examinăm şi 
latura cealaltă, punctul de vedere "pozitiv". 

Şi într-adevăr nu se poate pune la îndoială faptul că pe lângă curentul de 
disperare, deziluzie şi "a-umanitate" pe care le-am descris că a apărut din 
perioada nihilismului, s-a dezvoltat un curent paralel de optimism şi idealism 
care a produs proprii săi "oameni noi". Aceştia sunt tinerii, care sunt atât 
idealişti cât şi practici, pregătiţi şi nerăbdători să ţină piept problemelor dificile 
ale zilei, să răspândească idealismul american şi comunist (sau idealismul mai 
universal care se află deasupra ambelor) în ţările "înapoiate"; oameni de ştiinţă 
entuziaşti, care resping "frontierele" pretutindeni din cercetarea şi 
experimentarea "captivantă" de necontestat care se realizează astăzi; idealişti 
pacifişti şi non-violenţi, care luptă pentru cauza păcii, frăţiei, unităţii mondiale 
şi depăşirea urii de veacuri; scriitori, tineri, "furioşi" pentru cauza dreptăţii şi 
egalităţii şi care transmit - atât de bine cât pot ei, în această lume întristată - un 
nou mesaj de bucurie şi creativitate; chiar şi artiştii care au o imagine a omului 
pe care am atacat-o necruţător, pentru că ei intenţionează, cu siguranţă, să 
condamne lumea care a produs acest om şi să indice astfel ce se va întâmpla cu 
acest om; şi foarte numeroşii tineri mai obişnuiţi, care sunt entuziasmaţi că 
trăiesc în acest timp "captivant", sinceri, bine intenţionaţi, privind viitorul cu 
încredere şi optimism, spre o lume care poate cel puţin să cunoască fericirea în 
locul suferinţei. Generaţia mai în vârstă, ea însăşi cu urme adânci din perioada 
nihilismului prin care a trecut, împărtăşeşte pe deplin entuziasmul tinerilor, 
având mai speranţe pentru ei; nu este posibil ca visele lor să se împlinească, la 
urma urmei, dacă "spiritul epocii" este favorabil? 

Fără să fi răspuns încă la această întrebare, noi trebuie să răspundem la 
alta, mai fundamentală: ce natură au credinţa şi speranţa care inspiră aceste 
vise? Răspunsul este evident: credinţa şi speranţa sunt în întregime lumeşti. 
Noutăţile artistice şi ştiinţifice, prosperitatea şi confortul, noi domenii de 
cercetare, "pace", "frăţie" şi "bucurie", aşa cum înţelege mintea obişnuită. 
Acestea sunt bunurile lumeşti care trec, şi dacă acestea sunt urmărite cu 
devotament sincer pe care îl acordă "omul nou" optimist, de astăzi, acestea sunt 
dăunătoare din punct de vedere spiritual. Adevăratul locaş veşnic al omului nu 
se află în această lume. Adevărata pace şi iubire şi bucurie a lui Hristos, pe care 

le cunoaşte credinciosul încă din această viaţă sunt de cu totul altă dimensiune 
faţă de parodiile lumeşti ale lor, care umplu "omul nou" cu speranţe deşarte. 

Existenţa acestui "om nou", a cărui credinţă şi nădejde sunt îndreptate 
numai către această lume, este o dovadă în plus a succesului programului 
nihilist. "Omul nou", în forma sa pozitivă, este luat din aceeaşi fotografie a 
cărui subumanitate am descris-o că este negativă. Pe negativ, el este văzut ca un 
înfrânt şi denaturat de către o lume inumană; pesimismul şi disperarea acestei 
imagini - şi aceasta este singura lor semnificaţie pozitivă - reprezintă un ultim 
protest împotriva activităţii nihilismului, şi în acelaşi timp că ele sunt o mărturie 
a succesului nihilismului. Pe pozitiv, "omul nou" a început să schimbe lumea, şi 
în acelaşi timp să schimbe propria sa atitudine cu una de tolerare a lumii 
moderne care, deşi imperfectă, este singura pe care el o cunoaşte; în această 
imagine nu mai există conflict, pentru că omul se află clar pe calea remodelării 
şi reorientării totale, şi astfel a "adaptării" perfecte la lumea nouă. Cele două 
imagini formează un tot rezultând din moartea omului aşa cum a fost el 
cunoscut până acum - omul care trăieşte pe pământ ca un pelerin, privind către 
cer ca la adevăratul său lăcaş - şi îndreptându-se către naşterea unui "om nou" al 
acestui pământ, necunoscând nici nădejdea, nici disperarea, se detaşează de 
lucrurile acestei lumi. 

Imaginile pozitive şi negative ale "omului nou" însumează starea omului 
contemporan, omul în care lumescul a triumfat asupra credinţei. In acelaşi timp, 
acestea reprezintă un semn al tranziţiei, o prevestire a unei schimbări majore în 
"spiritul epocii". In imaginea negativă, apostazia de la adevărul creştin care 
caracterizează, în principal, epoca modernă, pare să-şi fi atins limitele; 
Dumnezeu fiind "mort", omul creat după chipul Său şi-a pierdut natura sa şi a 
căzut în subumanitate. Pe de altă parte, în imaginea pozitivă se pare să fi început 
o nouă mişcare; omul şi-a descoperit noua sa natură, aceea a unei creaturi a 
pământului. Epoca negării şi nihilismului, mergând cât de repede a putut, s-a 
terminat. Pe "omul nou" nu-1 mai interesează suficient să nege adevărul creştin; 
întreaga sa atenţie este îndreptată către această lume. 

Noua Eră, pe care mulţi o numesc era "post creştină", este în acelaşi timp 
era de "dincolo de nihilism" - o expresie care exprimă în acelaşi timp o realitate 
şi o nădejde. Realitatea pe care o exprimă această expresie constă în faptul că 
nihilismul, fiind negativ în esenţă, chiar dacă este pozitiv în aspiraţie, datorând 
întreaga energie pasiunii de a distruge adevărul creştin, ajunge la sfârşitul 
programului său prin realizarea unui "pământ nou" mecanizat şi a unui "om 
nou" dezumanizat; influenţa creştină asupra omului şi asupra societăţii fiind 
înlăturată eficient, nihilismul trebuie să se retragă şi să lase locul altei mişcări, 
mai "constructive", capabile să acţioneze din motive autonome şi pozitive. 
Această mişcare, pe care o vom descrie în capitolul următor, sub numele de 

anarhism, preia Revoluţia de unde o lasă nihilismul şi încearcă să aducă 
mişcarea la o concluzie logică, începută de nihilism. 

Nădejdea conţinută în expresia "dincolo de nihilism" este naivă şi anume, 
aceea că are o legătură spirituală, şi una istorică, că noua eră (new age) trebuie 
să asiste la învingerea nihilismului şi nu pur şi simplu la învechirea lui. 
Dumnezeul nihilismului, inexistenţa, este un gol, un vid care aşteaptă să fie 
umplut; cei care au trăit în acest gol şi au recunoscut inexistenţa ca dumnezeu al 
lor, nu pot decât să-şi caute un nou dumnezeu şi nădejde care să-i scoată din 
această eră şi de sub puterea nihilismului. Sunt astfel de oameni care, 
nerăbdători să obţină vreo semnificaţie pozitivă din situaţia lor, şi nedorind să 
creadă că nihilismul prin care a trecut era noastră poate fi cu totul zadarnic, au 
construit o apologie în care nihilismul, indiferent dacă este rău sau nenorocit în 
sine, este privit ca mijlocul necesar către un sfârşit dincolo de el însuşi, aşa cum 
distrugerea precede reconstrucţia, şi aşa cum întunericul precede zorile. Dacă 
întunecimea, incertitudinea şi suferinţa de acum sunt neplăcute - şi aşa continuă 
această apologie - ele sunt în acelaşi timp folositoare şi purificatoare; golul 
despuiat de iluzii, în mijlocul unei "nopţi întunecate" de îndoială şi disperare, 
omul nu poate decât să sufere aceste încercări dureroase în răbdare şi să rămână 
"deschis" şi "receptiv" la ceea ce poate aduce viitorul omnipotent. Se presupune 
că nihilismul este semnul apocaliptic al sosirii unei noi ere, mai bune. 

Această apologie este aproape universală şi este capabilă să se adapteze la 
nenumărate puncte de vedere contemporane. Opinia lui Goebbels asupra 
sensului fundamental "pozitiv" al socialismului naţional, pe care l-am menţionat 
în secţiunea precedentă, este poate cea mai extremă a acestui fel de adaptări. 
Alte versiuni mai "spirituale" ale acestuia au fost obişnuite de la marea crizăîn 
gândire, provocată de Revoluţia franceză. Poeţii, "profeţii" şi ocultiştii 
închipuiţi, ca şi oameni mai prozaici pe care i-au influenţat aceşti vizionari, pe 
când se chinuiau din cauza tulburărilor timpurilor lor, au găsit o pace a 
gândurilor că ei erau o binecuvântare mascată. W.B. Yeats poate fi citat din nou 
ca fiind tipic în această atitudine. 

"Dragi păsări prădătoare, pregătiţi- vă pentru război... Iubiţi războiul 
pentru onoarea lui, că şi credinţa se poate schimba, civilizaţia se poate reînnoi... 
Credinţa vine din şoc... Credinţa se reînnoieşte continuu în încercarea grea a 
morţii". 59 

In mod special, aceeaşi atitudine subliniază speranţele contemporane cu 
privire la Uniunea Sovietică. Fiind "realişti", majoritatea oamenilor acceptă 
transformările sociale, politice şi economice realizate de marxism, dezaprobând 
mijloacele violente şi ideologia sa extremistă; în acelaşi timp, fiind optimişti şi 
deschişi către o turnură mai bună a problemelor, oamenii au întâmpinat 



W. B. Yeats, A Vision, 1937, p. 52-53. 

"îmbunătăţirea relaţiilor" care au început odată cu moartea lui Stalin, sperând să 
găsească în aceasta primele semne ale unei transformări greu de atins, a unui 
ideal marxist. De la "coexistenţă" se poate ajunge la cooperare, şi în final la 
armonie. 

Asemenea idei sunt rezultatul unei concepţii de bază greşite a naturii 
revoluţiei moderne; Nihilismul nu este decât o latură a acestei revoluţii. Pentru 
siguranţă, violenţa şi negarea sunt o activitate preliminară; dar această activitate 
este doar o parte a unui plan cu mult mai mare, al cărui final promite a fi, nu 
ceva mai bine, ci ceva incomparabil mai rău decât era nihilismul. Dacă în 
vremurile noastre există semne că era violenţei şi negării se sfârşeşte, aceasta nu 
este în nici un caz pentru că nihilismul este "învins" sau "depăşit", ci pentru că 
activitatea lui este cu totul încheiată, şi inutilitatea lui a ajuns la capăt. Poate că 
revoluţia începe să transforme etapa sa răuvoitoare într-una "binevoitoare" - nu 
pentru că şi-a schimbat voinţa sau direcţia, ci pentru că se apropie de scopul 
final pe care a a încetat niciodată să-1 urmărească; plină de succes, se poate 
pregăti să se relaxeze având acest scop final. 

Ultima speranţă a omului modern se află în realitate, dar care este de fapt 
o altă iluzie a sa; speranţa unei ere noi "dincolo de nihilism" este ea însăşi 
expresia ultimului element din programul revoluţiei. In nici un caz nu este 
marxismul singurul care promoveasză acest program. Nu există nici o mare 
putere astăzi a cărei guvernare să nu fie "revoluţionară", nimeni dintre cei care 
se află într-o funcţie autoritară sau influentă şi care critică marxismul nu merge 
mai departe de propunerea de a se folosi mijloace mai bune pentru un scop care 
esre "revoluţionar", în egală măsură. A renega ideologia revoluţiei în "climatul 
intelectual" contemporan ar însemna, destul de clar, a se autocondamna la 
politica lipsită de putere. Nu există nici o dovadă mai clară decât aceasta a 
spiritului anti-creştin al erei noastre - fiinţa cea mai profundă anticreştină, 
desigur, pseudo-creştinismul care este scopul revoluţiei. 

Ajungând la capătul propriului său program, nihilismul însuşi indică acest 
ţel, care se află dincolo de acesta; acesta este sensul real al apologiei nihiliste a 
lui Yeats şi a altora. Dar revenim, că poate în Nietzsche, acel "profet" misterios 
care cunoştea totul despre nihilism cu excepţia scopului său final, această idee 
capătă expresia cea mai izbitoare. 

"In anumite împrejurări, apariţia formei celei mai extreme de pesimism şi 
nihilism real ar putea fi semnul unui proces de dezvoltare incisivă şi de cea mai 
mare importanţă, şi de trecere a omenirii la condiţii de existenţă complet noi. 
Asta este ceea ce am înţeles eu." 60 

5 

Mai presus de nihilism trebuie să existe o "transevaluare a tuturor 
valorilor": 



60 The Will to Power, p. 92. 

"Cu această formulă o "contra-mişcare" Îşi găseşte expresia, cu privire la 
un principiu şi o mişcare; o mişcare care într-un viitor destul de îndepărtat va 
înlătura acest nihilism perfect; dar pe care totuşi îl consideră ca un pas necesar, 
atât din punct de vedere logic cât şi psihologic, către propria sa apariţie, şi care 
în mod pozitiv nu poate veni decât deasupra sau în afara lui." 61 

Destul de curios, aceeaşi idee este exprimată într-un contaxt cu totul 
diferit din gândirea lui Lenin, unde, după deosebita apreciere adusă ideii 
nihiliste ca "fabrică" universală, el continuă: "Dar această "fabrică" de 
disciplină, pe care proletariatul o va extinde la întreaga societate după 
înfrângerea capitaliştilor şi înlăturarea exploatatorilor, nu este în nici un caz 
idealul nostru sau scopul nostru final. Acesta este doar suportul necesar pentru 
curăţirea radicală a societăţii de întreaga exploatare capitalistă hidoasă şi 
murdară, pentru a merge mai departe." 62 

Nietzsche şi Lenin se referă la acest punct "mai îndepărtat" când descriu 
"condiţiile complet noi de existenţă", care reprezintă scopul final al revoluţiei. 
Acest scop, întrucât într-un anumit sens, se află "dincolo de nihilism" şi pentru 
că el însuşi este un subiect de discuţie de amploare, necesită un capitol separat. 
Pentru a încheia acest capitol şi discuţia noastră despre nihilismul propriu zis va 
fi suficient să sugerăm natura sa, şi astfel să stabilim cadrul general al expunerii 
noastre în capitolul următor; acest scop poate fi privit ca un corolar împăturit în 
trei al gândirii nihiliste. 

Mai întâi, corolarul anihilării nihiliste a vechii ordini este concepţia unei 
"noi ere" - "noi" într-un sens absolut, şi nu relativ. Era care urmează să înceapă 
nu este pur şi simplu cea mai recentă, sau chiar cea mai mare, dintr-o serie de 
ere, ci instaurarea unei perioade de timp cu totul noi; ea se porneşte împotriva a 
tot ceea ce a fost până acum. Intr-o scrisoare din 1884, Nietzsche a spus că: "se 
poate întâmpla ca eu să fiu primul care să deschid calea către o idee care va 
împărţi istoria omenirii în două" 63 ; ca şi consecinţa acestei idei, "toţi cei care s- 
au născut după noi aparţin unei istorii mai înalte decât orice istorie de până 
acum". 64 Desigur că Nietzsche este orbit de mândria lui; el nu a făcut nici o 
"descoperire" originală, ci numai a găsit cuvinte pentru ceea ce plutea deja "în 
aer" de câtva timp. De fapt, exact aceeaşi idee a fost exprimată cu doisprezece 
ani mai devreme de către Dostoievschi, în persoana lui Kirilov, cel mai extrem 
dintre "posedaţi": 

Citat din Henri de Lubac, The Drama of Atheist Humanism, p. 24. 

"Totul va fi nou... atunci istoria se va împărţi în două părţi: de la gorilă 
până la anihilarea lui Dumnezeu, şi de la anihilarea lui Dumnezeu până la 
transformarea pământului şi a omului din punct de vedere fizic." 65 

S-a sugerat deja aici al doilea corolar al gândirii nihiliste. Răzvătirea 
nihilistă şi antiteismul, responsabile pentru "moartea lui Dumnezeu", duc la 
apariţia ideii care trebuie să inaugureze "Noua Eră": transformarea omului 
însuşi într-un dumnezeu. "Morţii sunt toţi dumnezei", spune Zarathustra al lui 
Nietzsche: "acum noi dorim ca supraomul să trăiască". 66 "Uciderea lui 
Dumnezeu este o faptă mult prea mare ca să lase oamenii neschimbaţi: "Să nu 
trebuiască să devenim noi înşine dumnezei, pur şi simplu, pentru a părea că 
merită aceasta?" 67 In Kirilov, supraomul este "omul-dumnezeu", pentru că în 
logica sa, "dacă nu există un Dumnezeu, atunci eu sunt dumnezeu". 68 

Există această idee a "supraomului" care susţine şi inspiră concepţia 
"transformării omului", la fel ca în realismul lui Marx şi în vitalismul 
numeroşilor ocultişti şi artişti. Diferitele concepţii ale "omului nou" sunt o serie 
de schiţe preliminare ale supraomului. Pentru că întocmai ca şi inexistenţa, 
dumnezeul Nihilismului nu este decât o goliciune şi o speranţă care caută să se 
împlinească prin revelaţia vreunui "nou dumnezeu", aşadar şi "omul nou", pe 
care nihilismul 1-a deformat, 1-a redus şi 1-a lăsat fără caracter, fără credinţă, fără 
orientare - acest "om nou", fie că este privit ca "pozitiv" sau "negativ", a 
devenit "mobil" şi "flexibil", "deschis" şi "receptiv", el este un material pasiv 
care aşteaptă vreo nouă descoperire sau revelaţie sau comandă care să-1 
remodeleze în final în forma sa definitivă. 

In cele din urmă corolarul anihilării nihiliste a autorităţii şi ordinii este 
concepţia - prefigurată în toate miturile unei "noi ordini" - unui fel de ordine cu 
totul nou, o ordine a cărei cei mai înfocaţi apărători nu ezită să o numească 
"anarhie". In mitul marxist, statul nihilist urmează să "nimicească", părăsind o 
ordine internaţională care trebuie să fie unică în istoria omenirii, şi care, nu s-ar 
ezagera de loc să fie numită "mileniu". 

O "eră nouă" condusă de "anarhie" şi populată de "superoameni": acesta 
este visul revoluţionar care a incitat oamenii să înfăptuiască drama incredibilă a 
istoriei moderne. Este un vis "apocaliptic", şi au destulă dreptate cei care văd în 
aceasta o inversare curioasă a speranţei creştine în impărăţie cerurilor. Dar nu 
există nici o scuză pentru "simpatia" acordată atât de des revoluţionarilor şi 
nihiliştilr mai "sinceri" şi mai "nobili"; aceasta este una dintre capcanele despre 
care am considerat necesar să vă avertizăm din nou chiar la începutul acestui 

capitol. Intr-o lume care se balansează uşor pe marginea prăpăstiei, unde 
întregul adevăr şi nobleţe par să fi dispărut, ispita este mare în rândul celor bine 
intenţionaţi dar naivi pentru a căuta între anumite figuri izbitoare, în mod 
neîndoielnic, care au populat peisajul intelectual modern, şi - în ignoranţa 
standardelor normale ale adevărului şi spiritualităţii - să le amplifice până la 
nivelul "giganţilor" spirituali care au spus un cuvânt care, deşi "neortodox", este 
cel mai "provocator". Dar realităţile acestei lumi şi ale celei viitoare sunt prea 
riguroase pentru a permite asemenea ambiguităţi şi liberalism. Bunele intenţii o 
iau prea uşor pe o cale greşită, spiritul şi nobleţea sunt prea des denaturate; şi 
corupţia celor mai buni îi plasează pe aceştia nu pe locul al doilea, ci pe ultimul 
loc, al celor mai răi. Trebuie să admitem că există geniu şi ardoare, şi chiar o 
anumită nobleţe la Marx, Proudhon, Nietzsche; dar aceasta este nobleţea lui 
Lucifer, primul dintre îngerii care, dorind să fie mai mult decât era el, a căzut 
din acea poziţie în prăpastie. Viziunea lor, în care unuii ar vedea un creştinism 
mai profund, este viziunea domniei lui Antihrist, imitarea satanică şi inversarea 
împărăţiei lui Dumnezeu. Toţi nihiliştii, dar în special aceia care erau cei mai 
geniali şi cu viziunea cea mai largă, sunt profeţii lui Satan. Refuzând să-şi 
folosească talentele în slujirea smerită a lui Dumnezeu, "ei au dus un război 
împotriva lui Dumnezeu cu propriile lui daruri.''' 69 

Cu greu se poate nega, - şi o privire serioasă la transformările lumii şi ale 
omului care au avut loc în ultimile două secole pot doar să confirme faptul - că 
războiul duşmanilor lui Dumnezeu a avut succes; victoria sa finală, în realitate, 
pare iminentă. Dar ce poate însemna "victoria" într-un asemenea război? Ce fel 
de "pace" poate cunoaşte umanitatea care a învăţat lecţiile violenţei o perioadă 
atât de îndelungată? Ştim că în viaţa creştină există o armonie între mijloace şi 
scopuri. Prin rugăciune şi o viaţă plină de credinţă, şi prin slujbele Bisericii, 
creştinismul se schimbă, prin harul lui Dumnezeu, ca să devină cât mai 
asemănător Dumnezeului său şi astfel cât mai vrednic de împărăţia pe care El a 
pregătit-o pentru aceia care cu adevărat II vor urma pe El. Aceia care Ii aparţin 
sunt recunoscuţi după roadele lor: răbdarea, smerenia, blândeţea, ascultarea, 
pacea, bucuria, iubirea, bunătatea, iertarea - acestea sunt roadele care în acelaşi 
timp îi pregătesc pentru acea împărăţie şi prin care, deja, iau parte la plinătatea 
ei. Scopul şi mijloacele sunt un tot unitar; ceea ce este început în această viaţă 
este desăvârşit în viaţa ce va veni. 

In acelaşi fel există o "armonie" în lucrările lui Satan; "virtuţile" slugilor 
lui se potrivesc cu scopurile pe care ei le servesc. Ura, mândria, răzvrătirea, 
discordia, violenţa, folosirea lipsită de scrupule a puterii: acestea nu vor dispare 
în mod magic atunci când împărăţia revoluţionară se va realiza în sfârşit pe 
pământ. Acestea, mai degrabă, se vor intensifica şi se vor perfecta. Dar scopul 

revoluţionar de "dincolo de nihilism" este descris în termeni absolut contrari, şi 
dacă nihiliştii îl văd de fapt ca pe un domeniu al "iubirii", "păcii" şi "frăţiei", 
care există pentru că Satan este maimuţa lui Dumnezeu şi chiar în negare trebuie 
să recunoască sursa acelei negări, şi - mai mult în timpurile noastre - pentru că 
oamenii sau schimbat atât de mult prin practica "virtuţilor" nihiliste şi prin 
acceptarea transformării nihiliste a lumii, că ei de fapt încep să trăiescă în 
regatul revoluţionar şi să vadă totul aşă cum vede Satan, ca opusul a ceea ce se 
află în ochii lui Dumnezeu. 

Ceea ce se află "dincolo de nihilism" şi este visul cel mai profund al celor 
mai mari "profeţi", nu este în nici un caz învingerea nihilismului, ci culminarea 
lui. "Noua Eră", fiind în mare măsură opera nihilismului, nu va fi, în esenţă, cu 
nimic diferită de era nihilistă pe care noi o cunoaştem. Ca să crezi astfel, ca să 
cauţi mântuirea în vreo nouă "dezvoltare", fie că este realizată de forţele 
inevitabile ale "progresului", sau "evoluţiei", sau de vreo "dialectică" 
romantică, sau furnizată gratuit din tezaurul "viitorului" misterios înaintea 
căruia oamenii moderni se află într-o stare de veneraţie superstiţioasă - ca să 
crezi aceasta înseamnă să fii victima unei deziluzii monstruoase. Nihilismul 
este, în modul cel mai profund, o dezordine spirituală, şi el poate fi depăşit 
numai prin mijloace spirituale; şi nu a fost nici o încercare în lumea 
contemporană pentru a se aplica asemenea mijloace. 

Boala nihilistă este lăsată în aparenţă să se "manifeste" până la capătul ei 
final; scopul revoluţiei, care a fost un adevărat fenomen halucinant al unor minţi 
febrile, a devenit scopul umanităţii însăşi. Oamenii au devenit plictisiţi; 
împărăţia lui Dumnezeu este prea departe, calea creştin ortodoxă este prea 
strântă şi anevoioasă. Revoluţia a capturat "spiritul epocii", şi drumul împotriva 
curentului puternic este mai mult decât pot face oamenii moderni, pentru că el 
necesită în mod precis cele două lucruri anihilate de nihilism în modul cel mai 
complet: adevărul şi credinţa. 

Pentru a încheia discuţia noastră despre nihilismul care se referă la o 
asemenea chestiune ca aceasta înseamnă, cu siguranţă, să ne deschidem sarcinii 
că posedăm un nihilism al nostru propriu; se poate argumenta că analiza noastră 
este "pesimistă" la extrem. Respingând categoric aproape tot ce era valoros şi 
adevărat pentru omul modern, se pare că noi negăm la fel de categoric ca şi 
majoritatea nihiliştilor extremişti. 

Şi într-adevăr creştinul este, într-un anume sens - într-un sens 
fundamental - un "nihilist"; pentru că pentru el, în final, lumea nu este nimic, iar 
Dumnezeu este totul. Desigur că acesta este exact opusul nihilismului pe care 1- 
am examinat aici, unde Dumnezeu nu este nimic,iar lumea este totul. Acesta 
este nihilismul care provine din neant, iar acela al creştinului este un "nihilism" 
care provine din belşug. Adevăratul nihilist îşi localizează credinţa în lucrurile 

care trec şi care sfârşesc în nimic. întregul "optimism" care este pe această bază, 
este în mod clar de nimic. Creştinul renunţând la asemenea vanitate îşi plasează 
credinţa într-un lucru care nu va trece: împărăţia lui Dumnezeu. 

Desigur că celui care trăieşte în Hristos, i se pot da înapoi multe dintre 
bunurile acestei lumi, şi el se poate bucura de acestea chiar atunci când îşi dă 
seama de dispariţia lor; dar acestei nu sunt indispensabile, ele, cu adevărat, nu 
sunt nimic pentru el. Cel care nu trăieşte în Hristos, pe de altă parte, trăieşte deja 
în neant, şi toate comorile acestei lumi nu pot umple vreodată golul lui. 

Dar este un simplu procedeu literar să numim inexistenţa şi sărăcia 
creştinului "nihilism"; ele reprezintă mai degrabă plinătate, abundenţă, bucuria 
dincolo de închipuire. Şi numai o saturaţie a acestei abundente poate înfrunta 
neantul la care nihilismul a condus pe oamenii. Cel mai extrem refuz, cea mai 
mare deziluzie a oamenilor poate exista doar dacă acesta scuteşte cel puţin o 
iluzie de analiza sa distructivă. Acest fapt este într-adevăr rădăcina psihologică 
a acelei "Noi Ere" în care gândirea cea mai nihilistă trebuie să-şi pună întrega sa 
nădejde; cel ce nu crede în Hristos trebuie, şi vrea, să creadă în Antihrist. 

Dar dacă nihilismul îşi are sfârşitul său istoric în domnia lui Antihrist, 
acesta îşi are sfârşitul său definitiv şi spiritual dincolo chiar de acea manifestare 
finală satanică. Şi în acest sfârşit care este iadul, nihilismul îşi găseşte 
înfrângerea sa finală. Nihilismul este înfrânt, nu pur şi simplu că visul său 
asupra paradisului sfârşeşte în suferinţă veşnică pentru gândirea nihilistă - spre 
deosebire de opusul său, anarhia - este prea deziluzionat pentru a crede într- 
adevăr în acel paradis, şi prea plin de mânie şi răzvrătire pentru a face orice în 
afară de a-1 distruge la rândul lui, dacă ar apărea vreodată. Nihilismul este 
înfrânt, mai degrabă, pentru că în iad dorinţa lui cea mai adâncă, anihilarea lui 
Dumnezeu, a creaţiei, şi a sa însuşi, se dovedeşte a fi zadarnică. Dostoievsky a 
descris bine această combatere finală a nihilismului în cuvintele muribundului 
părinte Zosima: 

"Sunt unii care rămân mândri şi înverşunaţi chiar şi în iad, în ciuda 
cunoştinţelor lor certe şi contemplării adevărului absolut; sunt unii înfricoşaţi 
care s-au dăruit în întregime lui Satan şi duhului său mândru. Pentru aceştia, 
iadul este voluntar şi veşnic pierzător; ei sunt chinuiţi de propria lor alegere. 
Pentru că ei s-au blestemat, blestemânt pe Dumnezeu şi viaţa... Ei nu pot să-1 
privească pe Dumnezeu viu fără ură, şi ei strigă că Dumnezeul vieţii trebuie 
anihilat, că Dumnezeu ar trebui să se distrugă pe Sine însuşi şi propria sa 
creaţie. Şi ei vor arde în focul propriei lor mânii pentru veşnicie şi vor tânji după 
moarte şi distrugere. Dar ei nu vor ajunge la moarte. 70 

Este marele şi invincibilul adevăr al creştinismului că nu există nici o 
anihilare; întregul nihilism este în zadar. Dumnezeu poate fi combătut: aceste 



70 

Fraţii Karamazov, cartea VI, cap. 3. 

este unul dintre sensurile noii ere. Dar El nu poate fi cucerit, şi El nu poate fi 
scăpat: împărăţia Sa va dura veşnic şi toţi cei care resping chemarea către 
împărăţia Sa trebuie să ardă în flăcările iadului veşnic.Desigur că a fost o 
intenţie primară a nihilismului de a îndepărta iadul şi frica de iad din minţile 
oamenilor, şi nimeni nu se poate îndoi de succesul lor; pentru majorotatea 
oamenilor de astăzi, iadul a devenit o prostie şi o superstiţie, dacă nu o fantezie 
"sadică". Chiar şi cei care încă mai cred în "raiul" liberal nu mai au loc în 
universul lor pentru nici un fel de iad. 

Totuşi, în mod curios, oamenii moderni au o înţelegere a iadului în sensul 
că nu au o înţelegere a raiului; cuvântul şi conceptul au un loc proeminent în 
arta şi gândirea contemporană. Nici un observator sensibil nu este inconştient de 
faptul că oamenii, în era nihilistă, mai mult decât oricând înainte, au făcut din 
pământ o imagine a iadului; şi cei care sunt conştienţi că trăiesc în neant nu 
ezită să numească starea lor iad. Chinul şi suferinţele acestei vieţi sunt într- 
adevăr o experienţă anticipată a iadului, aşa cum bucuriile unei vieţi creştine 
sunt o experienţă anticipată a raiului, bucurii pe care nihilismul nici măcar nu şi 
le poate imagina, atât de îndepărtate sunt ele de experienţa sa. 

Dar dacă nihilismul are o conştiinţă întunecată, chiar şi aici, despre sensul 
iadului, el nu are nici un fel de idee despre întreaga lui extindere, care nu poate 
fi pusă în aplicare în această viaţă; chiar şi nihilismul cel mai extrem, în timp ce 
slujeşte demonilor şi chiar îi invocă, nu are vederea spirituală necesară pentru a- 
i vedea aşa cum sunt ei. Spiritul satanic, spiritul iadului, este întotdeauna mascat 
în această lume; capcanele sale sunt aşezate de-a lungul unui drum larg care 
poate să pară multora plăcut, sau cel puţin emoţionant. Şi Satana oferă celor 
care urmează drumul său gândul şi speranţa care consolează nimicirea finală. 
Dacă, în ciuda consolărilor lui Satan, nici un următor al lui nu este foarte 
"fericit" în această viaţă, şi dacă în zilele de pe urmă (ale căror calamităţi ale 
secolului nostru sunt o mică anticipaţie) "va fi mare suferinţă, aşa cum nu a fost 
de la începutul lumii până acum" - numai în viaţa viitoare îşi vor da seama 
slujitorii lui Satan de toată amărăciunea chinurilor lipsite de speranţă. 

Creştinul crede în iad şi îi este frică de focul lui - nu un foc pământesc 
cum ar crede necredinciosul deştept, ci un foc infinit mai dureros, pentru că va 
fi un foc spiritual şi veşnic, întocmai aşa cum vor fi trupurile cu care se vor 
înălţa oamenii în ziua de pe urmă. Lumea reproşează creştinului credinţa într-o 
asemenea realitate neplăcută; dar la aceasta nu-1 conduce nici perversitatea nici 
"sadismul", ci mai degrabă credinţa şi experienţa. Poate că numai creştinul 
poate crede pe deplin în iad, el care crede pe deplin în rai şi viaţa în Dumnezeu; 
pentru că numai cel care are o idee despre acea viaţă poate avea o noţiune 
despre ceea ce va însemna lipsa ei. 

Pentru majoritatea oamenilor de astăzi "viaţa" este un lucru minor, un 
lucru vrednic de mică afirmare şi negare, ascunsă în iluzii comode şi perspectiva 
plină de speranţă a inexistenţei finale; aceşti oameni nu vor şti nimic despre iad 
până când vor locui în el. Dar Dumnezeu îi iubeşte prea mult chiar şi pe aceşti 
oameni pentru a le permite pur şi simplu să II "uite" şi "să treacă în inexistenţă", 
în afara prezenţei Sale, care singură este viaţa pentru oameni; chiar şi a celor din 
iad, El le dă iubirea Sa care este tortură pentru cei care nu s-au pregătit să o 
primească în această viaţă. Mulţi, noi ştim că sunt cercetaţi şi purificaţi prin 
acele flăcări ca să-i facă vrednici să sălăşluiască în impărăţia cerurilor prin 
rugăciunile celor vii; dar alţii, cu demonii pentru care a fost făcut iadul, trebuie 
să rămână veşnic în iad. 

Nu este nevoie, nici măcar astăzi când se pare că oamenii au devenit prea 
slabi pentru a înfrunta adevărul, să se îndulcească realităţile vieţii viitoare. 
Pentru aceia, fie ei nihilişti sau umanişti mai moderaţi, care îşi permit să 
cerceteze voia lui Dumnezeu celui viu, şi să-L judece pentru "cruzimea" Lui se 
poate răspunde fără echivoc despre ceva în care doresc să creadă majoritatea: 
demnitatea omului. Dumnezeu ne-a chemat pe noi, nu la "cerul" modern al 
odihnei şi somnului, ci la slăvirea deplină a fiilor lui Dumnezeu; şi dacă noi, cei 
pe care Dumnezeul nostru ne consideră vrednici să o primim, respingem această 
chemare, atunci sunt mai bune pentru noi flăcările iadului, chinurile acelei 
ultime şi îngrozitoare dovezi a înaltei chemări a omului şi a nepotolitei iubiri a 
lui Dumnezeu pentru toţi oamenii, decât inexistenţa către care aspiră oamenii cu 
credinţă slabă şi nihilismul epocii noastre. Omul nu este vrednic decât de iad, 
dacă nu este vrednic de rai. 

